
CERCETĂRI  ÎN  ISTORIA  LITERATUREI  BISERICEŞTI. 

Catechisul  lui  Ştefan  Fogarasy,  preot  în  Lugoj,  1648. 

I. 

Prima  carte  românească,  tipărită  cu  litere  latine, 1  este  opera 
unui  preot  român  calvin,  din  Lugoj,  cu  numele  Ştefan  Făgăraş, 
sau  Făgărăşan  şi  deoarece  era  boer  din  ţara  Oltului  şi  probabil 
chiar  din  cetatea  Făgăraşului,  se  numea  şi  scria  şi  româneşte  pe 
ungurie  Fogarasy. 

Cartea  bănăţanului  Fogarasy  nu  e  lucrare  originală.  Insuş 
el  ni-o  spune  în  titlu  că  nu  e  autor,  ci  numai  tălmăcitor. 

Că  din  ce  limbă  şi  după  care  autor  şi  ediţie  se  traduce,  nu 
ştim.  Fogarasy  numai  atâta  spune:  «translatus  opera  ac  Studio 
Stephani  Fogarasy  Symmistae  opidii  Lugas  Anno  1647  die 
18  Decembrist 

S’a  tipărit  la  Alba-lulia  în  1648  de  cătră  factorul  Martin 
Maior,  din  Braşov,  sub  auspiciile  lui  Acaţiu  Barcsai,  banul  suprem 
al  Lugojului  şi  Caransebeşului.  Formatul  e  4  mic.  Constă  din 
48  feţe.  O  faţă  cuprinde  23 — 24  şire. 

Tipărirea  e  făcută  cu  două  feluri  de  litere.  Poate  această 
circumstanţă  a  indus  în  eroare  pe  dl  A.  Bunea,  de  în  un  loc  2 

t • 

1  Nu  numai  ca  carte,  dar  şi  ca  catechisrn  e  prima  tipăritură  românească  cu  caractere 
străbune;  şi  curios  lucru,  cărţile  mai  vechi  ale  noastre ,  ce  se  îm primează  cu  caractere 
latine}  până  la  una  sunt  toate  numai  catehisme  d.  e.  al  lui  Piluzio,  Roma  1677,  Szu- 
uyogh,  Sibiiu  1709,  Dr.  Bui tul,  român  iezuit  din  Caransebeş,  Cluj  1703;  la  Buda  în  1780 
în  3  ediţii  de  un  anonim.  în  1769  la  Kalocsa  se  tipăreşte  evangeliaral  cu  litere  latine 
de  David  Biro,  piarist  la  Sânta-Ana,  lângă  Arad  şi  duhovnic  la  vicecomitele  Aradului 
Bibici. 

“  Aroii-Novaeovici  354.  In  alte  opere  mai  noi  zice,  că  e  tipărit  cu  litere  numai. 
V.  Epp.  86,  99,  Autonom  343.  Ierachie  243. 

zice,  că  catehismul  din  vorbă  e  «publicat  cu  caractere  cirilice 
şi  litere  latine». 

Numai  în  un  singur  exemplar  se  află  ’  cartea  lui  Fogarasy 
şi  acela  în  mâni  străine,  în  biblioteca  liceului  calvin  din  Târgul- 
murăşului-Marosvâsârhcly  în  Transilvania  la  Nr.  6,811.  L-a  desco¬ 
perit  acolo  în  1879  dl  Nicolae  Densuşan.  Cipar  aminteşte  de  acest 
catehism,  dar  nu  îl  cunoaşte. 2 

Bucăţi  excerpte  din  el  se  află  la  Hajdeu, 3  Gaster  4  şi  I.  Nă¬ 
dejde,  5  iară  prefaţa  ungurească  şi  românească  e  reprodusă  în¬ 
tocmai  în  monumentul  lui  Bian-Hodos. 6 


Titula  cărţii  apoi  iarăş  e  pusă  în  trei  limbi,  ungureşte,  româ¬ 
neşte  şi  latineşte  la  pg.  1.  La  pg.  7  titula  românească  sună: 
«Catechismus  (Atsaja  ej  Atsaja) 7  Summa  szau  Medulia  â  ulujtei 
si  a  kredinciej  Christinaszkoe,  kuprinsze  en  Entreberj  si  Resz- 
punsurj  szkurtae;  si  ku  adeveratury  den  szkriptura  sventae  enterite». 
La  pagina  9  titula  e  cuprinsă  aşa:  «Catechismus  Atsaja  ej  Atsaja 
Celui  si  Percile  Christinesta,  Eveceturaej  szkurte  si  a  Kredincej». 

Obiectul  e  grupat  în  trei  capitole  şi  e  intreţăsut  cu  citate  din  sf. 
Scriptură. 

«Parte  de  prima.  De  prae  Nevoja  szav  Doszada  â  Omului. 

A  dovae  Parte.  Despre  szlobozitura  omului. 

A  Trea  Parte.  Dedetura  de  kar  ketre  Dumnedzeu  â  omuluj 
szlobodzit  de  nevoja». 

Am  accentuat  deloc  la  începutul  acestei  scrieri,  că  Fogarasy 
nu  spune  dupăce  text  traduce.  Partea  mai  mare  a  istoricilor  noştri 
literari  ţin, că  traducerea  e  după  catehismul  aşa  numit  heidel- 
bergian.  Alţii iarăş  nedându-le  mâna  a  controla,  mai  preferă  a 
nu  zice  nimica,  referitor  la  provenienţa  operei  păstorului  lugojan. 


1  Descrierea  a  făcut-o  în  1881  în  analele  aeadem,  rom,  ser.  2  t.  11  secţ.  1,  p.  116. 
N  Densuşan. 

*  Principia,  106. 

b  Cuvente  den  bătrâni  II,  724 — 726. 

4  Crestomaţia  I,  124. 

b  Istor.  limb.  şî  lit.  laşi  1886,  pg.  379  -380,  161, 

*  Bibliografia  vech.  rom.  f  as  ci  cola  II  pg.  160—164. 

7  Aceia  e  aceia,  adecă  va  se  zică,  trebne  că  e  imitaţie  după  ung.  az  az-  sau,  altcum. 
e  Călcând  in  urmele  descoperitorului  N.  Densuşan.  Ureche ,  Ist.  lit.  36.  Arbore ,  Ist. 
lit.  .38,  Ar.  Densuşan,  Ist.  limb.  lit.  II  ed.  195  Cnl  Petrus  Bod  +  1769  preot  ungur  calvin 
în  Ighiu  „historia  Valachorurn“  litograf.  de  Vine.  Habeş. 

9  Phllipplde ,  Ist.  lit.  51,  75,  Nădejde  s.  c.  161,  379—380.  A  dam  eseu,  ist.  limb.  liter, 
51.  fioăoŞy  Ist.  lit.  ed.  II  104,  Sbiera  Dr.,  Mişcări  culturale  şi  literare,  Cernăuţi  1897  p.  106. 
Dr.  Al.  M.  M  ari  en  eseu,  Luteranizm  etc.  Bucureşti  1902  pg.  115. 

N.  Iorga  susţine, 1  cumcă  atât  acest  catechism,  cât  şi  cel 
rakoczian  din  1640  e  după:  «catehismul  sau  biblia  mică  de  Alba- 
lulia»,  redactată  latineşte  de  vestitul  profesor  dela  şcoalele  înflori¬ 
toare  2 3  de  acolo  Alstedius.  Lui  îi  secundează  Dr.  G.  Alexics. s 
E  greu  de  constatat,  de  vreme  ce  catehisul  din  1640  nu  se  află 
nicăiri.  Până  acum  îl  cunoaştem  numai  din  ediţia  a  11-a,  din  anul 
1656;  şi  din  răspunsul  mitropolitului  Moldovei  Varlaam  din  1645; 
răspuns  descoperit4  de  dl  Mangra  vicar  episcopesc  greco-oriental 
în  Oradea-rnare,  cu  ocaziutiea  vizitei  canonice  din  1903. 


Dl  Bunea  apoi  numeşte  cartea  din  vorbă  catehism  palatin5: 
adecă  regesc,  domnesc.  Relevăm,  că  tot  catehism  palatin  e  numit 
şi  cel  din  1640,  la  Dr.  Vasile  Pop  6. 

Faţă  cu  cuvântul  catehism,  însă  terminii  heidelbergens  şi 
palatin,  sunt  termini  sinonimi.  La  1563  Zaharie  Ursinus  şi  Gaspar 
Olevian  au  compus  pe  seama  reformaţilor  un  catehis.  Cartea  fu 
aprobată  de  cătră  biserica  calvină  ungară,  ca  carte  simbolică.  în 
1577  fu  tipărită  şi  ungureşte  la  Papa  prin  David  Huszâr.  Lucrarea 
lui  Olevian  şi  Ursinus  în  curând  ajunse  a  fi  stereotipice  numită 
«catehismul  palatin  sau  heidelbergens »7. 

De  aici  vine  cumcă  scriitorii  noştri  numesc  mestecat  cate¬ 


hismul  din  cestiune,  când  de  Heidelberg,  când  palatin.  Din  com- 
binaţiunile  ce  se  pot  face,  pare  totuş,  că  catehisul  făgărăşan  cu 
cel  rakoczian  nu  e  unul  şi  acelaş  cu  privire  la  text.  Mai  plau¬ 
zibilă  e  părerea,  că  Fogarasy  a  pus  în  româneşte  textul  latin  al 
lui  Alstedius.  Catehismul  lui  Alstedius  apoi  e  ştiut  că  divergiază 


binişor  în  privinţa  dimensiunii,  grupării  şi  textuării  faţă  de  pro¬ 


totipul  heidelbergian. 


Opera  lui  Fogarasy  e  întocmită  pe  întrebări  şi  răspunsuri, 
ca  peste  tot  mai  toate  catehismele;  metod  erotematic. 


1  Ist.  liter.  relig.  Bucureşti  1904  p.  144 — 145. 

Iorga ,  Studii  şi  doc.  IV  p.  269 — 270. 

3  Român  irod  «lom  tort.  1905  p.  815. 

4  La  biserica  din  Budureasa,  lângă  Beiuş.  Cnf.  revist.  „Biser.  şi  Şcoala“  Arad, 

1903  Nrii  21  şi  22. 

6  V.  C.  99,  Autonom  344.  Aron  354,  aici  mai  zice,  că  Fogarasy  ar  fi  tradus  din 
ungureşte.  Am  arătat  că  din  latineşte  e  traducerea. 

6  Disertaţie  despre  tipografiile  române  pag.  21. 

7  Dr.  Rapaics  Raymund ,  Egyetemes  egyh.  tortenelem  ujkor  III  kot.  Eger  1886. 
pag.  181.  A  bunăoară  ca  la  catolici  catehismul  roman  tridentin. 

Terminând  acum  cu  bibliografia  se  vedem  unele  altele  şi 
despre  persoanele  cari  se  amintesc  în  prefaţă.  De  sine  înţăles, 
că  biografia  neromânului  Barcsai  numai  acolo  o  relevăm,  unde 
vine  în  atingere  cu  vieaţa  noastră  publică-politică,  bisericească 
şi  culturală. 

II. 

In  Lugoj  până  bine  de  curând  au  existat  rămăşiţe  din  familia 
Fogarasy.  Erau  gr.  or.  şi  aveau  şi  moşii  în  Lugoj  şi  apropiere. 
Acum  30  de  ani  a  fost  unul  mut.  în  timpul  ultim  nu  le  sporea  averea. 
Se  vedea  pe  ei  că  sunt  nemeşi,  călcau  a  domn  şi  nu  cercau  me¬ 
diul  corespondent  social  român.  Casa  vis-a  vis  de  biserica  gr.  or. 
din  Lugoj  —  în  strada  Timişorii  —  acum  proprietatea  aceleeaş  bi¬ 
serici  şi  redacţia  foaei  «Drapelul»,  odinioară  otelul  poştei,  mai 
apoi  <  Şuii»,  a  fost  cuibul  familiar  al  Făgăraşilor,  azi  stinşi  K  Lu¬ 
gojenii  îi  numeau  «Făgăraş». 

Ceice  slujesc  azi  la  altariul  « bisericii  mari ,  bisericii  ro¬ 
mâneşti  »,  ar  face  act  evlavios  şi  meritos,  faţă  de  înaintaşii 
lor,  iar  faţă  de  românimea  contimporană  şi  viitoare,  ar  lucra 
mângăitor,  deobligător  şi  îndemnător,  dacă  ar  scutura  colbul 
gros,  de  pe  catastifele  bisericii,  şi  ar  istorisi  despre  faptele  şi 
vieaţa  interesantă,  a  acelor  preoţi,  cucernici  şi  luminaţi,  cari  pe 
vremi,  fie  de  glorie,  fie  de  restrişte,  aproape  singuri,  puteau  şi 
trebuiau  să  facă  decorul  societăţii  române. 

Din  combinarea  mai  multor  însemnări  se  poate  lua  la  sigur, 
cumcă  clerul  român  de  prin  localităţi  fruntaşe,  dela  oraşe  şi  mai 
vârtos,  cel  din  Caransebeş,  Lugoj  şi  Timişoara,  era  temut  de  străini ; 
îl  ţineau  ca  pe  palme.  Poporul  bănăţan  la  rândul  său,  i-se  în¬ 
china  ca  Ia  idoli  şi  profeţi  trimişi  de  Dumnezeu.  Preoţii  apoi 
încărcaţi  de  averi  şi  armaţi  cu  ştiinţă,  ce  întrecea  indigenţiile  vea¬ 
cului,  în  care  trăiau,  se  socoteau  pe  sine  de  tribunii  naturali  ai 
neamului,  şi  ca  atari  îi  vedem  eşind  pe  arenă,  de  câte-ori  era 
nevoe.  Făceau  oarecum  pe  vlădica,  pe  care  nu  li  s’a  dat  a-1  avea, 
decât  foarte  târziu,  abia  în  a  Il-a  jumătate  a  veacului  al  XlX-lea. 
Drept  recompensă  însă  că  i-au  dus  dorul  atât  amar  de  vreme, 
i-se  dă  românului  bănăţan  din  graţie  vieneză,  episcopie  naţională 


1  Vasile  a  decedat  acum  4  ani,  ca  subprefect  în  retragere. 
i  în  Opoziţie  cu  biserică  unită.  Aşa  zice  poporul. 

în  nuanţă,  în  ediţie  dublă,  nu  pe  falnicii  ţărmuri  ai  Dunării,  cum 
se  proiectase  cândva,  ci  lângă  modestul  curs  al  râului  românesc, 
Timiş  '. 

Despre  obârşia  familiei  Fogarasy,  mult  puţin  ce  ştim,  este 
a  se  mulţămi  ostenelelor  mai  noi  ale  asprului  savant  Nicolae  Iorga. 

La  începutul  veacului  al  XVI-lea,  un  boer  din  ţara  Făgăraşului, 
Făgăraş  Işvan,  cumpărase  în  Banatul  Oltean  o  moşie  la  Jupăneşti, 
dela  vre-unul  din  boerinaşii  Gorjului. 

Făgăraş  Iştvân,  se  despărţi  în  grabă  de  acest  dominiu,  vân- 
zându-1  lui  Bărbat  Miclăuş,  nemeş  din  Râu-Bărbat,  (Ţara  haţe¬ 
gului).  Acest  Făgăraş  Iştvân,  poate  fi  ceva  străbun  al  predica¬ 
torului  nostru  calvin  din  Lugoj. 

în  10  Decemvrie  1772  la  Făgăraş  sesizează  un  <  consistorium 
neunit »  prezidat  de  protopopul  din  Făgăraş,  Bucur  Făgăraş,  carele 
la  9  Iunie  1787,  continuă  încă  în  protopopie. 

în  28  Martie  1791,  dăm  peste  un  preot  al  Făgăraşului  «popa 
Oeorge  Fogoroşi  nemiş».  La  patru  ani  după  aceasta  în  6  Aprilie 
1795  se  institue  în  Făgăraş  de  gotsman,  (germanizm:  omul  lui 
Dumnezeu)  curator  bisericesc  «jupanul  Enakje  Fogaraşi».  în  15 
Martie  1808  se  mai  află  în  vieaţă. 

A 

In  2  Noemvrie  1796  «Nemeşi  loan  Pop  Fogoroşi  *  e  dascăl 
la  Făgăraş,  ţine  strana  stângă  în  biserică.  Glasul  acestui  cântăreţ 
sunaşi  peste  şasă  ani  pela  1811.  Sâmbria  lui  era  creiţari  6, 
de  tot  fumul  *. 

La  şcoala  superioară  fondată  la  anul  1614,  de  principele  Gavrilă 
Bethlen  în  Alba-Iulia,  învăţau  şi  tineri  români.*  Se  presupune1 2 * 4 
că  şi  păstorul  comunităţii  maghiaro-române  din  Lugoj,  Ştefan 
Fogarasy,  în  acest  colegiu  şi-ar  fi  făcut  studiile.  Tot  aşa  se 
presupune5  cumcă  St.  Fogarasy  era  tipul  preoţilor  acelora,  cari 
funcţionau  ungureşte,  pe  seama  nemeşilor  români  calvini. 
Pentru  calvinii  plebei  români,  erau  alţi  preoţi,  nenobili.  Aceştia 


1  Pe  când  Austria  era  în  apogeul  măririi  sale  stăpân  itoare  în  Oltenia  si  Sârbi  a 
până  la  Timok,  a  voit  se  creeze  episcopie  la  Palanka,  ori  Moldova  nonă  la  1738  ca 
să  catolizeze  pe  cei  din  Sârbia  si  Oltenia,  Şemathm .  dieccz.  Lugojului  1903  pag.  10  şi  16. 

2  larga ,  Scris.  doc.  1906  tom.  XII,  1.  pg.  185—200  şi  pg.  XXVII  prefaţa. 

y  JuL  Vuia ,  Istor.  pedag.  Arad,  1887,  pag.  8. 

4  Bunea ,  V.  E.  85,  86. 

*  Bunea ,  Autonom,  354r  V.  E.  89  p.  3  şi  nota  1. 

slujau  româneşte;  bunăoară  ca  Herţe  Ştefan  şi  Moisă  Pestişel 
la  1581. 

Dl  Bunea  îl  bănite 1  pe  St.  Fogarasy  cu  ajutorare,  la  t ra du¬ 
ci  u  ce  rea  bună2  a  psaltirei  tipărite  în  Bălgrad  la  1651  prin  mitro¬ 
politul  Simion  Ştefan. 

Nu  încape  nici  o  îndoială,  cumcă  St.  Fogarasy  a  început  la 
versiunea  psalmilor  lui  David.  Dar  copleşit  de  alte  agende  a 
Întrerupt-o.  E  hotărît  însă  a  isprăvi  acest  lucru  şi  a-i  pune  sub 
teasc.  Se  spun  acestea  în  prefaţa  catehisului.  Tipăritu-s’a  psal¬ 
tirea  lui  Fogarasy  şi  după  ce  text  nu  ştim! 

Critica  literară  până  în  prezent  nu  a  putut  înşira  argumente 
negative,  cari  ar  exclude  posibilitatea,  că  psaltirea  bălgrădană 
din  1651  să  fie  fătul  predicatorului  din  inima  Bănatului.3  Poate 
s’ar  obiecta  că  limbagiul  catehisului  e  prea  prost  ca  să  fie  iden¬ 
tificat  cu  exacta  tălmăcire  a  psaltirei !  ?  Intre  apariţia  ăstor  două 
cărţi  e  un  interval  de  3  -4  ani.  Multă  vreme  pentru  un  om  care 
vrea  şi  ştie  să  progreseze.  Cine  s’ar  încumeta  a  cugeta,  că  un 
bărbat  ca  Fogarasy,  nu  a  avut  plăcerea  a  se  perfecţiona  în  sti¬ 
listica  românească.  Să  nu  scăpăm  din  vedere,  că  istoria  literară 
aşa  dă  cu  socoteala,  cumcă  muncitorii  psaltirei  din  chestiune, 
sunt  nu  unul,  ci  mai  mulţi.  Toţi  anonimi.  Deci  uşor  s’au  putut 
corecta  unul  pe  altul  şi  pe  toţi  apoi  Fogarasy. 

Mai  departe,  tot  în  anul  tipărirei  catehismului,  1648,  pressa 
din  Bălgrad,  ne  tnai  dă  şi  «noul  testament»  al  mitropolitului  Si¬ 
mion  Ştefan.  între  limba  psaltirei  si  a  noului  testament,  zice  dl 
lorga, 4  nu  e  nici  o  deosebire,'3  decât  aceea,  că  psaltirea  e  mai 
perfectă,  ca  una  ce  e  întoarsă  de  a  dreptul  din  originea  jido¬ 
vească. 

Adevărat  că  biblia  lui  Sim.  Ştefan  e  tradusă  de  călugărul 
muntean  Silvestru.  Mitropolitul  însă  nu  e  mulţămit  cu  succesul 


1  Idem,  Avon  354,  Rianti-fiodoş  1.  c.  164. 

1  lorga ,  Ist,  lit,  relig.  172.  Sate  preoţi  59. 

*  Aceea  e  cert,  cumcă  această  psaltire  e  prefăcută  după  un  manuscris  mai  vechili. 
Cipar,  Principia  105. 

4  lorga ,  Ist,  Ut.  relig,  172. 

6  Ar .  Densa  şan  a  1.  c.  196  din  marea  asemănare  de  limbă,  ce  are  testamentul  şi 
psaltirea  cugetă,  că  tot  unul  e  traducătorul,  adecă  ieromonahul  Silvestru  Lazăriciu ,  Ist. 
lit.  1884,  pag.  68.  Arbore ,  Lit.  Galaţi  1886  pag.  24.  Istoricii  literari  mai  vechi  susţineau 
că  mitropolitul  Ştefan  e  traducătorul  psaltirei.  Pop  eseu,  Ist.  lit.  Bucureşti  1878,  1  27.  V. 
Gr.  Pop t  Lit.  rom.  I,  Buc.  1875,  pag.  51.  Atunci  istoria  ţinea  pe  Simion  Steîan  de  un 
mare  anticalvin. 

slab  al  lui  Silvestru.  Traducerea  e  verbală.  Simion  Ştefan  îna¬ 
inte  de  a-i  da  binecuvântarea,  a  supus-o  unei  reviziuni  radicale. 
S’a  apucat  -a  posleduî».  E  aproape  sigur,  că  îndreptarea  textului 
lui  Silvestru,  în  bună  parte  nu  e  lucrul  personal  al  mitropolitului, 
l-au  fost  în  ajutor  şi  alţii.  Stilul  bibliei  din  1648,  seamănă  cu 
al  bibliei  de  Orăştie  din  1582.1 

Astfel  sfânta  scriptură  din  1648,  ca  redactată  în  limba  pa¬ 
liei  de  Orăştie,  e  cea  mai  bună  formă  de  limbă  românească,  în 
carea  s’a  turnat  nu  numai  vr’o  parte  din  sf.  scriptură»,2 *  dar  orice 
tipăritură,  până  la  celebra  biblie  de  Bucureşti  din  1688. 

Dacă  acuma  ia  coregerea  bibliei,  Simion  Ştefan  mitropo¬ 
litul,  a  avut  colaboratori,  cu  greu  ne  vine  a  crede,  că  el  să  nu 
fi  reflectat  la  un  personaj  ca  St.  Fogarasy,  calvin  zelos,  ca  însuş 
mitropolitul  şi  persoană  agreată  la  Rakocy  şi  la  baronul  Barcsai. 
Ştiut  este  apoi  cumcă,  O.  jjţakoczy  I  a  îndemnat  pe  Sim.  Ştefan 
să  edeie  biblia.  Acea  biblie,  care  altcum  era  tradusă  gata  încă 
sub  principele  Gavrilâ  Bethlen  4  (1613—1629). 

Fiind  limba  testamentului  nou,  similă  celei  din  palie,  şi  aceasta 
la  rândul  său,  purtând  ceva  din  pecetea  particularităţii  dialectice 
bănăţene,  natural,  că  trebue  să  presupunem,  cumcă  la  testamentul 
nou  şi  Ia  psaltire  a  cooperat  cu  rol  diriguitor  şi  un  bănăţan. 
Cine  poate  fi  altul  acel  bănăţan,  dacă  nu  lăudatul  Fogarasy. 

Superintendentul  maghiar  Geleji  Katona  Istvân,  la  1640  sfă- 
tueşte  pe  Rakocy,  că  vlădicul  român  care  va  să  fie  instituit  la 
Bălgrad,  să  fie  obligat  a  tipări  « cântările »  traduse  pe  româneşte, 
de  cari  se  folosesc  cei  din  Caransebeş  şi  din  Lugoj ;  să  le  ti¬ 
părească  şi  să  le  recitcze  în  toate  adunările,  înainte  şi  după  pre- 
dicaţie  sau  rugăciuni.4 6  Adecă  slujba  românească  calvină,  să  ur¬ 
meze  tipicul  coreligionarilor  unguri. 

Domnii  lorga  şi  Bunea  7  cred  cumcă  «cântările  -  din  vorbă 
ar  fi  «psalmii»  lui  Fogarasy,  şi  încă  «puşi  în  versuri»  tot  de 
Fogarasy.  Deci  nu  de  Viski  ori  altul. 


1  larga,  Ut.  relig.  172. 

*  lorga ,  Ut.  relig.  172. 

y  „Orizontul"  Cluj  1906,  Nr.  7  p.  32. 

4  Cipar ,  Archiv  p.  165,  idem  Acte  Fragmente  p.  19.  I. azuriei ,  p.  39,  68. 

5  Banca ,  V.  ti.  88  90.  lorga,  Sate  336  -337, 

6  Lit.  reîig.  143 — 144. 

7  „lerarchia"  243. 

Poate  că  cântările  în  adevăr  sunt  bucăţi  alese  din  psalmii 
lui  Fogarasy,  căci  la  reformaţi  înainte  şi  după  predică  să  cântă 
psalmi.  Dar  că  psalmii  aceştia,  ce  se  cântau,  să  fi  fost  versifi¬ 
caţi  şi  încă  de  Fogarasy,  n’avem  probe.  Peste  tot  nu  ştim,  dacă 
cântările  acestea  sau  psalmii  erau  în  proză  ori  poezie. 

Se  ştie  din  literatura  maghiară,  că  sub  patrociniul  lui  Rakocy  1 
s’a  compus  şi  tipărit  o  carte  de  cântări;  sau  mai  bine  zis,  s’au 
adunat  cântări  mai  întâi  de  Keserui  Dajka  Jânos,  apoi  de  super- 
intendentul  Geleji.  Titlul  cărţii  era  «Oreg Gradual»  =  cântări  vechi.1 
Tare  bine  se  poate,  că  cântările  bănăţenilor  să  fie  chiar  traduceri 
din  *;6reg  gradual»,  căci  aceşti  imni  erau  recitaţi  de  Maghiarii 
reformaţi  la  serviciile  dumnezeeşti. 

La  1697  Szenci  Molnâr  Albert,  după  formă  franceză  preface 
psalmii  în  versuri.  «Oreg  gradual»  apoi  pe  lângă  psaltihia  lui 
Molnâr  dispare. 

Psaltirea  aceasta  pusă  în  versuri  a  avut-o  în  vedere  preotul 
român  calvin  din  Sântă-Măria,  Orlea,  (Boldogfalva 2  lângă  Haţeg, 
când  în  acelaş  an  1697  a  tradus-o  din  ungureşte  în  româneşte, 
tot  în  versuri.  Traducerea  e  servilă,  pocită,  încărcată  de  arhaizme 
şi  barbarizme.  Versificarea  tot  atât  de  proastă.  Ortografia  ciudată, 
după  calapod  unguresc.  E  scrisă  cu  caractere  latine.  Se  păstrează 
în  biblioteca  colegiului  reformat  din  Cluj.  A  fost  descoperită  ‘ 


de  Dr.  Orig.  Silaşi.  E  numai  în  manuscript.  Nu  pot  afla  de  ce 
dl  Iorga  dă  paternitatea  psalmilor  versificaţi  Iui  Fogarasy  şi  nu 
cade  de  acord  cu  alţi  istorici  literari  de  până  acî,  atribuind-o  şi 
mai  pe  departe  lui  Viski,  până  nu  se  vor  ivi  probe  contrare. 


Din  titula  lucrării  încă  ar  părea  cumcă  Viski  nu  numai  a 


prescris,  dar  într’adevăr  însuş  ar  fi  tradus  şi  versificat.  Iată-o: 
-■-A  lui  szvent  David  kraj  si  prorokul  o  szutye  si  csincs  dzecs  de 
soltari,  cari  au  szkrisz  cu  menile  lui  Viski  Jânos  en  Boldogfalva 


1697».  împrejurarea,  că  catehisul  şi  aceşti  psalmi  sunt  scrişi  cu 
litere  şi  cu  o  ortografie  ungurizantă,  aproape  uniformă,  e  prea 
puţină  dovadă  pentru  stabilirea  identităţii  autoratului.  Spaţiul 


1  lrodalotn  tort,  Dr.  Erodi  B.  Budapest  1876  pg.  48. 

2  Acum  Oraljaboldogfalva. 

n  Un  studiu  despre  ea  în  revista  „Transilvan ia“  1875  Nr.  12 — 14  şi  în  „Columna 
î  ui  T raian“  1883  an.  IV  pg.  414  Adamesar,  Lit.  51,  Crestomaţie  38.  Dr.  Sifgvscu  Jozsef. 
A  român  helyesirâs  tortenete.  Budapest  1906,  93-  98;  103 — 105.  Szabo  Kăroty  „Regi  ma- 
gyar  kOnyvtdr*  I.  Budapest  1885  pg.  344.  Philîppide  52,  82,  117, 

de  timp  e  prea  notabil  întră  Fogarasy  şi  Viski  1647  şi  1697,  deci 
curat  o  jumătate  de  veac. 

Adevărat,  că  Fogarasy  a  putut  scrie  psalmii  săi  şi  mai  târziu 
şi  Viski  la  1697  se  prescrie  numai  din  nou  aceeace  el  a  mai 
prescris  şi  până  aci,  poate  că  chiar  şi  mai  de  multe-ori. 
Numai,  că  nu  încape  îndoială  cumcă,  Molnar  la  1697  şi-a  tipărit 
versificarea.  Specialiştii  apoi  susţin  unisono  toţi,  că  psalmii  viskiani 
sunt  prefăcuţi  după  Molnâr.  Altcum,  nu  putem  eschide  acea  posi¬ 
bilitate,  cumcă  psalmii  lui  Molnâr,  cari  se  pun  sub  teasc  în  1697  să 
nu  fi  fost  deja  traduşi  şi  cântaţi  de  popor  cu  20 — 30  ani  mai 
înainte.  Apoi  nu  ne  dă  mâna  a  examina,  că  ce  asemănare  să  fi 
fost  între  textul  lui  Molnâr  şi  cântările,  —  poate  că  chiar  psalmi 
în  versuri,  -----  din  «dreg  graduale.» 

înainte  de  a  termina  cu  psalmii  des  amintitului  Viski,  trebue 
se  relevăm,  că  în  manuscriptul  lui,  pe  lângă  cei  150  psalmi  se 
mai  află  şi  nişte  «poezii  religioase». 1  Cine  ar  mai  putea  cerceta 
şi  proba  acum,  că  nu  chiar  aceste  poezii  sunt  cântările  cu  cari 
lăudau  calvinii  bănăţeni  pe  Dumnezeu. 

Ca  de  încheiere  fixăm,  cumcă  psaltirea  la  noi  mai  fu  versificată 
la  1673  prin  mitropolitul  Moldovei  Dosoftei.  Picot  a  fost  de 
părere,  că  Dosoftei  ar  fi  uzat  Ia  traducerea  sa  de  opera  lui  Viski. 2 * 
Dacă  ar  fi  adevărată  supoziţia  aceasta,  atunci  versificarea  lui 
Viski  au  fost  cel  puţin  cu  24  ani  terminată  înainte  de  a  fi  dată 
la  tiparniţă.  La  1700  iarăşi  se  pune  în  versuri  psaltirea  prin  Teodor 
Corbea.  A  rămas  numai  în  manuscript.  Pentru  a  patra  şi  până 
azi  ultima  oară, 8  psaltirea  fu  pusă  în  versuri  la  tiparniţa  din  Braşov 
la  anul  1827  prin  connaţionalul  nostru  din  Basarabia  Ioan  Pralea. 
Aceste  două  din  urmă  sunt  inferioare  sub  tot  respectul,  faţă  de 
lucrarea  iui  Dosoftei.  In  proză  psaltirea  Fu  editată  de  nenumărate  ori. 

III. 

«Cheleiugul  >  cu  tipărirea  operei  lui  St.  Fogarasy,  l-a 
purtat  Acaţiu  Barcsai, 4  persoana  cea  mai  ocărită  în  istoria  Bă¬ 
natului. 

1  Lâzărici  92. 

2  Ureche  156,36. 

8  An  Densuşan,  J.  c.  277  şi  104  pomeneşte  de  o  psaltire  în  versuri  din  Valea - 
Haţeguiui  ms.  din  1694.  Trebue  că  e  una  şi  aceeaş  cu  cea  din  1697  a  Iui  Viski. 

4  Romanii  îi  ziceau  Borcea  A  coş.  /orga  sate  64. 

Pe  vremi,  până  cu  doi  ani  înainte  de  catastrofa  dela  Mohâcs 
1526,  Bănatul  geografic  de  azi,  aproape  întreg  făcea  parte  din 
corpul  politic  al  Bănatului  istoric,  carele  se  întindea  până  la  Olt 
în  România.  «Bănatul  Severinului»  sta  sub  suzeranitatea  Ungariei. 
Voivozii  Munteniei  nu  odată  şi  l-au  supus  sieşi.  La  1524  dărâmând 
Turcii  Severinul,  apune  pe  vecie  Bănatul  Severinean;  înceată  şi 
demnitatea  banului,  care  era  în  Ungaria  a  3-a  persoană  după  rege. 

Pe  partea  dincolo  de  muchea  carpaţilor,  încep  a  stăpâni  banii 
craioveni,  tributari  domnilor  munteneşti.  Laturea  dela  Orşova 
încoace,  numită  Bănatul, 1  scapă  ca  prin  minune  a  fi  ocupată  de 
Turci.  In  vreme  ce  grosul  patriei  geme  sub  jugul  păgân  mai 
bine  de  un  veac  şi  jumătate,  restul  ţării,  Bănatul  Caransebeşului 
şi  Lugojului,  se  împărtăşeşte  de  robia  comună  abia  numai  un 
sfert  de  veac,  şi  şi  atunci  numai  cătră  capătul  domniei  turceşti. 

Bănatul  se  îngremiază  la  Ardeal  şi  i-se  institue  ban  propriu 
de  principele  Ardealului.  Banul  rezida  la  început  în  Caransebeş, 
apoi  în  Lugoj.  Ambele  cetăţi  regeşti  cu  mari  prerogative. 

Cheltuitorul  catehisului  din  1648  banul  A.  Barcsai,  e  ultimul 
ban  al  Bănatului  ungurean.  Cu  el  deodată  se  stinge  bănia  şi  cu 
ea  şi  organizaţia  naţională  alor  şapte  districte  române  bănăţene, 
pentru  a  nu  mai  fi  reactivată  în  forma  istorică  nici  odată. 


Acaţiu  Barcsai  e  de  obârşie  română  din  satul  Bâreea-mare 
de  lângă  Deva.  Fu  instituit  ban  la  1644  prin  principele  de  atunci 
George  Râkocy  1.  Adeseori  îl  întimpinăm  cu  titula  de  proto-b-AW. 
«Principele  zice  despre  dânsul,  că  i-a  fost  camerar,  că  s’a  distins 
prin  moralitate  şi  cumpăt  şi  ca  diplomat  i-a  făcut  servicii  bune, 
iar  acum  ridicând  arma  întru  apărarea  libertăţii  a  excelat  pe  câmpul 


de  luptă».2 3  Râkocy  al  Il-lea  (1648  —1658)  l-a  mai  pus  şi  comite- 
suprem  la  1654  peste  comitatul  Hinedofii  şi  l-a  trimis  în  solie 


adese  pe  la  voivozii  români,  * 


căci  parecă  ştia  bine  româneşte, 


apoi  şi  în  Stambul. 


Un  înaintaş  al  său  în  demnitatea  de  ban,  si  negreşit  rudă 

?  '  *  O  > 


lui,  Andrei  Barcianus  la  1598  a  bătut  cumplit  pe  paşa  Timişorii 
Soliman,  carele  voi  să  ocupe  cu  orice  preţ  Lugojul. 


1  Se  mai  n  urnea,  Ti  mi  şaua,  Bănatul  Timişau,  ori  catechsochen  Banat  Ungureşte 
Temeskoz,  Delniagvarorszâg.  Voivodma  sârbească. 

*  P.  Dragă  lină ,  Din  istor.  Bănat.  Seve  rin.  Caransebeş  1890,  I(  138. 

3  larga y  Lit.  relig.  144. 

Acest  Andrei  Barcianus  a  sărit  în  ajutorul  lui  Miliaiu  Vi¬ 
teazul,  când  acela  se  război  cu  Basta  Ia  Mirislău  în  18  Sep¬ 
temvrie  1 600. 1  A  sosit  însă  prea  târziu  cu  lugojenii,  caransebe- 
şenii  şi  lipovenii  săi  şi  aşa  viteazul  voivod  îndură  pentru  prima- 
oară  bătaia.2 


Acaţiu  Barcsai  dacă  nu  ar  fi  ambiţionat  după  principatul 
Transilvaniei  şi  nu  cocheta  cătră  sfârşit  cu  Turcii,  istoria,  acest 
judecător  imparţial  îl  alătură  lângă  banii  de  bună  amintire.  Barcsai 
a  mijlocit  la  principe  (1654)  şi  apoi  Ia  dieta  din  Cluj  (1655) 
ca  economii  autohtoni  din  Lugoj,  să  fie.  scoşi  din  starea  de 
clăcaşi  —  iobagi  - —  şi  militarizaţi s  ca  călăreţi.1 

Marele  vizir  Mohamed  Koprili  s’a  înţeles  pe  sub  mână  cu 
Barcsai,  că  îl  va  pune  în  locul  lui  G.  Râkoczy  II.  mazilit  deja 
cu  un  an  înainte  în  Septemvrie  1657,  căci  în  Francisc  Rhedey, 
corniţele  suprem  al  Marmaţiei,  ales  în  Noemvrie  1657  la  Alba- 
Iulia  de  principe,  nu  avea  nici  o  încredere.  Altcum  pe  Rhedey 
îl  prefugărî  Râkocy  şi  se  reintegra  de  nou  în  domnie  pe  la  înce¬ 
putul  anului  1658.  Insă  armele  turcului  fac  nimica  din  ţară.  Râkocy 
fuge  la  codrii.  Jenopolea  la  2  Septemvrie  1658,  capitulează  fără 
rezistenţă.  Tătarii  pustiesc  Ardealul.  Staturile  se  îngroziră  şi  din 
sfatul  luat  la  Şinca-mare,  trimit  o  deputaţiune  la  Koprili  în  Jeno- 
polea-Borosjeno  ca  se  trateze  despre  pace.  In  fruntea  deputăţiei 
era  banul  Barcsai.  Instrucţiunea  ce  o  aveau  era  echivocă  şi  vagă.5 


.  x  Dr.  (i.  Pop  o  viciu ,  Ist.  rom.  bănăţeni.  Lugoj  1904,  pag.  246. 

2  Dragă  lina  II  80.  Pesiy  Frigyes,  Krasso  vârmegye,  II.  partea  1.  pag.  334.  A  szo- 
renyi  bânsâd  voi.  II.  146. 

s  DrăgăUna7  II  138—139.  Pop  o  viciu  1,  c.  254.  Pesţy,  Krasso  I,  II  344—5. 

4  Despre  Lugojeni  Sa  anul  1536  a  scris  Nic.  Olâh,  primatele  de  Strigon.  român 
de  origine  şi  rudă  cu  Corvinii,  „că  toţi  sunt  militari  excelenţi".  Nic.  Olâh  mare  uma¬ 
nist  a  seci  ului  al  XV  l-le  a,  a  scris  între  altele  un  op  geografic  istoric  despre  Ungaria* 
unde  vorbeşte  despre  români  şl  locurile  locuite  de  ei  „Hungariae  descriptio,  Atilla, 
Chronicon  suae  aetatis‘%  edidit  Kpller  Vicnae  1763.  La  1548  scrie  Iui  Nic.  Olâh  împă¬ 
ratul  Ferdinand  despre  originea  Românilor  şi  a  lui  Nic.  Olâh.  Tata  lui  Nic.  Olâh  a 
fost  Ştefan  sau  Stoean,  descendent  din  neamul  voivozilor  Munteniei  şi  văr  primar  cu 
regele  Matia.  Pe  timpul  lut  Vlad  Călugărul,  Ştefan  a  fugit  din  ţară  şi  s'a  aşezat  ?n 
Orâştîe  unde  a  ajuns  jude.  Pe  lângă  Nicolae,  Ştefan  avea  un  fiu  mai  mic,  Matei,  care 
fiind  încă  în  vieaţă  Ştefan,  ajunge  si  el  jude  în  Orăştie.  Genealogia  lui  Olâh  vezi  Iorga: 
„Contribuţii! ni  la  istor.  Munteniei"  pag.  2,  nota,  totul  e  nesigur,  idem  Sate  112—113, 
114,  Lit.  rel.  96.  La  1505  Ştefan  Olâh  îti  fruntea  unei  oaste  în  majoritate  compusă  de 
români  bănăţeni  a  bătut  pe  săcuii  revoltaţi  contra  regelui.  Un  Bl  aş  Olâh  îa  1521.  se  di¬ 
stinge  apărând  cetatea  Bălgradului  sârbesc.  Popoviciu  210,  213.  Drăgălina  11.  92,  93. 
tingel,  Ist.  Rom.  Moldo  v.  I.  47  şi  Dr.  O  rama  ist  bis.  unit.  pag.  64. 

5  Fessler,  IV,  287. 

Desbaterile  sau  deschis  în  7  Septemvrie  şi  s’au  mântuit  în 
14-)ea  a  aceleeaş  luni.  Dintre  cele  patru  puncte  de  învoială  la 
care  ajunseseră,  pe  noi  ne  priveşte  numai  cele  două  din  urmă: 
3.  Lugojul  şi  Caransebeşul  trec  pe  partea  Porţii ;  4.  Din  venitele 
acestor  ţinuturi,  cari  la  olaltă  cu  satele  şi  cu  clăcaşii  lor,  se  des¬ 
part  de  Transilvania  şi  se  încorporează  sandjacului  (tractului)  ti- 
mişan,  se  trimit  anual  15,000  galbini  în  tip  de  elemozină  la  Meka 
şi  Medina. 

Se  poate  ca  tratativele  să  nu  fi  ţinut  şapte  zile,  ci  mai 
puţin,  căci  deja  în  12  Septemvrie  Barcsai  trimite  epistolă  bănă¬ 
ţenilor  săi,  ca  să  se  învoească  la  desfacerea  din  vorbă,  că 
altcum  vizirul  nu  pune  pace.  Insă  orice  demersuri  numai  atunci 
se  pot  privi  de  definitiv  încheiate,  când  se  signează  convenţiunea. 
E  cert  apoi,  că  actul  diplomatic  e  dresat  şi  sancţionat  cu  două 
zile  mai  târziu  —  deci  în  14  Septemvrie  —  ca  şi  advertismentu! 
dat  districtelor.  Aşa  Barcsai  când  scrie,  pune  pe  conducătorii 
bănăţeni  în  faţa  faptului  complinit.  înainte  de  a  lua  această  ex¬ 
tremă  hotărîre,  nu  s’a  conzultat  cu  districtele.  Nu  putem  presu¬ 
pune,  că  ar  fi  fost  timp  fizic  de  ajuns,  că  un  cursor  din  tabăra 
Boroşineului  să  fi  fost  în  stare  a  aduce  la  Lugoj  şi  Caransebeş, 
ori  şi  numai  Ia  Lugoj,  zapisul  lui  Barcsai  din  12  Septemvrie  şi 
apoi  optimaţii  de  aici  să  se  fie  conzultat  şi  trimis  răspuns  aşa, 
ca  banul  să-l  aibă  la  mână  pe  timpul  iscăliră  decretului  laş  şi 
trădător.1 

Barcsai,  Iuda  Bănatului,  tocmai  în  acea  zi,  în  care  iscăli 
şi  ratifică  vânzarea  nevinovatelor  suflări  creştineşti,  adecă  în  14 
Septemvrie  1058,  drept  preţ  al  târgului  îşi  câştigă  principatul 
Ardealului,  luând  în  primire  insigniile  domneşti,  din  necuratele 
mâni  ale  acelui  păgân,  la  picioarele  căruia  a  aruncat  de  aşternut, 
două  din  cele  mai  frumoase  regiuni  româneşti.  Dela  marginea 
Ardealului  şi  până  la  capătul  Bănatului  văzduhul  era  clătinat  de 
ţipetele  şi  blăstemele  poporului,  dinaintea  cărora  Bacsai  după  un 
an  de  zile  se  refugiază  la  paşa  Timişoarii,  de  unde  în  6  Octom- 
vrie  1659  are  obrazul  a  îndemna  din  nou  desperatele  districte 
să  se  închine  semilunei.5* 


•  Dmgdlina  II  139-  144.  Popo  viciu,  254—259. 
Fessler,  IV,  290. 

In  acest  chip  ajunge  fără  strop  de  sânge  Bănatul  în  ghia- 
rele  turcului.  Oarde  tatare  erau  aşezate  între  Lugoj  şi  Caransebeş 
şi  aşa  locuitorii  acestor  districte  se  lăsară  sorţii.  Dieta,  ţinută  la 
începutul  lui  Octomvrie  1658  în  Sighişoara,  neavând  în  cătro  în¬ 
cuviinţează  tractatul  mişelesc.  De  regretat  este,  că  la  pacea  din 
1664  încheiată  la  Vasvâr,  în  numele  împăratului  Leopold,  din 
nou  se  aproabâ  şi  întăreşte  totul  în  statul  qtio.  Dacă  diplomaţia 
Austriei  era  acî  mai  energică  districtele  române  se  puteau  re¬ 
câştiga  fără  vărsare  de  sânge,  aşa  adecă  cu  apucături  diplomatice, 
cum  a  intrat  şi  turcul  în  posesiunea  lor.  Intrelăsându-se  acest 
răsboiu  diplomatic  a  trebuit  să  urmeze  cel  cu  armele,  în  carele 
vulturii  imperiali  după  trei  decenii  de  robie  la  1688  curăţă  Bă¬ 
natul  de  întunerecul  semilunei. 


Indatăce  Barcsai 1  vându  Bănatul,  o  bună  parte  a  nobilimei 
luă  lumea  în  cap  şi  se  resfiră  prin  Ardeal.  Dieta  din  Turda 
1659  poartă  grije  de  aşezarea  lor,  iar  cea  din  Alba-Iulia  1675  îi 
scuteşte  pe  trei  ani  dela  dări.2  Cu  un  veac  înainte  la  1552,  când 
a  căzut  Timişoara  în  manile  turcilor,  nobilimea  noastră  tot  asa 
s’a  resfirat  ca  acum;  trecând  la  catolici  şi  reformaţi  s’au  pierdut 
pentru  naţiune.  Care  s’a  dat  sorţii,  cu  timpul  s’a  topit  în  ţără¬ 
nime.  Mulţi  români  cari  erau  la  şes,  s’au  tras  spre  munţi.  După 
vederile  coranului  pământurile  ocupate  cu  forţa  armată  sunt  pro¬ 
prietatea  padişahului.  Se  dărueşte  cui  vrea.  Drept  de  proprietate, 
liberă  strămutare,  privilegii  nobilitare,  în  ţările  cucerite  turcul  nu 
recunoaşte.  Oricine  să  fi  fost,  de  ori  şi  ce  fel  de  rang,  devine  iobagiul 
spahiului  otoman.  După  izgonirea  turcilor,  unii  dintre  coborâtorii 
nobililor  pribejiţi  au  ţinut  o  adunare  în  31  August  1688  la  Ca¬ 
ransebeş  şi  de  acolo  au  ales  o  deputăţie  care  să  meargă  la 
Viena  să  revindice  averile  şi  prerogativele  nobililor,  avute  înainte 
de  invaziunea  turcească.  Reclamările  au  avut  puţin  rezultat.3  In 
împrejurarea  aceasta  aflăm  răspuns  la  aceea  întrebare,  că  de  ce 
nu  se  află  familii  nobile  române  în  Bănat,  pe  când  în  veacurile 
înainte  de  domnia  turcului,  ceata  nobililor  era  o  corporaţiune  aşa 


de  distinsă,  încât  fără  consenzul  lor  nici 


regii  Ungariei  nu  pu¬ 


teau  face  donaţiuni  de  moşii  bănăţene  străinilor. 


1  Biografia  lui  e  scrisă  în  revista  istorică  „Szazadok"' 

3  Drâgălina  III,  13.  Popovicia  257. 

3  Popovicia  196,  217,  237,  258,  259,  la  locurile  acestea  sunt  indicate  izvoarele  şi 
autorii  cari  probează  datele.  Drâgălina  IU  11-  -14,  52  liota,  127  -128. 

Dar  se  căutăm  pe  principii  rivali  acolo  unde  s’au  dus  ei. 
Barcsai  la  Timişoara  turcului  şi  Râkocy  la  codrul  verde.  De 
grabă  s’a  scoborât  de  acolo.  Nu  i-a  fost  ursita  să  se  încânte  de 
draga  libertate  voinicească.  Mai  bucuros  se  lăsa  stăpânit  de  dorul 
măririi  deşarte  şi  ispiteşte  încă  odată  norocul  armelor.  Face  ce 
face  şi  strâmtorează  pe  Barcsai  la  Sibiiu  şi  acolo  îl  ţine  câteva 
luni 1  începând  din  Decemvrie  1 659. 

E  de  însemnat,  că  în  luptele  acestea  românii  ardeleni 
prindeau  parte  lui  «Racocea»,  carele  era  sprijinit  şi  de  Austria. 
Principii  români  Constantin  Basarabă,2  Mihai  Radu  din  Muntenia, 
şi  Gheorghe  Ştefan  cu  Gheorghe  Ghica  din  Moldova  încă  tot 
mereu  trimiteau  ajutoare  partidului  Râkocyan. 

Referitor  Ia  Ghica  trebue  se  relevăm,  cumcă  odată  a  sărit 
şi  în  ajutorul  lui  Barcsai,  trîmiţându-i  1000  de  oşteni  sub  co¬ 
manda  spătarului  Nicolae  Milescu.3  Pare,  că  aceasta  e  o  simplă 
răzbunare,  pentrucă  în  o  vreme  Râkocy  II  părtinia  nizuinţele  lui 
Mihai  Radu  domnul  Munteniei,  de  a  scoate  pe  Ghica  din  domnie 
şi  a-1  înlocui  cu  Costantin  Basaraba,  mazilul  principe  al  ţării  ro¬ 
mâneşti.  Ajutorul  lui  Milescu  trebue  că  a  sosit  pe  la  capătul 
anului  1659,  când  adecă  Barcsai  era  strâns  în  inelul  tras  de  Râ¬ 
kocy  în  jurul  Sibiiului. 

Tot  în  acest  timp  a  cerut  Râkocy  sprijin  dela  cazacii  Rusiei, 
trimiţând  în  solie  un  preot  român.  Când  se  înapoia  cu  bună  fă¬ 
găduinţă  cătră  casă  acest  preot  -  sacrificulus  —  vodă  moldo¬ 
vean,  amintitul  Gheorghe  Ghica,  îl  prinde  şi  îl  predă  turcilor. 

In  urma  celebrului  cronicar  Şincai 4  istoricii  noştri 5  ţin,  că 
acest  preot  nu  e  altul  decât  mitropolitul  Sava  Brancovici,  carele 
diplomat  cum  era,  a  luat  bună  pildă  dela  clerul  calvin  8  şi  s’a  ală¬ 
turat  şi  el  cu  poporul  său  la  facţiunea  lui  Râkocy. 

Poate  la  această  călătorie  face  aluziune  soborul  din  1680, 
care  cateriseşte  pe  Sava  zicând:  «că  din  ce  pricini,  inctul  Sava 

1  lorga,  Sate  64  -67,  Lit.  reL  175.  Popovici  255. 

2  Xcnopol  Ist.  rom.  138. 

3  Literatura  noastră  spune,  că  MiJeseu  în  Ţârigrad  a  lucrat  la  traducerea  bibliei 
de  Bucureşti  (1688).  larga,  Lit.  relig,  203  şi  nota  4,  nu  admite. 

Despre  ajutorul  lui  Ghica  vezi  Miron  Costiu  361  la  larga  1.  c.  175  cu  nota  2. 

4  Cronica  la  anul  1660. 

*  larga ,  Sate  68.  Alangra,  Sava  Brane.  Arad  1906  pag.  62,  Bunea  V.  e.  120,  idem 
Sava  Br.  69. 

6  Banca ,  Sava  68,  după  Pokoly  Jozsef  „az  erdely  ref.  egyh.  t6rt.  II.  242. 

va  fi  ştiind,  a  fugit  în  părţile  turceşti »  şi  acolo  a  lăsat  să  i-se 
aducă  concubina  sa  Catarina  Tcmesvâri,  muiere  cu  bărbat  şi 
carca  îi  era  lui  rudenie  şi  cu  carea  a  avut  şi  un  prunc.1 

Concedând,  că  Sava  a  fost  solul  lui  Râkocy  prins  de  Ghica 
şi  dat  pe  manile  turcilor,  această  robie  pe  lângă  societatea  Ca- 
tarinei  a  putut  fi  uşoară  sau  şi  grea,  dar  la  tot  cazul  mult  nu  a 
durat;  căci  de  pornit  a  pornit  din  Ardeal  cătră  finea  anului  1659, 
dupăce  iscălise  mai  înainte  sârbeşte  în  Belgrad  pentru  Bistriţeni 
o  sentinţă  românească.  In  18  Aprilie  anul  următor  îl  aflăm  deja 
în  Ardeal,  regulând  o  afacere  matrimonială.2 

Faimosul  mitropolit  deşi  era  aderent  fervent  al  lui  Râkocy, 
în  intervalele  când  aceluia  îi  mergea  rău  se  apropia  cu  mare  în¬ 
credere  de  celalalt  stăpân,  pe  carele  cu  puţin  înainte  îl  hulia. 

La  începutul  anului  1659  Barcsai  ţine  dietă  în  Bistriţa.  Sava 
e  în  călcâiul  domnului  său  şi  cere  ca  să  îi  reînoiască  şi  confir- 
meze  3  decretul  de  vlădică  liberat  de  G.  Râkocy  II  la  28  Decem¬ 
vrie  1656.  Acesta  nu  numai  că  întăreşte  denumirea  lui,  ci  ca  să-l 
câştige  pe  el  şi  pe  supuşii  săi  români,  cu  datul  Deeş  9  Ianuarie 
1659,  îi  adnexează  şi  ţinutul  Făgăraşului  spre  păstorire,  ţinut,  care 
Râkocy  nu  i  l-a  fost  dat.4 

Dl  Mangra  în  opul  seu:  «Mitr.  Sava  II  Brancovici»  susţine, 
că  <şi  Făgăraşul  a  fost  predat  de  Râkocy  lui  Sava,  deşi  în  di¬ 
plomă  nu  stă  pus  explicit».5 

Dl  Bunea  carele  a  pus  în  vârful  acului  toate  cele  ce  a  com¬ 
binat  Mangra,  la  această  afirmaţiune  nu  a  reflectat,  ori  că  i-a 
scăpat  din  vedere,  ori  că  nu  a  voit.6  Noi  însă  o  ţinem  mult  mai 
însemnată,  decât  să  o  putem  lăsa  nefixată  şi  nerectificată. 

Ih  15  Martie  1659  din  Bistriţa,  principele  Barcsai,  la  rugarea 
lui  Sava  şi  a  protopopilor  scuteşte  clerul  român  de  zeciueala  din 
vite  şi  producte,7  adecă  se  ratifică  decretul  dat  la  1653  al  epis¬ 
copului  Daniil.  Iară  peste  15  zile,  la  20  Martie  1659  tot  din 


1  Vezi  ia  Mangra  1.  c.  la  adtiexe  pag.  170  sentinţa  de  depunere. 

a  lor  ga.  Doc.  Bistriţei,  II  pag.  9,  10. 

La  schimbarea  domnitorilor,  drepturile  trebuiau  prenoite. 

4  j V,  Do b reşca  Fragmente  pag.  36—38  adnex  11. 

'c  Burtea ,  Sava  99. 

9  Pag.  60,  64. 

7  Ci  pariu,  Arbiv  571. 

Bistriţa  scuteşte  preoţimea  din  districtul  Făgăraşului  de  darea  ca¬ 
pului,1  rămânând  a  da  numai  onorările  2  domnilor  de  pământ. 

Dragostea  între  Barcsai  şi  Sava  în  vara  anului  1659  trebue  că  a 
încetat,  căci  începuse  a  se  îmbunătăţi  situaţia  lui  Râkocy.  Poate 
Barcsai  îl  va  fi  şi  destituit,  căci  pe  timpul  când  era  asediat  Si- 
biiul,  denumeşte  episcop,  ori  că  numai  reînoeşte  denumirea  unui 
Gherasim-Ghenadie  III,  care  pare  că  era  deja  instituit  de  episcop 


pe  la  anul  1654. 3  Ghenadie  prohodî  cu  mare  pompă 4  pe  nobilul 
Petru  Balmocz  de  Szamostelke,  mort  la  25  Aprilie  1660  pe  timpul 


încunjurării  cetăţii  Sibiiului.  Fîi  astrucat  în  cimiteriul  mănăstirii 


S.  Elisaveta,  cimiter  catolic,  în  care  însă  clerului  român,  intrând 


nu  i  s’a  mai  dat  voie  a  face  ceremonii. 


Ghenadie  III  în  o  scrisoare  a  sa  din  Iulie  1659,  trimisă 
Bistriţenilor,  întăreşte  o  judecată  adusă  de  Sava,  pe  care  îl  nu¬ 
meşte  predecesorul  său.  Deci  îl  priveşte  mort,  ori  lipsit  de  dem¬ 
nitatea  vlădicească.  Ghenadie  se  întitulează  aci  «arhiepiscop  de 
Belgrad,  Maramurăş  şi  a  toată  ţara  Ardealului».5 6 

Despre  Ghenadie  omul  lui  Barcsai  mai  aflăm,  cumcă  în  1659, 
a  hirotonit  întru  preoţi  în  Belgrad  pe  doi  tineri  din  Braşov :  Va- 
silache  şi  Vâlcul.0 

Boerii  Făgăraşului  cer  la  craiul  Barcsai  inviaţiuni  cum  se 
purceadă.  Li-se  dau  poruncile  marelui  vizir  traduse  de  un  preot 
român  aflător  în  cetate.  Poate  e  tot  vlădica  lui  Barcsai.  Barcsai 


trimite  din  închisoarea  sa  pe  românul  Petru  Buday  în  ţara  ro¬ 
mânească  şi  Ia  paşa  de  Silistra,  în  nişte  daraveri  politice. 


Intre  ceice  loviau  zidurile  cetăţii  era  şi  un  popă  al  Hune- 
dorii  Chirilă  «Ciurulă»,  «ticălosul  de  popă  Cziiruki»  îi  ziceau 
oamenii  lui  Barcsai.  El  comanda  vre-o  600  de  flăcăi,  toţi  români. 
Au  atacat  Hunedoara,  taie  corespondenţa  Sibiiului  cu  Deva, 
prinse  pe  nemeşul  Nic.  Zolyom  şi  incendie  Deva.  La  porunca 
lui  Râkocy  merse  în  părţile  Băii  de  Criş,  ale  Orăzii  şi  Beiuşului, 


1  Dob  reşca  o.  c.  39. 

a  Analoage  cu  darea  din  România  numită  „ boeresc {<. 

3  Banca ,  V.  e<  110,  111,  119,  Sava  67,.  6S,  Ierarhia  241. 

4  lorga  Sate  67.  In  bibliot.  Academiei  din  Pesta  este  un  jurnal,  despre  asediarea 
Sibiiului,  acolo  se  zice,  că  episcopul  care  a  prohodit  pe  Balmocz  e  „ales  aici  in  Sibiiu'K 

b  larga ,  Soc.  Bistr.  II.  p.  9  n.  176. 

6  Stinghe>  Ist.  bis.  Scheilor.  Braşov,  pag.  10.  Hirotonirea  n’a  putut  fi  în  Decem¬ 
vrie  1659,  Căci  în  Belgrad  era  Sava  atunci,  iar  Ghenadie  cu  Barcsai  închişi  la  Sibiiu. 

promiţând  nemeşie  celor  ce  se  alătură  la  Râkocy.  Trecând  in 
sfârşit  prin  Zlatna  şi  Aiud,  îşi  află  moartea  în  lupta  avută  cu 
turcii  pe  câmpia  nouă  atât  de  fatală,  a  Turzii. 1 

Lui  Râkocy  îi  suride  încă  odată  Fortuna,  dar  şi  ultima  oară. 
Barcsai  văzând  că  nu  răsbeşte,  abzice  de  tron.  Dar  turcul  nu 
cedează.  In  lupta  din  22  Maiu  1660,  dată  între  Feneş  şi  Gilău, 
Râkocy  cade,  şi  lovit  de  4  rane  grele  fii  dus  la  Oradea-mare, 
unde  peste  2  săptămâni  la  8  Iunie  închide  ochii.2 

Revolta  civilă  nu  încetează  cu  moartea  lui.  Partida  opune 
acum  lui  Barcsai  pe  Ioan  Kemeny.  Barcsai  după  obiceiul  său  de 
a  se  insinua  turcului,  îi  trădează  acum  Oradea.  Nemeza  însă  îl 
ajunge.  Pretendentul  Kemeny  pune  mâna  pe  el  şi  pe  fratele  lui 
şi  îi  ucide  Iotreşte  la  Râpa. 

Poarta  ordonă  alegerea  de  principe  la  Murăş-Oşorhei.  Puţini 
electori  s’au  prezentat.  Turcul  nu  ştia  pe  cine  să-şi  pună.  Puţin 
a  lipsit  că  nu  s’a  ales  un  preot  sas.  Atunci  i-a  pleznit  cuiva  prin 
minte,  că  în  satul  vecin  Ebesfalva  ar  fi  o  persoană  potrivită 
pentru  umbra  principatului  transilvan.  Astfel  fti  instituit  în  12 
Septemvrie  1661  Mihai  Apaffy,  carele  nu  va  fi  visat  că  o  să  ajungă 
cândva  domnitor. 

Staturile  au  insistat  pe  lângă  Kemeny  ca  să  aibă  sufletul  de 
a  cruţa  frânturile  ţării  şi  să  renunţeze,  dar  nu  s’a  dat  plainic, 
încrezându-se  în  ajutorul  împăratului.  Armele  au  decis  în  22  Ianuarie 
1662,  când  la  Sighişoara  paşa  Mehemed  îl  învinge.  în  fuga  sa, 
cade  de  pe  cal  şi  fu  dripit. 

Sub  domnirea  lungă  a  lui  Apaffy  Ardealul  s’a  recules.  Apaffy 
este  cel  dintâi  principe  pământean  care  nu  menajează  graţia 
Porţii.  El  bate  calea  pentru  alăturarea  la  împăratul;  ce  se  şi 
întâmplă  după  moartea  lui.  Sub  el  s’a  terminat  cartea  de  legi, 
numită  « compilata# »  constitutiones,  adecă  legi  adunate  în  una; 
iar  sub  G.  Râkocy  II,  s’au  strâns  legile,  făcute  în  Ardeal,  dela 
timpul  când  s’au  rupt  de  cătră  Ungaria,  până  la  el,  şi  Ii  s’au 
dat  numele  de  <  aprobaiae ■>  constitutiones,  va  să  zică  legi  întărite. 

Atâta  sunt  de  drepte  acestea  faţă  de  poporul  românesc,  încât 
li-a  mers  vestea,  că: 

1  larga  Sate  65 — 66.  Bitnea ,  V.  e.  120,  Sava  69. 

*  G.  Râkocy  II  ca  principe  al  Ardealului  îşi  mai  lungea  titulatura  sa  şi  cu  pre¬ 
dicatul  de  „cotnes  et  banus  Severinensis“ .  Bunea 7  Autonomia  314, 

«Cu  aprobata  şi  compilata 
Spânzurară  pe  tata». 

După  moartea  lui  Râkocy  II,  se  vede  că  mitropolitul  Sava 
Brancovici,  iarăş  s’a  dat  pe  lângă  Barcsai,  căci  Maria,  doamna 
lui  Grigore  Ghica,  voivodul  ţării  munteneşti  se  adăpostise  în 
Ardeal.1  Aceasta  s’a  întâmplat  in  restimpul  din  Septemvrie  1660 
pană  la  August  1661.  Turcii  au  pretins  estradarea  ei,  şi  Barcsai  nu 
era  acel  personagiu,  cumcă  pentru  o  femeie  fie  chiar  şi  de  rangul 
lui  să  se  strice  cu  binefăcătorii.  Ce  putu  face  era  numai  să  uşu¬ 
reze  spaima  principesei  şi  aşa  recercâ  pe  Sava  să  meargă  şi  să  o 
mângăe  cu  vorbe  şi  pilde  din  sf.  scriptură,  carea  altfel  «s’ar  fi 
spânzurat  fără  îndoială». 

Se  pare,  că  activitatea  lui  Barcsai,  a  avut  bunicică  înrâu- 
rinţă  şi  asupra  culturei  poporului  român. 

Văduva  lui  G.  Râkocy  I,  bogătana  şi  influenta  Susana  Lo- 
rântffy,  la  îndemnul  şi  instrucţiunile  date  de  baronul  Barcsai, 
în  anul  1657  a  înfiinţat  în  Făgăraş,  în  centrul  moşiilor  sale  o 
şcoală  universală,  un  fel  de  universitate  de  ordine  inferioară;  în 
care  se  tracta  dela  rudimentele  cunoştinţelor  şi  până  departe  la 
un  fel  de  ştiinţă  teologică,  pedagogică  şi  alte  discipline,  ce  bună¬ 
oară  se  explică  azi  în  gimnaziul  inferior.  In  ţara  Oltului  preoţii 
şi  dascălii  se  puteau  recruta  numai  din  ceice  au  trecut  prin  această 
şcoală.  Deosebită  atenţiune  se  dă  cetitului  şi  scrisului  şi  învăţării 
religiei  în  limba  românească.  Se  propunea,  dupăcum  era  şi  natural 
pentru  vederile  acelui  veac,  şi  limba  diplomatică,  adecă  latina. 

Pentru  şcoală  principesa  a  întemeiat  opt  burse.  Rectorului 
i-se  dădea  retribuţiune  40  fi.,  25  vedre  vin,  80  vedre  bere,  16 
gălete  de  grâu,  2  porci,  2  caşi,  25  cară  de  fân.  Dela  boerii  români 
i-se  asignară  50  de  fl. 

Dl  Bunea  zice,2  pe  baza  lui  Pokoly,  ca  Barcsai  ar  fi  întemeiat 
şcoale  la  Lugoj  şi  Caransebeş. 

Mie  mi-s’ar  părea,  că  Barcsai  ar  fi  desvoltat  şi  augmentat 
numai  şcoalele  din  capitalele  bănatului  său. 

Ştim  pozitiv  din  epilogul  paliei  de  Orăştie  1582,  cumcă  la 
Caransebeş  era  înainte  de  stăpânirea  lui  Barcsai  ceva  şcoală,  mai 

1  lor  ga,  Sate,  69,  după  analele  lui  Ioan  Bethlen. 

2  Sava  62.  Documentele  privitoare  de  şcoala  Făgăraşului  sunt  în  archiva  biser, 
ref.  din  Făgăraş. 

înaltă  ca  elementară;  acolo  funga  Efrem  Zăcan, 1 2  ca  « dascăl  de 
dăscălie »,  deci  preceptor  de  pedagogi  şi  teologi ;  fiind  în  acel  timp 
preoţia  şi  dăscălia  rurală  împreunată  în  o  persoană,  şi  cvalificarea 
a  trebuit  să  fie  unitară. 

Poate  astfel,  ca  cea  din  Caransebeş,  să  fi  fost  şi  şcoala  din 
Lugoj !  ?  Ele  liferau  pe  dascălii  şi  păstorii  români  calvini,  ori  mai 
bine  zis,  numai  calvinizanţi  de  satele  bănăţene.  Ar  fi  foarte  inte¬ 
resant  a  se  şti,  cumcă  şcoalele  din  rezidenţialele  băniei,  stat-au 
pe  un  nivel  egal  cu  cea  din  Făgăraş,  ori  că  de  nu  au  stat  din 
început,  apoi  cel  puţin  la  finea  băniei  au  fost  în  acea  stare,  în 
carea  a  fost  cea  atunci  creată  din  Făgăraş,  a  cărei  organizare 
acum  mult  puţin  ni-e  cunoscută.  Dacă  şcoalele  din  amintitele 
oraşe  bănăţene,  sar  putea  echipară  întru  toate  cu  cea  nouă  din 
Făgăraş  şi  acesteia  i-ar  fi  servit  de  mustră,  atunci  putem  preconiza 
teza,  că  vieaţa  culturală  a  românismului  bănăţan  e  cea  dintâiu 
vieaţă  culturală  naţională  română.  Nici  mai  veche,  nici  mai  inten¬ 
sivă  şi  extensivă  ca  aceasta,  cartea  neamului  nostru  nu  a  putut 
până  acuma  liota. 

Şcoalele  vechi,  despre  cari  se  aminteşte  în  Bucureşti,  1563 
şi  1581,  sunt  scoale  inferioare  şi  nu  sunt  mai  vechi  ca  «dăscălia 
dăscăliilor»  din  Caransebeş.  Academia  lui  Despot  Vodă  din  Cotnar 
1562  era  slavonă,  tot  neromânească  a  fost  la  început  şi  academia 
lui  Vas.  Lupu  din  Iaşi  1642. 

Şcoala  din  Făgăraş  nu  a  apus  cu  fundatoarea  sa  la  anul 
1660.  Ba  trecutu-ia  renumele  şi  peste  graniţele  ţării,  căci  pe  la 
1677  vedem, a  cumcă  o  cercetează  lonaşcu  din  Moldova,  «spre 
a  învăţa  gramatici». 

La  Lugoj  întimpinăm  pe  la  anii  1 774—1 776  o  şcoală,  la 
care  era  dascăl  «al  Grecilor »  loan  Constantin.3  Plata  lui  era  fa¬ 
buloasă,  pentru  acelea  timpuri,  900  de  lei  avea  la  an.  Nu  ştiu 
cum  aş  înţelege  expresiunea  «dascăl  al  Grecilor»  ?  Poate  al  ne¬ 
guţătorilor,  ori  al  macedo-românilor,  cari  erau  mulţi  în  Lugoj  în 
o  vreme.  Familia  Panaiot  era  macedo-română,  tot  aşa  neguţătorii 
Popoviţă,  Jova  Cătruscă,  stânşi  toţi  acuma  40  ani. 


1  Cnf.  Pop  „Orizontul"  Cluj  1906  Nr.  7  pg.  34. 

2  Revista  pentru  istor.  arheolog.-filolog.  an.  II,  fasc.  I,  pag.  138. 

8  lor  ga ,  Studii  documente,  XII,  anul  1906,  pag.  93. 

Dl  Popovici  în  Istoria  Românilor  bănăţeni  încă  susţine,  că 
în  Lugoj  a  existat  din  băbăluc  şcoală. 

încheiem  acest  capitol  din  istoria  culturală  a  românilor  bă¬ 
năţeni  cu  acea  teză,  că  primele  urme  de  vieaţă  politică  româ¬ 
nească  se  află  în  străvechea  constituire  a  celor  opt  districte  bă¬ 
năţene,  nu  altcum  şi  începutul  unei  vieţi  culturale,  tot  în  părţile 
banatice  se  face.  E  şi  natural.  Aici  s'a  plămădit  neamul  daco¬ 
român.  Eghemonia  neamului  românesc  a  trecut  de  mult  la  alte 
regiuni  româneşti.  Gruia. 


DESVOLTAREA  ISTORICĂ  A  ANULUI  BISERICESC. 

Conţinutul  anului  bisericesc. 

într’un  articol  premergător ])  am  fost  ajuns  a  constata  că 
anul  bisericesc  cuprinde  în  sine  acelaş  period  de  timp  (365  ev. 
366  zile)  ca  şi  anul  tropic  ori  ca  cel  civil,  numai  cât  este  con¬ 
siderat  ca  o  înşirare  în  ordine  a  tuturor  sărbăriior  religioase  sta- 
torite  de  biserică  ca  suprema  autoritate  în  materii  religioase  şi 
de  practica  bisericească.  Aceste  sărbări,  dimpreună  cu  ritualele 
lor,  precum  şi  cu  ceremonialele,  ce  le  însoţesc,  formează  şi  con¬ 
ţinutul  anului  bisericesc.  In  aceste  sărbări  biserica  ne  pune  în 
vedere  de-oparte  tot  trecutul  său,  iar  de  alta  întreagă  opera  mân¬ 
tuirii  dimpreună  cu  toate  lucrările  şi  cu  toate  întâmplările,  ce 
aceleia  i-au  premers  sau  i-au  urmat.  Şi  anume:  timpurile  şi  lu¬ 
crările  premergătoare  şi  pregătitoare  pentru  mântuire,  biserica  ni-le 
pune  înainte  în  pomenirile,  ce  se  fac  întru  cinstea  patriarhilor  şi 
a  profeţilor;  opera  şi  timpul  mântuirii  în  sărbările  ce  se  fac  întru 
pomenirea  momentelor  însemnate  din  istoria  vieţii  Domnului 
nostru  Iisus  Christos  şi  sfintei  Născătoare  de  Dumnezeu;  toate 
cele  următoare  mântuirii  în  sărbările  întru  onoarea  apostolilor, 
a  sfinţilor,  peste  tot  şi  a  sfinţilor  părinţi  ai  bisericii.  Ba  încă  ceva 
şi  mai  mult.  Biserica  ni-le  pune  toate  aceste  înainte  şi  ni-le 
arată  nunumai  în  decursul  unui  an,  cî,  deşi  mai  pe  scurt  şi  în 
rezumat,  chiar  şi  în  ritualul  şi  ceremonialul  religios  al  unei  zile, 
deoarece,  după  însemnarea  sa  simbolică,  însăratul  (vecernia)  cu 
pavecerniţa  ne  desfăşură  înaintea  ochilor  minţii  noastre  lucrările 


1  A  se  vedea  Rev.  Teol.  Nr.  2  pag.  38. 

cele  pregătitoare  şi  premergătoare  mântuirii,  orele  şi  sfânta  li- 
turgie,  chiar  întreagă  opera  mântuirii,  iar  serviciul  tainelor  şi  toate 
celelalte  rituale  aplicate  pentru  mulţămirea  trebuinţelor  religioase 
ale  creştinilor,  ne  desfăşură  lucrările,  cari,  ca  consecinţe,  înso¬ 
ţesc  opera  mântuirii.  Şi  când  se  fac  toate  acestea,  biserica, 
având  în  vedere  chiar  pe  credincioşii  săi  şi  trebuinţele  lor,  mai 
face  o  deosebire  şi  relativ  la  însămnătatea  momentelor  istorice 
ce  se  pomenesc,  deosebind  adecă  întâmplările  mai  momentoase 
din  punct  de  vedere  istoric  de  cele  mai  puţin  momentoase  de 
o  parte,  iar  de  alta  faptele  mai  însemnate,  sub  raport  religios, 
de  cele  mai  puţin  însemnate. 

Pe  cele  dintâi  porunceşte  să  le  prăznuim  cu  deosebită  so¬ 
lemnitate;  deia  credincioşi  cere  ca  ei  să  se  abţină  dela  lucruri 
fizice,  să  ieie  parte  la  sfânta  liturgie  şi  să  asculte  învăţăturile  ce 
li-se  predau  şi  predica  obicinuită.  La  pomenirea  întâmplărilor 
mai  puţin  însemnate,  credincioşii  sunt  dispenzaţi  de  aceste  obli- 
găminte,  impunându-li-se  numai  anumite  acte  de  evlavie  şi  reli- 
giositate.  în  chipul  acesta  s’a  făcut  încă  dela  început  deose¬ 
birea  între  zilele  de  sărbătoare  (sărbători)  şi  între  aşa  numitele 
zile  ale  săptămânii.  Vom  tracta  mai  întâi  despre  zilele  săptă¬ 


mânii,  apoi  despre  sărbători. 

Zilele  de  săptămână.  —  Dumineca.  în  sf.  scriptură  a  V. 
T.  ni-se  dă  dovada  cea  mai  învederată  că  cea  mai  veche  zi  de 
sărbătoare  a  fost  Sâmbăta,  care  cuvânt  atâta  însemna  cât  zi  de 
odihnă.  <  Si  a  săvârşit  Dumnezeu  în  ziua  a  sas  a  lucrurile  sale, 
care  au  făcut  şi  s’a  odihnit  în  ziua  a  şaptea  de  toate  lucrurile 
sale...  Şi  a  binecuvântat  Dumnezeu  ziua  a  şaptea  şi  o  a  sfinţit 
pe  ea.  -  Şi  această  zi  a  şaptea  este  Sâmbăta. 

Pe  temeiul  acestor  cuvinte  Sâmbăta  la  Izrailteni,  chiar  şi 
înainte  de  poruncile  primite  în  muntele  Sinai,  a  fost  zi  de  săr¬ 
bătoare  observata  cu  stricteţă.  Prin  poruncile  primite  în  muntele 
Sinai  sărbătorirea  acesteia  se  impune  în  mod  obligator.  « Aduţi 
aminte  de  ziua  Sâmbetei  şi  o  sfinţeşte  pe  ea.  Şase  zile  lucrează 
şi  fă  toate  lucrurile  tale,  iar  ziua  a  şaptea  este  Sâmbăta  Dom¬ 
nului  Dumnezeului  tău:  să  nu  faci  întru  acea  zi  nici  un  lucru, 
nici  tu,  nici  feciorul  tău,  nici  fata  ta,  nici  sluga  ta,  nici  slujnica 
ta,  nici  boul  tău,  nici  azinul  tău,  şi  nici  un  dobitoc  al  tău,  nici 
veneticul  celce  locuieşte  cu  tine. » 

Această  veche  poruncă  a  V.  T.,  prin  care  se  sfinţeşte  ziua 
Sâmbetei  şi  se  statoreşte  destinaţia  celorlalte  zile  din  săptămână, 
a  fost  obligatoare  nunumai  pentru  poporul  izrailtean,  căruia  s’a 
dat;  chiar  şi  cei  dintâi  creştini,  întrucât  erau  dintre  Iudei,  au  re¬ 
cunoscut-o  şi  au  observat-o  ca  pe  o  poruncă  dumnezeească.  Şi 
când,  după  pilda  şi  la  îndemnul  creştinilor  dintre  păgâni,  se 
uniră  şi  învoiră  cu  aceştia  ca  să  sărbeze  şi  ziua  Duminicii  ca 
«ziua  Domnului»  (rj/ueQa  iov  xvqîov,  dies  Dominica),  aceasta  a 
fost  considerată  ca  a  opta  zi  pe  lângă  cea  de  a  şaptea,  dar 
totodată  cea  dintâi  a  săptămânii  creştine,  începtul  şi  încheierea 
aceleia.  Deja  Varnava  ne  dă  dovadă  despre  aceasta  când  scrie 
în  epistola  sa  c.  15  că  «drept  aceea  noi  sărbăm  şi  a  opta  zi» 
(tf/y  rtfifQay  %rjy  oySdrjy),  prin  ce  nu  se  înţelege  alta  decât  Du¬ 
mineca.  Aşa  în  ordine  numerică  Sâmbăta  rămâne  tot  a  şaptea 
şi  Dumineca  păşeşte  în  locul  ei  ca  zi  de  odihnă  pentru  creştini 
şi  ca  zi  de  pomenire  a  învierii  Domnului,  ca  cel  mai  momentos 
act  din  istoria  vieţii  lui  lisus  şi  în  opera  mântuirii.  După 
tradiţie  şi  după  mărturiile  patristice,  această  schimbare  o  ar  fi 
introdus  chiar  apostolii  şi  anume  pentru  cuvântul,  că  în 
această  zi  de  Duminecă  s’ar  fi  început  crearea  lumii  şi  a  vieţii; 
că  în  această  zi  de  Duminecă  s’ar  fi  săvârşit  regenerarea  nea¬ 
mului  omenesc  şi  a  vieţii  celei  nouă  prin  aceea  că  lisus,  în¬ 
viind  din  morţi,  a  biruit  puterea  morţii  şi  a  păcatului;  că  în 
această  zi  de  Duminecă,  a  opta  zi  după  învierea  sa,  fiind  uşile 
încuiate,  s’a  arătat  apostolilor  şi  le-a  zis:  «Pace  vouă!  Luaţi 
duh  sfânt» ;  că  în  zi  de  Duminecă  învăţăceii  ar  fi  primit  dela 
Domnul  încredinţarea  de  a  predica  evangelia  Ia  toată  zidirea  şi 
că  tot  în  zi  de  Duminecă  au  primit  ei  pe  Duhul  Sfânt,  trimis  lor 
în  limbi  de  foc. 

Din  cele  zise  e  învederat,  că  în  T.  V.  raportul  dintre  Dum¬ 
nezeu  şi  om  fiind  întemeiat  în  actul  creaţiunii,  sărbarea  Sâm¬ 
betei  se  aduce  în  legătură  strânsă  cu  acesta.  In  T.  N.  se  pare 
a  se  fi  schimbat  acest  raport.  S’a  schimbat  numai  de  formă 
dar  nu  şi  de  fapt,  căci  aceeaş  bunătate  a  lui  Dumnezeu,  carea 
acolo  s’a  revărsat  asupra  oamenilor  în  actul  creaţiunii,  se  revarsă 
acum  asupra  noastră  prin  actul  mântuirii  ca  o  nouă  creaţiune, 
ca  o  regenerare.  Şi  noi  suntem  datori  a  aduce  mulţămită  lui 
Dumnezeu  pentru  această  regenerare,  pentru  mântuirea  lucrată 

prin  învierea  Domnului  întâmplată  în  zi  de  Duminecă.  De  aici 
vine  dară  că  sărbarea  mântuirii,  care  se  repeţeşte  şi  înoieşte  în 
toată  săptămâna  s’a  transpus  pe  Duminecă.  S’a  schimbat  numai 
ziua,  dar  nu  şi  însemnătatea,  deoarece  acele  cuvinte  ale  lui  Dum¬ 
nezeu,  cari  în  T.  V.  sunau  pentru  Sâmbătă,  în  T.  N.  se  reduc 
cu  întreaga  lor  valoare  şi  gravitate  la  Duminecă.  Şi  aceasta  în¬ 
semnătate  apostolii  şi  cei  dintâi  creştini  au  şi  recunoscut-o  şi 
consfinţit-o  prin  faptul  că  încă  dela  început,  reţinându-se  dela 
orice  lucru  fizic,  reţinându-se  dela  post  şi  ajunare  ca  simbolul 
întristării  şi  al  penitenţei,  au  luat  parte  la  serviciul  dumnezeesc, 
pe  care  l-au  ascultat  şi  urmat  stând,  drept  semn  de  veselie  pentru 
mântuirea  de  păcate. 

După  ritualul  şi  practica  bisericii  orientale,  urmată  şi  în  bi¬ 
serica  noastră  română  ortodoxă  trebue  să  remarcăm  că  se  face 
deosebire  între  Dumineci  aşanumite  «praznice  solemne »  Dumineci 
sărbate  cu  pomeniri  speciale »  şi  « Dumineci  de  rând ».  Ca  Du¬ 
mineci  solemne  se  consideră,  pe  lângă  Dumineca  învierii,  încă 
Dumineca  Floriilor  ca  ziua  intrării  triumfale  a  Domnului  în  Ie¬ 
rusalim,  apoi  Dumineca  Rusaliilor  sau  a  Cincizecimei.  Dumineci 
cu  amintire  specială  şi  sărbătorească  sunt  următoarele:  a )  Cele 
două  Dumineci  imediat  înainte  de  Naşterea  Domnului,  în  cari 
se  face  pomenire  de  părinţii  şi  patriarhii  din  V.  T.  b)  Dumineca 
primă  după  Naşterea  Domnului,  în  care  se  face  pomenire  de 
rudeniile  după  trup  ale  Domnului,  de  losif  logodnicul  Născă¬ 
toarei  de  Dumnezeu,  de  apostolul  lacob  cel  tinăr  şi  de  David 
psalmistul.  c)  Duminecile  în  cari  se  face  pomenirea  sfinţilor  pă¬ 
rinţi  din  sinoadele  ecumenice  şi  anume:  Dumineca  a  7-a  după 
Paşti  sau  cea  din  naintea  Rusaliilor,  în  care  se  face  pomenirea 
părinţilor  din  primul  sinod  ecumenic  ţinut  la  Nicea  în  325;  Du¬ 
mineca  dintre  14  19  Iulie,  pomenirea  celor  dintâi  şase  sinoade 

ecumenice ;  Dumineca  ce  urmează  după  1 1  Octomvrie,  când  se 
face  pomenirea  celui  de  al  Vll-lea  sinod  ecumenic  sau  al  doilea 
dela  Nicea;  Dumineca  cea  dintâi  din  postul  Paştilor,  numită  şi 
Dumineca  ortodoxiei,  în  care  se  sărbează  introducerea  solemnă 
a  icoanelor  în  biserică  şi  triumful  ortodoxiei  asupra  tuturor  ere¬ 
ticilor;  în  sfârşit  Dumineca  tuturor  sfinţilor»  sau  Dumineca 
primă  după  Rusalii, 

Ca  Dumineci  numite  « de  rând »  se  consideră  toate  celelalte 
Dumineci  de  peste  an  cu  tipicul  lor  obicinuit. 

A 

Celelalte  sile  ale  săptămânii,  încât  pentru  celelalte  zile 
de  peste  săptămână,  legea  mozaică,  dupăcum  aflăm  în  a  Vl-a 
carte  a  lui  Moisi  c.  28  v.  3—4,  prescria  să  se  aducă  Domnului 
jertfă  de  două-ori  pe  zi  în  templu,  care  prescriere  pentru  Evreii, 
ce  nu  locuiau  în  Ierusalim,  mai  apoi  s’a  prefăcut,  respective  redus, 
la  rugăciune  de  două-ori  pe  zi:  dimineaţa  şi  seara,  la  cari  cei 
mai  evlavioşi  mai  adăugeau  şi  rugăciunea  de  miazâ-zi.  Despre 
aceste  rugăciuni  de  trei-ori  pe  zi  ne  dă  dovadă  cartea  profetului 
Daniil  în  c.  6  v.  10  şi  13. 


Acest  uz,  de  a  se  ruga  de  trei-ori  pe  zi,  îl  regăsim  şi  în 
T.  N.  în  Faptele  Apostolilor  c.  2,  15  ni-se  spune  că  era  ora  a 

treia  (după  timpul  nostru  la  9  ore  ziua)  când  în  prima  zi  de 

Rusalii,  apostolii  se  adunaseră  la  rugăciune.  Şi  tot  acolo  în  c.  10,  9 
se  zice  că  era  a  0-a  (12  ore)  când  Petru  s’a  suit  în  foişor  ca 

să  se  roage:  şi  tot  Petru  cu  loan  au  întrat  în  templu  ca  să  se 

roage  la  ora  a  9-a  (după  al  nostru  timp  la  3  d.  a.). 


Mai  târziu  s’au  mai  adaus  încă  trei  termine  ca  timp  de  ru¬ 
găciune:  ora  primă  din  zi,  dimineaţa  (la  6  dimineaţa  după  al 
nostru  timp),  ora  ultimă  din  zi  (6  ore  seara)  şi  timpul  dela  cântatul 
cocoşului  (3  ore  după  miezul  nopţii).  Despre  aceasta  ne  dau 
dovadă  Constituţiunile  apostoleşti  în  c.  VIII,  34,  după  cari  cre¬ 
ştinii  aveau  a-şi  face  rugăciunile  lor  de  şase-ori  pe  zi  şi  anume: 
dimineaţa  rugăciune  de  mulţămită  pentru  lumina  zilei;  în  ora  a 


treia,  pentrucă  în  aceasta  Pilat  a  enunciat  sentinţa  de  moarte 
asupra  lui  Iisus;  în  a  6-a,  pentrucă  în  aceasta  a  fost  răstignit; 


în  a  noua,  pentrucă  fiind  încă  pe  cruce,  în  această  oră  pământul 


s’a  cutremurat;  seara  rugăciune  de  mulţămită  pentru  isprăvile  de 
peste  zi,  iar  Ia  cântatul  cocoşului,  pentrucă  acesta  este  timpul 


care  anunţă  revărsarea  unei  zile  noauă  spre  săvârşirea  lucrurilor 
vrednice  de  lumină.  La  aceste  şase  termine  s’a  mai  adaus  apoi 
şi  al  7-lea  şi  anume  pe  la  miezul  nopţii,  pe  temeiul  psalm  118 
v.  164  unde  se  zice:  «De  şapte-ori  în  zi  te-am  lăudat  pentru 
judecăţile  dreptăţii  tale»,  dându-se  acestor  şapte  ore  însemnă¬ 
tatea  simbolică  de  a  reproduce  întreaga  istorie  a  patimilor  lui 
lisus  Christos, 

Pentru  observarea  conştienţioasă  a  tuturor  acestor  termini 
şi  pentru  îndeplinirea  rugăciunilor  legate  de  aceştia,  se  recerea 
însă  mai  mult  timp  decât  ar  putea  să  petreacă  ceice  sunt  ocu¬ 
paţi  cu  afaceri  zilnice  pentru  trai  ori  cu  alte  ocupaţiuni.  Drept 
ce  săvârşirea  tuturor  acestora  a  rămas,  chiar  dela  început,  atât 
în  răsărit  cât  şi  în  apus  afacere  obligatoare  a  mănăstirilor,  sta- 
torindu-se  ca  regulă  sau  canon,  că  ele  au  să  urmeze  tot  din 
trei  în  trei  ore,  ceeace  pentru  24  de  ore  a  dat  opt  termine  de 
rugăciune  cu  următoarele  numiri  speciale:  mezo-noptica  (polu- 
noşniţa)  sau  rugăciunea  de  miezul  nopţii,  rugăciunea  de  dinii - 
neaţa  la  3  ore  după  miezul  nopţii  (matutina  sau  straja  dimineţii), 
ceasul  prim  la  6  dimineaţa,  ceasul  al  treilea  la  9  ore,  al  şaselea 
la  12  ore,  al  nouălea  la  3  după  ameazi,  rugăciunea  de  seară 
sau  vecernia  la  6  ore  seara  şi  pavecerniţa  (după-cinarea,  com- 
pletorium).  Din  toate  acestea  iasă  evident  că  servirile  şi  rugă¬ 
ciunile,  ce  ar  fi  a  se  săvârşi  în  fiecare  zi,  ar  fi  opt  şi  la  opt 
termine.  Lă  acestea  biserica  a  mai  adaus  şi  a  9-a,  chiar  la 
amiaza  zilei,  numind  acest  serviciu  officium  typicorum  sau  obedniţa, 
dar  numai  în  zilele  când  nu  se  săvârşeşte  liturgia. 

Aşa  a  fost  Ia  început  în  întreagă  biserica  lui  Christos  şi 
pentru  justificarea  acestora  se  făcea  provocare  la  T.  V.  mai  cu 
seamă  la  profetul  Neemia.  Şi  aceşti  termini  au  rămas  staţio¬ 
nari  în  biserica  orientală,  fără  însă  a  se  practica  întocmai,  decât, 
dupăcum  s’a  zis  mai  sus,  numai  în  mănăstiri;  pentru  slujba 
obicinuită  credincioşilor  însă  contragându-se  şi  împreunându-se 
cu  alte  servicii  1a  termini  potriviţi  din  zi,  dupăcum  se  poate 
vedea  aceasta  în  ritual  şi  tipic.  Biserica  latină  apusană  însă, 
din  dragoste  cătră  însemnarea  mistică  a  numărului  7,  le-a  redus 
la  un  officium  septenarium,  împreunând  rugăciunea  de  miezul 
nopţii,  când  cu  pavecerniţa,  când  cu  laudele  de  dimineaţă.  Ru¬ 
găciunile  prescrise  şi  psalmii,  ce  sunt  la  aceşti  termini,  biserica 
orientală  le-a  adunat  la  un  loc  în  cartea  rituală  numită  Orologiu 
sau  Ceaslov,  iar  cea  apusană  în  aşa  numitul  Breviarium,  şi  au 
impus  ambele  ca  ele  să  fie  îndeplinite,  fie  chiar  şi  numai  privat 
şi  în  taină,  de  cătră  slujitorii  altarului,  de  preoţi;  pentru  popor 
însă  s'a  redus  totul,  încă  dela  început,  la  rugăciunea  de  dimi¬ 
neaţa  şi  la  cea  de  seara,  şi  anume  în  vederea  ocupaţiunilor  sale 
zilnice,  afară  de  zilele  de  sărbătoare  decretată,  când  şi  credin- 

cioşii  sunt  obligaţi  a  participa  la  cele  trei  părţi  principale  ale 
slujbei  dumnezeeşti :  utrenia,  liturgia  şi  vecernia,  cu  cari  sunt 
împreunate  şi  unificate  toate  celelalte  9  serviri  de  peste  zi. 

In  chipul  arătat  s’a  steriotipat  apoi  pentru  fiecare  zi  a  săptă- 
tnânei  serviciul  de  dimineaţa  şi  de  seara,  ceeace  se  observă  şi 
astăzi.  După  şase  zile  consecutive  petrecute  în  muncă  şi  rugă 
după  maxima :  «Roagă-te  şi  lucră»,  urmează  apoi  regulat  Du¬ 


mineca  ca  zi  de  prăznuire  repeţită 


a  învierii  şi  mântuirii  şi  ca 


zi  de  odihnă. 


Insă  cu  cât  s’a  consolidat  mai  tare  acest  cult  al  Duminecii, 


a  fost  natural  ca  şi  celorlalte  zile  premergătoare  să  li-se  consa- 


creze  o  hotărîtă  însemnătate  scoasă  din 


oarecari  momente  isto¬ 


rice  din  vieaţa  lui  lisus  petrecute  în  acele.  Aşa  încă  dela  început 
Sâmbăta  pe  lângă  însemnătatea  ce  avea,  pe  temeiul  tradiţiunii 
biblice,  a  fost  considerată  ca  ziua  de  jale  în  care  lisus  a  zăcut 
în  mormânt;  pentru  Vineri  a  format  obiect  de  meditaţiune  re¬ 
ligioasă  actul  răstignirii  şi  al  morţii  lui  lisus  pe  cruce;  pentru 
Joi  cina  cea  de  taină,  a  sf.  Euharistii  şi  momentul  de  luptă  su¬ 
fletească  a  lui  lisus  în  grădina  Gethsemane,  iar  pentru  Mercuri 
tradarea  lui  Iuda  şi  planul  cărturarilor  şi  al  fariseilor  de  a  ucide 
pe  lisus.  In  chipul  acesta  a  fost  natural  ca  unele  zile  chiar  dela 
început  şi  chiar  pentru  însemnătatea  lor  istorică  să  câştige  în 
precădere  faţă  de  celelalte:  fiecare  săptămână  a  devenit  astfel  o 
o  istorisire  a  patimilor  şi  fiecare  Duminecă  o  sărbare  a  învierii 
Domnului.  Şi  fiindcă  nu  puteau  rămânea  nici  cele  două  zile 
premergătoare,  Luni  şi  Marţi,  fără  oarecare  consacrare  specială, 
aşa  de  timpuriu  Lunia  a  fost  consacrată  sfinţilor  îngeri,  Marţia 
amintirei  sfântului  loan  Botezătorul.  Cu  modul  acesta  fiecare  zi 


pe  lângă  ordinea  sa  numerică  şi-a  primit  şi  consfinţirea  specială 
şi  conţinutul  ritual  prin  o  amintire  particulară,  care  se  şi  practică 
în  biserică  până  în  ziua  de  astăzi.  Şi  anume :  Luni  se  face  po¬ 
menirea  sfinţilor  îngeri,  Marţi  pomenirea  sftlui  loan  Botezătorul, 
Mercurea  este  consacrată  sf.  Fecioare  Maria  şi  se  face  pomenirea 
şi  de  începutul  patimilor;  Joi  este  a  apostolilor,  Vineri  patimile 
şi  moartea  lui  lisus,  iar  Sâmbătă  este  a  morţilor.  Aşa  se  practică 
ritualul  zilelor  în  biserica  orientală  astăzi  şi  s’a  practicat  totdeauna 
dupăcum  ne  dă  despre  aceasta  dovadă  Goar  în  Eucholog.  fol.  921 ; 
biserica  apuseană  însă,  de  pe  timpul  lui  Alcuin  (f  804),  ur- 

mând  îndrumărilor  şi  autorităţii  acestuia,  a  început  a  urma  altă 
ordine. 


Încă  un  lucru  este  de  remarcat.  Sf.  noastră  biserică,  precum 
este  ştiut,  a  hotărît  două  zile  de  post  pe  săptămână  şi  a  poruncit 
a  se  ţinea.  Aceste  zile  sunt  Mercurea  şi  Vinerea,  Oare  care  să 
fi  fost  raţiunea  acestei  porunci?  E  uşor  de  înţeles,  căci  dacă 
Miercurea  a  fost  dela  început  consacrată  pomenirei  pentru  înce¬ 
putul  patimilor  şi  pentru  vinderea  lui  Iuda,  iar  Vinerea  a  fost 
considerată  ca  ziua  răstignirii  şi  a  morţii  lui  lisus,  aşa  aceste  zile 
ca  zile  de  durere,  de  întristare  şi  jale,  trebuiau  să  fie  petrecute 
în  meditaţii  asupra  acelor  evenimente,  în  linişte,  în  rugăciuni  şi 
postire,  ridicată  fiind  astfel  însemnătatea  lor  faţă  de  celelalte  zile. 

Deci  Mercurea  s’a  hotărît  post  din  evlavie  pentru  începutul 
patimilor  lui  lisus,  iar  Vinerea  pentru  răstignirea  şi  moartea  Dom¬ 
nului.  Şi  cumcă  aşa  a  fost  ne  dă  dovadă  Socrates  în  Istor.  bis. 
c.  V.  22  care  ne  spune  că  în  bisericile  din  orăşele  mai  mari  cum 
era  Alexandria,  spre  deosebire  de  serviciul  celorlalte  zile  de  peste 
săptămână,  în  aceste  două  zile  se  mai  făceau  cetiri  din  sf.  scrip¬ 
tură  şi  predică. 

Până  aici,  cu  privire  la  aceste  două  zile,  practica  era  aceeaş, 
atât  în  biserica  orientală  cât  şi  apusană,  cari  încă  erau  una  şi 
nedespărţite.  Dela  un  timp  însă  oarecari  greutăţi  a  început  a 
face  sărbarea  Sâmbetei.  In  apus  se  susţinea  că  tocmai  cu  acelaş 
drept  şi  Sâmbăta  se  poate  considera  ca  zi  de  întristare,  deoarece 
peste  Sâmbătă  trupul  Domnului  nostru  lisus  Christos  se  afla 
încă  în  mormânt  şi  ucenicii  împreună  cu  creştinii  aveau  motiv 
de  a  petrece  în  meditaţii,  în  jale  şi,  în  urmare  şi  în  post.  Deci 


se  cerea  ca  şi  Sâmbătă  să  fie  zi  de  post,  fapt  ce  în  biserica  apu¬ 
sană  se  şi  practică  până  în  ziua  de  astăzi.  Şi  pentru  justificarea 
acesteia  se  făcea  provocare  la  răspunsul  pe  care  Domnul  l-a  dat 
învăţăceilor  lui  Ioan  la  întrebarea  că  «pentruce  noi  şi  fariseii 
ajunăm,  iar  învăţăceii  tăi  nu  ajună?»  Şi  lisus  a  zis:  «au  doară  pot 
jeli  fii  nunţii  până  când  este  cu  dânşii  mirele;  vor  veni  însă  zile 


când  se  va  lua  dela  dânşii  mirele  şi  atunci  vor  ajuna».  Faţă  cu 
acestea  însă,  în  Orient,  unde  era  încă  în  prevalenţă  elementul 
judeo-creştin,  dispoziţia  era  mai  mult  pe  lângă  practica  din  T.  V. 
că  adecă  Sâmbăta  să  fie  sărbată  întocmai  ca  şi  Dumineca  ca  zi 
de  bucurie  şi  fără  post.  Drept  ce  se  şi  dispune  prin  constitu- 


—  284  — 


ţiunile  apost.  (VIII,  33)  ca  ambele  zile  să  fie  sărbate  ca  zile  de 
sărbătoare  şi  anume,  Sâmbăta  spre  aducere  aminte  de  actul  crea- 
ţiunii  iar  Dumineca  ca  zi  de  mulţămită  pentru  mântuirea  prin  în¬ 
viere.  In  ambele  zile,  credincioşii  vor  aduce  jertfe  şi  laude  de 
mulţămită;  servitorii  vor  fi  liberi  de  lucru  în  ambele  zile  pentru 
ca  să  poată  cercetă  biserica  şi  asculta  predica.  Ba  canonul  64 
apost.  legiuieşte  expres  că  «dacă  vre-un  cleric  s’ar  afla  postind 
în  ziua  Duminecii  sau  a  Sâmbetei,  afară  de  una1,  să  se  depună, 
iar  de  va  fi  mirean  să  se  afurisească>. 

Cu  toate  acestea  în  apus  practica  de  a  posti  Sâmbăta  s’a 
susţinut,  punându-se  încă  de  pe  atunci  baza  unei  diferenţe  în  bi¬ 
serica  din  Orient  şi  cea  din  Apus.  Şi  a  fost  lucru  firesc  această 
diferenţă,  căci  altcum  biserica  apusană  sau  ar  fi  trebuit  să-şi 
abandoneze  practica  şi  să  cedeze  celei  orientale  sau  să  caute  a 
şi-o  justifica.  Dar  ea  a  ales  calea  din  urmă  şi  precum  totdeauna 
a  fost  iubitoare  de  legende  aşa  şi  aci,  pentru  de  a  afla  şi  pentru 
această  practică  o  origine  apostolică,  a  recurs  la  următoarea  le¬ 
gendă,  atribuită  sf.  apostol  Petru.  Se  zice  adecă  că  sf.  apostol 
Petru,  voind  a  combate  pe  Simon  Magul  şi  vrăjitoriile  sale 
(Cf.  Fapt.  apost.  8.  9  24),  l-a  provocat  pe  acesta  a  se  prezenta 

la  o  dispută,  care  avea  să  se  ţină  într’o  Duminecă.  In  Sâmbăta 
premergătoare  însă  apostolul  împreună  cu  toată  obştea  creşti¬ 
nească  din  Roma  au  postit,  s’au  rugat  şi  au  cerut  dela  Dumnezeu 
ca  biruinţa  să  fie  pe  partea  lor.  In  ziua  următoare  venind  Simon 
şi  voind  a-şi  arăta  puterea  sa  făcătoare  de  minuni,  a  declarat  că 
şi  el  se  va  înălţa  sburând  la  cer  şi  a  şi  început  a  se  înălţa  în 
aer.  Atunci  Petru  s’a  rugat  cu  osârdie,  iar  Simon,  căzând  din 
înălţime,  s’a  făcut  tot  bucăţi.  Intru  aducere  aminte  de  acest 
eveniment,  sf.  Petru  ar  fi  postit  după  aceea  în  fiecare  Sâmbătă, 
iar  exemplul  său  ar  fi  fost  urmat  şi  de  ceialalţi  creştini. 

Deşi  fondul  acestei  legende  se  pare  a  avea  tare  mic  procent 
de  crezibilitate  pentru  sine;  ba  după  mărturia  lui  Augustin  făcută 
în  capit.  86  prin  cuvintele  Est  quidem  et  haec  opinio  plunmorum , 
quamvis  eam  esse  falsam  perhibent  plerique  Romani,  ea  se  pare 
a  fi  fost  trasă  la  îndoială  chiar  în  Roma,  totuş  practica  postirei 
Sâmbăta  s’a  susţinut  şi  se  susţine  şi  astăzi  în  biserica  apusană, 


Acea  una  este  Sâmbăta  mare,  când  se  prescrie  ajun,  dar  ntt  post. 

căci  încă  de  pe  la  305  o  aflăm  introdusă  şi  în  Spania  şi  încă 
prin  hotărîrea  unui  «conciliu»  ţinut  în  acel  an  în  Elvira.  Ca  zi 
de  post  a  recomandat-o  mai  apoi  şi  patriarhul  Romei  Inocenţiu 
I  (402 — 417)  susţinând,  că  dacă  postim  Vinerea  pentrucă  este  ziua 
răstignirii,  nu  putem  trece  cu  vederea  nici  Sâmbăta,  căci  ştiut 
este  că  amândouă  aceste  zile  apostolii  le-au  petrecut  în  tristeţă. 
Pe  temeiul  uzului  apoi  patriarhul  Martin  I  (649 — 654)  a  decretat-o 
ca  zi  de  post  pentru  întreagă  biserica  din  apus. 

Greg.  Pletosu. 


COMITETUL  PAROHIAL  CA  SUPRAVEGHETOR  AL 

RELIGIOSITĂŢII  ŞI  MORALITĂŢII. 

Titlul  îl  împrumut  din  legea  fundamentală  a  bisericii:  Sta¬ 
tutul  Organic.  In  punct  13  din  §  23  St.  Org.  se  zice:  (Sfera  de 
activitate  a  comitetului  este)  «a  priveghia  asupra  religiosităţii  şi 
moralităţii  membrilor  parohiali,  precum  şi  pentru  desrădăcinarea 
datinelor  stângace  şi  a  desfrânării,  prin  mijloace  morale  şi  pedepse 
mai  mici  bisericeşti,  şi  a  cere  ajutorul  protopresbiterului,  iar  la 
caz  de  necesitate  al  episcopului,  spre  restaurarea  religiosităţii  şi 
moralităţii». 

Care  va  să  zică,  legea  bisericească  înzestrează  comitetele  pa¬ 
rohiale  cu  atributul  supravegherii,  religiosităţii  şi  moralităţii  din 
popor,  nu  mai  puţin  le  dă  drept  a  eserciâ  anumită  putere  discipli¬ 
nară  asupra  celor  ce  dezertează  dela  adevăr. 

Atribuţiunea  primă  emanează  din  poziţia  oficială  a  comi¬ 
tetului.  Concentrându-se  toată  administraţia  parohială  în  mâna  lui, 
ca  cel  mai  înalt  for  administrativ  în  parohie,  se  pare  ceva  natural 
să  se  ocupe  şi  cu  afaceri  de  natură  pur  bisericească.  De  aceea 
poartă  titlul  de  comitet  parohial.  Atribuţiunea  a  doua  este  numai 
o  urmare  a  celei  dintâi.  Dacă  supraveghează,  natural  e  să  aibă 
şi  ceva  drept  de  dispunere.  Unde  s’a  mai  văzut  păstor,  care  să 
nu  poată  dispune  turmei  sale? 

Legea  nu  hotăreşte  apriat  până  unde  se  poată  extinde  supra¬ 
vegherea  şi  puterea  disciplinară  a  comitetului  parohial.  Din  felul 
stilizării  însă  se  pot  face  deduceri  în  ambe  direcţiunile.  Deci  nu 
va  fi  greu  a  ne  face  concluziunile  de  lipsă. 


a)  Privitor  la  supraveghere.  Noţiunea  în  sine  e  destul  de 
elocuentă.  Supraveghia  se  poate  numai  ce  se  vede:  purtările, 
faptele  oamenilor.  Aceasta  o  pretinde  şi  legea.  Legea  mai  zice 
însă,  că  supravegherea  să  face  cu  scop  de  a  «desrădăcina  datinele 
stângace  şi  desfrânarea».  Supravegherea  se  extinde,  deci,  cu  deo¬ 
sebire  asupra  datinelor  religioase:  de  se  păzăsc  ori  nu  se  păzăsc 
şi  mai  ales  asupra  pornirilor  rele  din  popor  —  «desfrâului». 

Zi  de  zi  se  observă  decadenţă  şi  abateri  dela  disciplina  bi¬ 
sericească.  A  înşira  toate  abaterile  ar  însemna  a  scrie  o  carte 
întreagă  de  păcate,  ce  nu  poate  fi  scopul  nostru.  Cine  călăto¬ 
reşte  prin  comunele  noastre  şi  mai  ales  cine  e  în  poziţie  a  face 
comparaţie  între  prezent  şi  stările  numai  de  acum  30 — 40  ani, 
se  va  îngrozi  de  ticăloşiile  morale  de  tot  felul.  Mare  pacoste! 

Mulţi  în  multe  feluri  explică  cauzele  decadenţei.  Adevăr  ră¬ 
mâne,  că  supravegherea  a  fost  şi  este  prea  laxă,  ba  nici  nu  putem 
vorbi  de  o  supraveghere  sistematică. 

Litera  legii  din  statutul  organic  a  rămas  şi  e  până  în  ziua 
de  azi  literă  moartă.  Sunt  deplin  convins,  că  de  se  punea  în 
praxă,  cum  să  cuvine,  azi  am  sta  cu  mult  mai  aproape  de  adevăr. 

Asupra  acestei  împrejurări  vreau  să  atrag  luarea  aminte  a 
celor  competenţi. 

Comitetul  parohial,  chiar  după  poziţia  membrilor  săi  cari 
locuiesc  în  popor  şi  sunt  din  popor,  este  chemat  a  deveni  veghia 
bisericii  şi  datinelor  bane.  Cine  e  mai  chemat  ca  membri  co¬ 
mitetului  a  purta  făclia  religioasă  şi  morală  aprinsă?  Ei  locuesc 
în  toate  colţurile  comunei,  ei  au  legăturile  lor  sociale  de  tot  felul, 
ei  sunt  ori  trebuie  să  fie  persoane  de  vază,  să  tragă  în  cumpănă 
cuvântul  lor,  şi  ei  sunt  cari  iau  parte  la  toate  bucuriile  şi  supă¬ 
rările  semenilor.  Numai  ei  pot  deveni  deci  aluatul  din  sfânta 
scriptură  care  dospeşte  întreagă  covata,  şi  —  ce  e  foarte  im¬ 
portant  —  ei  vor  forma  şi  zăgazul  ce  împedecă  potopul  atâtor 
fărădelegi. 

Importanţă  misiune! 

Fără  leac  de  împintenare,  fără  organizare,  de  sine  înţeles, 
nu  se  va  face  nimic.  Vom  remânea  cum  am  mai  fost.  începutul 
se  face,  dând  teren  de  activitate  comitetelor,  însufleţindu-le  în 
direcţiunea  de  a-şi  împlini  misiunea  bisericească.  Când  fiecare 
membru  va  şti  ce  rol  important  bisericesc  e  chemat  a  îndeplini, 

alăturea  de  parohul  său,  nu  se  va  mai  codi  şi  se  va  simţi  mândru 
de  poziţia  ce  o  ocupă  în  organismul  bisericesc.  Ba  el  va  iniţia 
multe  lucruri  bune  pentru  delăturarea  scăderilor.  Pe  unde  aşa 
vor  cugeta  fruntaşii,  năimiţii,  ceice  vreau  să  ducă  pe  căi  rele 
poporul,  nu-şi  vor  pune  piciorul. 

Paralel  cu  asta  se  vor  înfiinţa  şi  unele  societăţi,  grupări  so¬ 
ciale,  cu  scopuri  moralizatoare,  în  fruntea  căror  se  vor  pune 
membri  comitetului  parohial.  Am  putea  învăţa  dela  saşi  «sistemul 
ţâţânilor»  de  uliţe.  Foarte  bine  ar  prinde.  Am  cetit  de  unele 
întreprinderi  de  felul  acesta  prin  gazete.  Păcat,  că  rezultatele 
obţinute  nu  se  fac  cunoscute  pe  cale  ziaristică.  Coloanele  revi¬ 
stelor  sunt  destul  de  încăpătoare.  Am  profita  mult. 

b)  Puterea  disciplinară.  Puterea  disciplinară  a  comitetului 
se  poate  extinde  numai  până  unde  ajunge  puterea  sa  morală. 
Legea  enunţă,  e  drept,  că  comitetul  e  îndreptăţit- a  dicta  pedepse 
mai  mici  bisericeşti,  dar  aceste  nu  pot  avea  nici  un  efect,  când 
ceice  le  aplică  nu  reprezenta  autoritatea  de  lipsă  morală.  Orb 
pe  orb  când  conduce  cad  amândoi  în  groapă.  înzadar  ar  opri 
membri  comitetului  pe  cineva  dela  înjurături,  beţii  etc.,  când  în¬ 
şişi  sufere  în  mai  mare  măsură,  poate,  de  scăderile  ce  vreau  a 
le  îndrepta. 

Din  aceste  motive  trebue  adoptat  din  capăt  principiul,  că 
comitetele  parohiale  —  de  regulă  numai  acele  pedepse  bisericeşti 
le  aplică,  pentru  care  au  primit  autorizaţie  dela  superioritatea 
bisericească.  Comitetul  în  faţa  parohienilor  se  prezintă  deci  ca 
mandatar  al  autorităţii  bisericeşti. 

Sunt  însă  cazuri  speciale,  când  si  comitetul  pedepseşte 
Aplică  dojene,  întâi  prin  un  membru  singuratic,  apoi  în  faţa  co¬ 
mitetului:  nu  permite  a  se  duce  sculele  din  biserică  şi  a  se  trage 
clopotele  după  cei  rătăciţi;  nu  se  primesc  de  naşi  la  botezuri  şi 
cununii,  se  eschid  din  sinodul  parohial  (§.  6  Stat.  orgi)  etc.  ect. 
Ori-cari  ar  fi  aceste  pedepse,  principiul  e:  să  vindece  boala,  nu 
să  rănească  si  mai  rău.  De  aceea  pedepsele  se  aplică  cu  tact 
şi  cu  combinarea  dinainte  a  tuturor  împrejurărilor.  Celui-ce  arată 
semne  de  întoarcere,  în  mod  destul  de  prevenitor,  i-se  fac  toate 
înlesnirile,  ca  să  vadă  că  biserica  este  destul  de  cu  cruţare  cătră 
oile  rătăcite. 


Pedepsele  ce  se  dictează  să  nu  fie  contrare  cu  spiritul  tim¬ 
pului  de  azi.  Comitetul,  care  aplică  astfel  de  pedepse,  să  se  facă 
imposibil,  de  batjocura  oamenilor  luminaţi,  cu  tot  zelul  lăudabil 
ce  altfel  îl  are. 

Diferitele  biserici  creştine,  ori  măcar  conducătorii  din  parohii 
ai  deosebitelor  confesiuni,  ar  trebui  să  meargă  solidar,  mână  în 
mână,  în  aplicarea  pedepselor,  ca  să  se  susţină  şi  disciplina  bi¬ 
sericească  în  popor,  şi  să  se  asigure  şi  armonia  necesară  între 
biserici. 

Nainte  de  a  termina  se  cade  să  desleg  şi  o  întrebare  de 
ordin  ierarhic. 

Ce  caută  pct.  13  în  statutul  organic  —  vor  zice  unii  —  când 
acolo  e  preoţimea,  clerul,  care  se  ocupă  cu  astfel  de  afaceri? 
Ori  doar  legea  bisericii  noastre  vrea  să  împartă  puterea  ierarhică 
între  cler  şi  popor? 

Fără  a  face  studiu  canonic  din  chestiune,  spre  liniştirea  celor 
ce  îşi  pun  astfel  de  întrebări,  aflu  cu  cale  a  accentua,  că  intro¬ 
ducerea  pctului  13  în  §  23  Stat.  org.  formează  titlu  de  glorie  şi 
denoată  mare  prevedere  pentru  autorii  legii.  Mirenii  sunt  fun¬ 
damentul  şi  stâlpii  bisericii;  elementul  ei  cel  mai  număros.  Dân- 
du-le  rol  activ,  îi  câştigăm  pentru  scopurile  bisericeşti,  ba  îi  an- 
gajem  la  lucrarea  bisericească,  prin  ce  întărim  însăş  biserica, 
între  împrejurările  în  cari  ne  aflăm  conlucrarea  mirenilor  alăturea 
de  preoţi  e  de  cel  mai  mare  preţ.  Ce  ar  putea  face  preotul 

singur  în  comună  fără  autoritatea  şi  conlucrarea  comitetului  pa¬ 
rohial?  —  Şi-ar  atrage  o  grămadă  de  invidioşi,  cari  i-ar  paraliza 

toată  activitatea.  Având  comitetul  lângă  sine,  preotul  parează 
multe  lovituri  cu  iniţiativa  comitetului,  care  pe  lângă  dreptul 
păstorirei,  împarte  şi  responsabilitatea  cu  preotul. 

Să  se  însemne  bine  apoi,  că  legea  nu  dă  drepturi  sacra¬ 
mentale  comitetului,  ci  numai  de  cele  ce  cad  în  administraţia  din 
afară  bisericească.  Controla  asupra  faptelor  e  un  atribut  al  co¬ 
mitetului  care  nu  deroagă  şi  nu  detrage  nimic  din  vaza  preotului. 
Deci  nu  poate  fi  vorba  de  nici  un  scrupul  ierarhic ,  cu  atât  mai 
vârtos  că  comitetul  cu  dela  sine  impuls  nu  a  făcut  şi  nici  va 

putea  face  ceva.  Acel  comitet  care  contra  preotului  vrea  să  rea¬ 
lizeze  probleme  religioase-morale,  deja  prin  acest  fapt  şi-a 

perdut  ori-ce  putere  asupra  parohienilor,  pentrucă  lipsind  din 
mijlocul  său  parohul  eo  ipso  nu  poate  avea  nici  o  trecere  în  popor. 

Preoţimea  noastră  va  lucra  în  spiritul  legii  ba  în  conformi¬ 
tate  cu  adevăratele  interese  ale  bisericii,  angajând  şi  comitetul 
parohial  la  activitatea  sa  pastorală.  Angajarea  tot  mai  intenzivă 
a  comitetului  nu  va  întârzia  a  aduce  roadele  bune  la  păstrarea 
disciplinei  din  biserică  şi  consilidarea  bisericii. 

Comitetele,  de  sine  înţeles,  trebue  să  se  compună  din  floarea 
parohienilor,  —  nu  tot  felul  de  adunături,  să  umple  numai  numărul. 

Vasile  Gan, 

protopresb. 


FEMEIA  LA  EVREII  VECHI. 


Evreii,  despre  a  căror  vieaţă,  străduinţi  şi  rătăciri  ne  dă  des¬ 
luşiri  sf.  Scriptură  mai  ales  a  T.  V.,  fiind  poporul  ales  al  lui 
D-zeu,  ocupă  un  loc  deosebit  în  istoria  popoarălor.  Istoria  vieţii 
lor  nu  e  pentru  noi  numai  o  desfăşurare  simplă  a  faptelor  pe¬ 
trecute  în  ţara  lor,  ci  ea  ne  dă  totodată  şi  un  preţios  ajutor 
pentru  a  înţelege  mai  bine  cărţile  sfinte.  Căci  Evreii,  încunjuraţi 
de  atâtea  popoară  păgâne,  cari  adorau  tot  felul  de  idoli,  trebuiau 
să  fie  separaţi,  ca  poporul,  din  al  cărui  mijloc  avea  să-şi  iee  în¬ 
ceputul  Mântuitoriul  întregei  omenimi.  Adevărat,  că  în  multe  tim¬ 
puri  se  pare  a-şi  fi  uitat  poporul  lui  lzrail  de  legătura  cu  D-zeu, 
de  multeori  se  închina  zeilor  păgâni,  însă  totdeauna  se  aflară 
şi  bărbaţi,  cari  mustrară  pornirile  rele  şi  deşteptau  în  el  conştiinţa 
şi  simţul  de  datorinţă  faţă  de  Iahve. 

Popoarăle  vecine,  cu  cari  întreţineau  diferite  relaţiuni,  sau 
chiar  în  a  căror  dependenţă  stăteau  uneori,  aveau  mai  mult  numai 
o  influinţă  trecătoare  asupra  desvoltarii  social-culturale  a  Evreilor, 
cari  mulţumită  menirii  lor,  îşi  putură  păstra  totdeauna  caracterul 
lor  naţional. 

Cu  toată  cultura  Egiptenilor,  Babilonenilor  şi  altor  popoară 
mai  înaintate,  cu  toate  datinile  şi  moravurile  înrâurite  de  ale  străi¬ 
nilor,  aveau  şi  instituţiuni  în  vieaţa  lor,  cari  purtau  lămurit  pecetea 
poporului  ales. 

Precum  cultul  lor  şi  adorarea  unui  zău  îi  deosebeau  de  ce¬ 
lelalte  naţiuni,  aşa  şi  în  vieaţa  lor  socială  se  distingeau  în  mod 

favorabil  de  străini.  Vieaţa  familiară,  care  face  o  parte  însemnată 
din  manifestările  unui  popor  pe  teren  cultural  şi  social,  se  ca¬ 
racteriza  Ia  Evreii  vechi  prin  starea  mai  aleasă  a  femeii  —  deşi 
încă  foarte  subordinată  —  ceeace  se  vede  din  căsătorie . 

Căsătoria,  care  nu  are  de  scop  numai  înmulţirea  neamului 
omenesc  pe  acest  pământ,  ci  şi  nobilitarea  omului,  care,  trăind 
împreună  cu  alte  fiinţe  de  seama  sa,  să  se  înalţe  ca  stăpân  peste 
celelalte  creaţiuni  —  e  de  origine  d-zeească.  De  aceea  i-a  dat 
D-zeu  omului  şi  femeia,  ca  împreună  cu  ea  să  muncească  şi  să 
sufere,  să  se  bucure  şi  să  preamărească  pe  Creator.  «Pentru 
aceasta  bărbatul  va  lăsa  pe  tatăl  său  şi  pe  mama  sa,  şi  se  va 
lipi  de  muierea  sa  şi  vor  fi  un  trup».  (I,  Moisi  2,  24.) 

La  început  se  vede  a  fi  fost  dar  şi  la  Evrei  monogamici  uzi¬ 
tată,  în  curând  însă  trebui  să  facă  loc  poligamiei  Iar  poligamia 
o  aduce  cu  sine,  ca  drepturile  femeilor  să  fie  împărţite  şi  prin 
urmare  înpuţinate.  Femeii  nu  i-se  da  deci  onoarea  cuvenită,  la 
care  avea  drept  după  legea  firii.  Primul  despre  care  ni-se  spune, 
că  avea  două  femei,  a  fost  Samech,  deasemenea  ţineau  şi  patri¬ 
arhii  mai  multe  femei  legitime  şi  concubine.1 

Când  dădu  Moisi  legile,  era  căsătoria  cu  mai  multe  femei  aşa 
de  lăţită,  de  cu  mare  greu  ar  fi  putut-o  stârpi ;  deci  şi  Moisi  o  per¬ 
mite,  face  însă  unele  restricţiuni,  ca  d.  e.  să  nu  poată  ţinea  un  bărbat 
două  surori  deodată.  Iar  regilor  li-se  impune,  a  nu  se  căsători  cu 
multe  femei,  ca  să  nu-şi  piardă  energia  şi  să  neglijeze  trebile  statului.2 
Dar,  dacă  luăm  în  considerare,  că  multe  muieri  se  întreţineau  şi  cu 
cheltuială  multă,  putem  conchide,  că  mai  mult  numai  regii  şi  cei 
bogaţi  îşi  vor  fi  permis  luxul  de  a  ţinea  mai  multe  femei,  pe 


când  cei  săraci  s’or  fi  îndestulit  şi  numai  cu  una  sau  două.  Şi 


regii  la  început  erau  mai  modeşti:  Saul  avu  numai  o  soţie  legi¬ 
timă  şi  o  singură  concubină,3  pecând  David  îşi  ţinu  deja  mai 
multe. 


Iar  despre  Solomon  se  spune,  că  ar  fi  avut  700  femei 
legitime  de  rang  înalt  şi  300  concubine.  Şi  chiar  acest  rege,  care 
ridică  lui  Iahve  o  grandioasă  clădire  pentru  preamărire  şi  închi- 


1  Cf.  Dr,  Vasiîc  farnavsrhi ,  Vieaţa  patriarhilor.  Cernăuţi  1902,  pag.  44. 

1  îsidor  d .  Onciuly  Manual  de  arheologia  biblica.  Cernăuţi  1884.  pag.  240. 

*  Dr .  Aug,  Kbhlery  Lehrbuch  der  biblischen  Gescliichte  alten  Testaments,  II.  part.  I. 
Erlangen  1884,  pag.  169. 

nare,  templul  vestit,  fu  redus  de  soţiile  sale  numeroase  spre  pă¬ 
catul  idololatriei.  Căci  având  şi  femei  feniciene,  înrudite  cu  Cana- 
aniţii,  făcu  de  dragul  lor  şi  zeilor  lor  altare  şi  se  închină  lor.1 

Insă  deşi  se  obicinuia  poligamia,  erau  stabilite  totuş  pentru 
încheerea  căsătoriei  mai  multe  legi,  din  cari  vedem,  că  Izrailtenii 
o  socoteau  de  un  act  cu  însemnătate  morală.  Şi  anume  puneau 
mare  greutate  pe  un  punct:  asimilitatea  de  credinţă.  Locuind 
chiar  împreună  cu  Canaaniţii,  cari  trăiau  în  cea  mai  destrăbălată 
stare  a  moralităţii,  ei  trebuiau  să  se  apere  cu  ceva  împotriva 
acestei  rele  înrâuriri,  aşa  că  condiţiunea  de  a  fi  de  aceeaş  cre¬ 
dinţă  cu  bărbatul  izvorî  mai  mult  din  îngrijorarea,  că  vor  aduce 
deodată  cu  femeia  şi  zeii  păcătoşi  în  casă.  Deaceea  căsătoria  cu 
fii  sau  fiice  ale  celor  7  seminţii  canaanitice  —  Hethiţii,  Gherghe- 
ziţii,  Amoriţii,  Canaaniţii,  Tereziţii,  Heviţii  şi  Jebuziţii  —  era  strict 
interzisă,  ca  să  nu  cadă  poporul  izrailtean  în  idololatrie.2  Unuia, 
care  voia  să-şi  iee  nevastă  din  alte  popoară,  însă  nu-i  puneau 
nici  o  pedecă;  aşa  se  căsători  Moisi  cu  Madianiteana  Sepfora 
(11,  Moisi  2,  21),  şi  mai  apoi  cu  o  Etiopeană  (IV,  Moisi  12,  1). 
Dar  cu  timpul  îşi  perdu  această  restricţiune  mult  din  rigoarea  ei, 
Izrailtenii  se  căsătoriau  tot  mai  des  cu  păgâne.  Iar  urmările  fi¬ 
reşti  au  fost,  că  cultul  lui  Iahve  fu  tot  mai  mult  îmbulzit  de  idolii 
străinilor.  Trebuiau  deci  să  întrevină  Neemia  şi  profetul  Ezra  cu 
toată  autoritatea  şi  să  efeptuiască,  ca  comunitatea  Evreilor  să 
decidă  solemn  a  se  păzi  d’aci  încolo  de  căsătoriile  cu  femei 
păgâne.3 

Căsătoriei  propriu  zise  îi  premergea  totdeauna  logodna .  Şi 
regulele  ce  se  observau  aici,  la  logodnă,  şi  mai  târziu  la  nuntă 
manifestează  pe  deoparte  raportul  în  care  stăteau  copiii  faţă  de 
părinţi,  pe  de  alta  raportul  între  femeie  şi  bărbat.  înainte  de  toate 
trebuia  să  fie  femeia  cinstită,  să  nu  fi  trăit  aşa,  ca  să  o  poată 
vorbi  lumea  de  rău.  Preoţii  aveau  şi  mai  puţină  libertate  la  ale¬ 
gerea  de  soţie,  acestora,  ca  mijlocitorilor  între  D-zeu  şi  popor,  le  era 
chiar  oprit  a  se  căsători  cu  o  femeie  neizrailteană  sau  cu  una 
decăzută;  arhiereului  nu-i  era  permis  a  lua  nici  o  văduvă,  ci  numai 

1  Dr,  Ed.  Kriihe,  Jiidische  Geschichte.  Berlin  1888,  pag.  215. 

2  Dr ,  P.  Schegg,  Biblische  Archaologie,  Freiburg  i.  B.  1887.  pag.  637  seq. 

8  Dr .  A .  Kohler,  Lehrbuch  der  bibi.  Geschichte  a.  T.  Er  lan  gen  und  Leipzig  1893. 
II,  part.  2,  pag.  643. 

O  fecioară  izrailteană.  Abia  un  an  după  logodnă  urma  nunta,  în 
care  timp  avea  să  se. probeze  castitatea  miresei.  In  tot  răstimpul 
acesta  însă  mireasa  se  privea  deja  ca  soţia  celui  destinat,  şi  dacă 
nu-i  păstra  credinţă,  se  pedepsea  ca  în  caz  de  adulter,  cu  moartea.1 2 

Fiind  un  principiu  însemnat  în  creşterea  copiilor  ascultarea 
părinţilor,  şi  logodna  se  făcea  din  partea  părinţilor.  După  da¬ 
tina  veche  patriarhală  căutau  părinţii  —  tata,  şi  în  caz  că  lipsia, 
mama  —  fiului  lor  soţie,  fără  a  mai  întreba  pe  cei  tineri,  că  se 
învoesc  sau  nu;  numai  fratele  cel  mai  mare  al  miresei  avea  să-şi 
dea  părerea,  ca  celce  avea  dreptul  de  moştenire.  Avraam  nepu- ' 
tând  cere  însuş  femeie  pentru  fiiul  său  Isaac,  trimite  pe  servitorul 
său  cel  mai  vechiu  să-i  aducă  soţie  (I,  Moisi  24,  1  —4).  Sau 
putea  peţî  însuş  mirele  fără  întrevenirea  părinţilor,  cum  o  făcu 
lacob.  In  multe  cazuri  vor  fi  cerut  părinţii  şi  pe  cele  dorite  de 
fiii  lor. ^ 


O  zestre  anumită  nu  era  stabilită,  cel  puţin  în  timpul  mai 
vechiu  nu.  Şi  când  se  da  zestre,  era  mai  mult  o  datină  străină. 
Sf.  Scriptură  aminteşte,  că  Faraon  i-a  dat  fiicei  sale  oraşul  Ghezer 
de  zestre  (I,  Reg.  9,  16).  De  regulă  mirele  aducea  pentru  mireasă 
un  dar  sau  o  sumă  de  arginţi  ca  un  fel  de  preţ  de  cumpărare, 
dacă  am  putea  zice  aşa.  De  asemenea  primeau  şi  fraţii  câte  un 
dar.  Servitorul  lui  Avraam  scoate  şi  dă  Rebechii  vase  de  argint 
şi  de  aur  şi  îmbrăcăminte,  şi  daruri  mamei  şi  fratelui  ei.  (1,  Moisi 
24,  53). 

Se  naşte  acum  întrebarea,  că  a  fost  întradevăr  femeia  cum¬ 
părată,  sau  darul  ce-1  aducea  mirele,  avea  să  exprime  numai  iu¬ 
birea  şi  cinstea  ce  i-o  atribuia  el  fiitoarei  soţii.  Unii  zic  că  fe¬ 
meia  nu  se  cnmpăra,  ci  darul  înfăţişa  numai  dragostea  şi  stima 
ce  o  simţia  mirele  faţă  de  femeia  cerută,  şi  drept  aceea  femeia 
nu  era  tratată  ca  o  sclavă,  ci  era  soaţă  credincioasă  şi  iubitoare 
în  bucurie  şi  durere,  deşi  era  supusă  bărbatului.3 

Alţii  iar  sunt  de  părere,  că  femeia  de  fapt  se  cumpăra  cu  darul 
mirelui :  «Starea  femeii  e  caracterizată  prin  aceea,  că  e  o  pose- 


1  H.  F .  Kelly  Handbuch  d,  bibi,  Archaologie.  Frankîurt  und  Erlattgen,  1859.  II, 
pag.  68. 

2  Keil,  o.  cit.  pag.  67, 

*  Aşa  Kelly  op.  cit.  pag,  71, 

siune  întâi  a  părinţilor  cari  o  vând,  apoi  a  bărbatului  care  o  cum¬ 
pără  pe  bani. » 1 

Deşi  nu  va  fi  fost  formal  cumpărată  femeia,  totuş  sta  pe  o 
treaptă  cu  mult  inferioară  faţă  cu  bărbatul  său.  Dovada  cea  mai 
eclatantă  e,  că  bărbatul  avea  dreptul  de  despărţenie ,  şi  numai  el.1 
Deasemenea  putea  bărbatul  să  ceară  jurământ  dela  femeie,  dacă 
credea,  că  ea  ar  fi  rupt  credinţa,  pe  când  nu  se  aminteşte  ni- 
căiri  că  şi  femeia  ar  fi  fost  îndreptăţită  la  un  atare  lucru.  Ce-i 
drept,  şi  bărbatul,  dacă  s’ar  fi  dovedit  învinuirea  lui  fără  fond, 
perdea  dreptul  de  despărţenie. 

Inferioritatea  femeii  o  dovedeşte  mai  departe  şi  dispoziţiu- 
nile  cu  privire  la  promisiunile  sau  voturile  făcute  de  ea.  Băr¬ 
batul  le  putea  —  dar  numai  în  aceeaş  zi  —  anula,  pentrucă  fe¬ 
meia  care  atârnă  dela  el  în  toate ,  nu  putea  făgădui  de  sine 
vre-un  lucru  pe  care  cu  greu  l’ar  fi  putut  aduce  singură  la  în¬ 
deplinire. 

La  orice  caz,  femeia  era  foarte  subordinată  bărbatului;  aşa 
nu  sunt  stabilite  la  despărţenie  nici  chiar  cauzele  cele  mai  prin¬ 
cipale,  pentru  care  îşi  putea  bărbatul  părăsi  soţia.  Sf.  Scriptură 
aminteşte  numai  că  dacă  ar  fi  găsit  ceva  ruşinos  la  ea,  avea 
dreptul  de  despărţenie. 

Că  aveau  Izrailtenii  totuş  o  idee  mai  înaltă  despre  căsătorie, 
arată  şi  legea  lui  Moisi,  prin  care  voieşte  să  oprească  prea  de¬ 
sele  divorţuri.  Mateiu  5,  31  ni-se  spune  că:  ...  «oricine  va  lăsa 
pe  muierea  sa,  să-i  dea  carte  de  despărţenie  >.  Prin  aceasta  se 
făcea  greutăţi  celor  ce  ar  fi  voit  să  se  despartă.  Căci  neştiind 
toţi  carte  trebuiau  să  mai  meargă  pe  la  preoţi  sau  judecători,  ca 
să  le  facă  scrisoarea;  iar  aceştia  adeseori  îi  vor  fi  îndemnat  la 
împăcare. 

Mai  târziu  însă,  când  crescuse  influinţa  străină  în  mod  ho- 
tărîtor,  îndrăzniau  chiar  şi  femeile  —  după  exemplul  Romanilor 
—  să  se  despartă  de  bărbaţi,  deşi  nu  aveau  nici  un  drept. 

Poligamia  însă  făcea  şi  deosebire  între  femei  legitime  şi 
concubine.  Drept  aceea  cele  din  urmă  nu  stăteau  pe  aceeaş 
treaptă  ca  cele  dintâi,  nu  se  bucurau  de  aceleaşi  drepturi.  Pe 


1  L  Benzinger,  Hebrăische  Archaologie,  Freiburg  im  Breisgau.  1894,  pag.  138  seq. 
B  O nciuî,  op.  cit.  pag.  311, 

când  la  femeia  legitimă  se  făcea  nuntă  cu  mari  solemnităţi,  la  o 
concubină  nu  se  observau  aceste  obiceiuri.  De  asemenea  nu 
primea  aceasta  din  urmă  darul  miresei,  şi  se  putea  despărţi  băr¬ 
batul  fără  a-i  da  carte  de  despărţenie.1 2 

Dar  legea  lua  totuş  şi  concubinele  sub  scutul  său  ocrotitor; 
dacă  cumpăra  cineva  o  femeie  şi  i-o  da  fiiului  său,  acestuia  nu-i 
era  îngăduit  a  o  scurta  în  drepturile  ei,  dacă  îşi  mai  lua  şi  alte 
femei.  Copiii  concubinelor  nu  aveau  dreptul  de  moştenire.  Ei  se 
mulţumeau  cu  unele  daruri  din  partea  părinţilor.-  Avraam  lăsă 
moşia  întreagă  fiiului  său  Isaac,  pe  când  fiilor  săi  din  concubine 
le  dădu  numai  daruri  şi-i  despărţi  de  Isaac  şi-i  trimise  în  răsărit. 
(I,  Moisi  25,  6). 

Fiind  vieaţa  casnică  instituţie  dumnezeească  şi  abuzurile  ce 
se  făceau  se  priviau  ca  crimă  comisă  împotriva  maiestăţii  divine. 
Astfel  de  cazuri  se  pedepseau  cu  cele  mai  grele  pedepse.  Adul¬ 
terul  putea  fi  expiat  numai  prin  moarte.  Dacă  mireasa  în  anul 
dela  logodnă  până  la  nuntă  nu  şi-ar  fi  păstrat  castitatea,  trebuia 
să  moară.  In  schimb  dacă  bărbatul  o  acuza  de  acest  delict,  şi 
s’ar  fi  dovedit  de  nevinovată,  era  el  îndatorat  a  da  tatălui  ei 
100  sicii 3 4  de  arginţi,  a  o  lua  de  soţie,  şi  totodată  perdea  dreptul 
de  despărţenie.  De  asemenea  nu  se  mai  putea  despărţi,  dacă  ar 
fi  sedus  pe  vre-o  femeie  la  adulter;  şi  pe  lângă  aceea,  că  trebuia 
să  se  căsătorească  cu  ea,  mai  plătea  50  sicii  de  argint.1  Dar 
dacă  s’ar  fi  comis  adulterul  cu  voia  ei,  mureau  amândoi  prin 
petri,  vătămând  legea  divină. 


Aşadară  bigamia  şi  poligamia  ne  arată  în  ce  stare  infe¬ 
rioară  era  femeia  la  Evrei ;  căsătoriile  se  încheiau  în  cele  mai 
multe  cazuri  fără  a  se  interesa  de  învoirea  celor  tineri,  femeia 
se  privia  mai  mult  ca  o  marfă,  şi  luând  asupra  sa  jugul  vieţii 
caznice  se  preda  cu  totul  în  puterea  bărbatului,  care  numai  prin 
puţine  legi  era  restrânsă.  Părinţii  încheiau  căsătoria  în  numele 
fiicelor  lor,  bărbatul  îşi  rezerva  dreptul  de  a  lua  mai  multe  soţii 
după  plac,  bărbatul  putea  să  se  despartă  de  una  sau  alta,  femeia 


1  Schegg,  op.  cit.  pag.  641. 

2  Ibid, 

fl  1  siclu  =  aproximativ  3  coroane. 

4  KjdL  op.  cit.  pag.  71. 

avea  numai  să  asculte ,  în  primul  caz  de  părinţi,  în  celelalte  de 
bărbat. 

Şi  totuş  nu  i-se  poate  denega  căsătoriei  la  Evrei  orice  fond 
moral.  Deşi  ţineau  mai  multe  femei  la  casă,  ca  celelalte  popoare 
ale  Orientului,  puneau  mare  preţ  pe  cinstea  familiară,  unele  că¬ 
sătorii  deadreptul  oprite  ne  dau  dovadă,  ce  concepţie  înaltă 
morală  aveau  Izrailtenii  despre  căsătorie.  Cum  cercă  Moisi  să 
oprească  abuzurile  în  poligamie,  dispunând  ca  unul  şi  acelaş 
bărbat  să  nu  poată  ţinea  deodată  două  surori,  aşa  institui  şi 
unele  legi  cu  privire  la  legătura  între  rudenii.  Strict  oprită  era 
împreunarea  caznică  cu  consângenii  cei  tnai  deaproape,  ca  cu 
mamă  vitregă,  soră,  nepoată  ş.  a.  m.  d.  De  asemenea  nu  se  în¬ 
cuviinţau  căsătoriile  cu  sora  tatălui  sau  a  mamei,  cu  soţia  fra¬ 
telui  1  etc. 

Căsătoria  cu  consângenii  şi  cu  rudele  cele  mai  deaproape 
era  pedepsită  cu  moartea,  pe  când  pentru  încheierea  unei  căz- 
nicîi  cu  mătuşa  nu  era  fixată  o  pedeapsă  anumită,  ci  se  ame¬ 
ninţa  cu  sterpia,  ca  cel  mai  mare  blăstăm.  Evreii  îşi  dădeau  bine ' 
seamă  de  consecinţele  funeste  ce  puteau  urma  din  astfel  de  le¬ 
gături  caznice.  Prin  oprirea  lor  voiau  să  încunjure  deci  orice 
amestecare  a  sângelui  nefirească,  care  nu  ar  fi  fost  numai  din 
punct  de  vedere  sanitar  deplorabilă  pentru  ei,  —  degenerând 
urmaşii  —  ci  ar  fi  cauzat  şi  un  mare  dezastru  moralităţii  publice. 

In  sfârşit  era  învederată  inferioritatea  femeii  şi  prin  aceea, 
că  nu  era  capabilă  a  lua  parte  activă  la  cultul  dumnezeesc; 2 
nu  putea  săvârşi  nici  un  sacrificiu  în  numele  familiei.  In  vieaţa 
publică  nu  juca  nici  un  rol,  afară  doar  de  mamele  regilor,  cari 
se  bucurau  de  mare  onoare  şi  luau  parte  chiar  şi  la  guvernarea 
ţării,  la  afacerile  interne;  şi  aceasta  nu  numai  când  era  regele 
minorean,  ci  şi  când  purta  el  sarcinile  stăpânirii.  Mama  regelui  ^ 
era  de  toţi  cinstită  şi  şedea  de-adreapta  fiiului  său,  ca  bunăoară 
Beatşeba,  mama  lui  Solomon.  (I,  Reg.  2,  19).  Femeile  aveau  să 
conceadă  tot  bărbaţilor  lor,  cari  erau  chemaţi  nu  numai  a  con¬ 
duce  familia,  ci  a  lucra  cu  vorbe  şi  cu  fapte  pentru  binele  ob- 

1  Cu  soţia  fratelui  era  interzisă  căsătoria  dacă  după  el  rămâneau  copii ;  rămânea 
femeia  însă  fără  copii,  atunci  era  direct  îndatorit  fratele,  sau  cel  mai  de-aproape  con- 
sângean  a  se  căsători  cu  văduva  decedatului,  ca  să  nu  treacă  moşia  în  mâni  străine, 

*  Denzinger,  op.  cit.  pag.  140, 

ştesc.  Pentru  aceea  nu  trebue  să  credem,  că  nu  ar  fi  existat  şi 
femei  distinse  la  Evrei;  din  contră,  istoria  ne  spune  şi  urme  de 
femei,  cari  s’au  interesat  de  propăşirea  neamului  întreg.  Deborah, 
care  a  lucrat  în  rând  cu  profeţii  ea  însăş  o  profetă  —  şi  a 
cercat  să  întărească  credinţa  în  unul  D-zeu,  e  exemplul  cel  mai 
strălucitor. 


Conform  stării  femeii,  ele  aveau  şi  o  locuinţă  separată.  Pe 
când  locuiau  Evreii  încă  în  corturi,  aveau  ele  o  despărţitură  de¬ 
osebită,  când  întrebuinţau  spre  locuit  casele,  erau  încăperi  proprii 
dindărăt  în  curte.  Chiar  şi  clădiri  cu  totul  separate  li-se  ridicau 
la  cei  mai  bogaţi,  ca  soţiei  lui  Solomon,'  fiica  lui  Faraon,  sau  cum 
erau  haremurile  regeşti.  După  obiceiul  oriental  femeile  numai  în 
prezenţa  acelor  persoane,  cu  cari  era  căsătoria  oprită,  stăteau 
fără  văl,  altfel  îşi  acopereau  faţa,  ca  să  nu  ademenească  privirile 
străinilor.  La  petreceri  şi  bucurii  ale  poporului  întreg  luau  şi  ele 
parte,  cele  tinere  se  delectau  cu  muzică  şi  joc;  iar  când  poporul 
avea  un  deosebit  noroc  sau  când  se  întorcea  un  rege  victorios 
din  războiu,  îl  întimpinau  femeile  cu  cântări,  muzică  şi  joc,  şi  îm¬ 
podobite  cu  flori.  Acasă  luau  deopotrivă  toate  femeile  parte  la 
ospeţele  private  împreună  cu  copii  lor. 


După  cum  vedem,  legile  despre  căsătorie  mânecau  dela 
punctul,  că  femeia  e  cu  totul  subordinată  bărbatului.  Rolul  cel 
mai  însemnat  al  ei  —  şi  activitatea  ei  aproape  exclusivă  --  era 
împlinirea  datorinţelor  faţă  de  bărbat  şi  faţă  de  ceilalţi  membri 
ai  familiei,  faţă  de  copii.  Bucuria  cea  mai  mare  a  mamelor  izra- 
iltene  era  o  mulţime  de  copii.  Era  o  deosebită  plăcere  pentru 
ele,  dacă  erau  binecuvântate  cu  urmaşi  numeroşi.  Sună  doar  bi¬ 
necuvântarea  lui  Dzeu  «creşteţi  şi  vă  înmulţiţi!»  (I,  Moisi  1,28). 
In  schimb  nu  era  o  pedeapsă  mai  mare  în  ochii  lor  decât  sterpici, 
ce  o  priviau  ca  urgia  lui  Dzeu.  Ne  şi  spune  sf.  Scriptură,  că 
femei,  cari  nu  aveau  copii,  priveau  pe  ai  concubinelor  ca  ai  săi 
şi  se  bucurau  de  ei.  Aşa  o  făcu  Sarra  cu  Agar,  aşa  Lea  şi  Ra- 
chel,  soţiile  lui  lacob. 

Creşterea  copiilor  era  cu  totul  părinţilor  încredinţată,  cu  atât 
mai  vârtos,  cu  cât  la  început  şcoli  publice  nu  erau;  numai  în 
familii  nobile  vor  fi  fost  învăţători  de  casă.  Părinţii  trebuiau  să 

împărtăşească  deci  copiilor  lor  învăţăturile  cele  mai  elementare; 
ei  le  infiltrau  în  inimile  fragede  frica  de  D-zeu,  ca  începutul  în¬ 
ţelepciunii.  Cum  îşi  creşteau  copiii,  la  un  astfel  de  sprijin  aveau 
să  se  aştepte  la  bătrâneţele  neputincioase.  De  aceea,  pe  lângă 
frica  de  D-zeu,  era  elementul  cel  mai  însemnat  în  educaţie  ascul¬ 
tarea  de  părinţi .  Şi  la  toate  acestea  avea  partea  cea  mai  mare 
femeia,  mama,  căci  ei  îi  erau  copiii  mai  aproape,  mai  legaţi  de 
inimă  ca  tatălui,  a  cărui  activitate  se  extindea  şi  în  afară.  Ea  alăpta 
copiii,  afară  doar  de  cazurile  când  era  bolnavă  sau  din  familie 
mai  nobilă.  Ea  trebuia  să  le  fie  lor  o  mamă  îngrijitoare,  sub 
scutul  ei  se  desvoltau;  şi  numai  când  erau  mai  mari,  treceau 
băeţii  supt  îngrijirea  tatălui,  pe  când  fetele  rămâneau  mamei  până 
la  căsătorie.1 

In  legătură  cu  această  activitate  a  femeii  sta  şi  săvârşirea 
celorlalte  lucruri  de  casă.  Ea  prepara  bucatele,  ba  de  multeori 
măcina  şi  făina,  ceeace  de  altfel  era  lucrul  sclavelor.  Ea  cocea 
pânea.  Avraam  primind  oaspeţi  porunci  soţiei  sale,  Sara,  —  şi 
nu  unei  servitoare  —  să  iee  3  măsuri  de  făină  de  frunte  şi  să 
coacă  azime.  (I,  Moisi  18,  6).  Deasemenea  ţeseau  femeile  pân¬ 
zele  şi  făceau  îmbrăcămintea,  lucru  pe  care  nu-1  despreţuiau  nici 
chiar  cele  mai  nobile.*  La  lucru  nu  priveau  nicicând  cu  dispreţ, 
din  contră,  îl  onorau  atât  femeile  din  clasa  nobilă,  cât  şi  umilă, 
simţând,  că  aici  îşi  află  chemarea  sa.  Şi  de  multeori,  neîndrep¬ 
tăţite  de  bărbaţii  lor,  îşi  vor  fi  luat  femeile  izrailtene  refugiul  la 
lucrurile  caznice,  unde  găseau  mângâiere,  unde  îşi  mai  uitau  de 
năcazurile  lor,  încunjurate  de  o  ceată  de  copii,  cari  cerea  îngrijire 
din  partea  mamei  lor. 

Sf.  Scriptură  ne  aduce  destule  exemple  de  mame  vrednice, 
cari  lucrau  din  toată  inima  pentru  fericirea  şi  prosperarea  fa¬ 
miliei  lor. 

Dar  precum  îşi  aranja  femeia  casa  sa  cu  dragoste,  precum 
îşi  creştea  copiii  săi,  ca  să  fie  odată  fii  credincioşi  ai  D-zeului 
lor,  aşa  avea  şi  femeia  izrailteană  o  însuşire  comună  tuturor  fe¬ 
meilor,  la  toate  popoarăle,  dela  cele  mai  culte  până  la  cele  mai 
înapoiate  în  cultură.  Şi  femeii  izrailtene  îi  plăcea  să  se  împodo¬ 
bească.  Podoaba  corpului  şi  a  îmbrăcămintelor  exercita  si  exer- 

- - 5^1  ~ r  • 

> 

1  Schegg,  op*  cit.  pg.  648. 

3  fţeil,  op.  cit.  pag.  34, 

citează  un  deosebit  farmec  la  toate  popoarăle.  Aşa  era  şi  la  Evreii 
vechi.  Femeia  a  fost  totdeauna  cochetă,  totdeauna  căuta  să  atragă 
privirile  celorlalţi  asupra  sa,  totdeauna  îi  plăcea  să  fie  admirată. 
Deşi  purtau  femeile  la  Izrailteni  văl  pe  faţă,  totuş  se  înfrumse- 
~  ţeau  bucuros  cu  fel  de  fel  de  podoabe^] uvaere  de  tot  felul,  cu-* 
noşteau,  cari  —  se  înţelege  —  nu  erau  de-o  perfecţiune  ca  astăzi, 
dar  de  multeori  mai  preţioase.  Aurării,  argintării,  petri  nestimate,  * 
mărgăritărele  încunjurau  în  salbe  frumoase  grumazul  Izrailtenelor. 
f  Brăţări  de  aur  sclipiau  pe  mânile  lor;  inele  cu  petri  scumpe 
'  'şi  strălucitoare  purtau  în  degete.  Cercei  preţioşi  atârnau  în  ureche, 
verigi  de  aur  şi  de  argint  în  nas  ca  semn  de  decor.  Fel  de  fel 
de  lănţuşoare  de  aur,  colane,  amulete,  toate  acestea  întregeau  de¬ 
corul  trupului.  Chiar  şi  lănţuşoare  de  aur  purtau  la  glezne,  ca 
să  sune,  când  merg.  Sorişoare,  lunişoare,  sticluţe  aninate  de  brâu, 
în  cari  purtau  un  miros  plăcut,  întregeau  toaleta.  Femeile  mai 
cu  stare  se  vede  a  fi  întrebuinţat  pe  lângă  aceste  podoabe  de 
aur,  argint  şi  fildiş,  şi  un  fel  de  oglinzi  din  un  metal  poleat,1 
nefiind  cunoscută  atunci  sticla.  Şi  lavuarul  de  spălat  din  cortul 
sfânt  era  făcut  din  oglinzile  femeilor.  (II,  Moisi  38,  8). 

Pe  lângă  toate  aceste  scule,  artificiale,  mai  atribuiau  femeile 
la  Evrei  o  deosebită  îngrijire  şi  decorului  dat  de  natură  —  pă¬ 
rului.  Sau  îl  lăsau  despletit  să  atârne  pe  spate,  desfăşurându-se 
ca  fire  frumoase  ţesute  de  natură,  sau  îl  încreţiau  şi  buclau  frumos 
în  vârful  capului,  care  după  cum  i-se  potrivea  mai  bine. 

Chiar  şi  un  fel  de  suliman  cunoşteau.  Sf.  Scriptură  ne  spune, 
că  femeile  obicinuiau  a-şi  boi  ochii,  a-şi  sulimenî  sprâncenele,  lucru, 
pentru  care  profeţi,  ca  Ieremie,  le  mustrau  aspru.  Dar  lucrurile 
deşerte,  trecătoare  au  avut  totdeauna  o  mare  influinţă  asupra  firii 
femeieşti;  vanitatea  femeiască  a  jucat  pentru  totdeauna  un  rol  în¬ 
semnat.  Femeile  caută  să-şi  mărească  şi  pe  cale  artificială  fru¬ 
museţea  lor,  şi  această  notă  caracteristică  o  posed  şi  femeile  po¬ 
porului  evreu  pe  deplin. 

Cu  privire  la  alte  popoară  din  vechime,  starea  femeii  la  Iz¬ 
railteni  e  dară  mai  suportabilă,  n’am  putea  zice  mai  distinsă,  sau 
cu  mult  mai  distinsă,  căci  şi  la  Izrailteni  era  îndatinată  poligamia. 
Totuş  însă,  se  vede,  a  se  fi  bucurat  femeia  de  mai  multă  stimă 


1  Keil,  op.  cit.  pag.  49. 


ca  la  alţi  Orientali.  Ce-i  drept,  era  încă  în  o  stare  foarte  sub- 
ordinată.  Deja  poligamia  îi  împuţina  drepturile,  având  a  împărţi 
pretenziunile  la  acelaş  bărbat  cu  mai  multe  femei.  Apoi  şi  Evreii 
priveau  întrucâtva  femeile  mai  mult  ca  o  marfă,  dovadă  că  la 
căsătorie  nici  nu  era  de  lipsă  întrevenirea  autorităţilor  publice. 
Nici  decum  nu  se  observă  vre-o  urmă  din  respectul  şi  onoarea, 
ce  i-s’ar  fi  cuvenit  femeii  ca  egal  îndreptăţite.  Ea  era  mai  mult 
sau  mai  puţin  o  sclavă  cu  o  soarte  mai  bună.  Dacă-i  convenea 
bărbatului  o  ţinea,  dacă  nu,  se  putea  —  cu  unele  restricţiuni  — 
despărţi  de  ea.  Cum  nu-i  aducea  femeia  nici  o  zestre  bărbatului- 
în  casă,  ba  mai  da  el  daruri,  aşa  nici  nu  putea  avea  pretenţii 
mari,  ci  atârna  de  tot  dela  bunăvoinţa  bărbatului.  Cu  celelalte 
femei  legitime  şi  concubine  avea  să  trăiască  în  pace;  activitatea 
ei  se  extindea  numai  la  cercul  restrâns  al  familiei.  La  cult  nu 
putea  reprezenta  casa  şi  familia  sa,  la  vieaţa  publică  nu  lua  parte 

—  afară  de  câteva  excepţiuni  —  aproape  de  loc.  Femeia  era 
mai  mult  o  fiinţă,  care  nu  prea  avea  drept  de  a  întreprinde  ceva 
de  sine,  care  nu-şi  prea  putea  exprima  dorinţele  sale  şi  nu  le 
putea  împlini.  Urmele  organizaţiunii  familiare  din  timpul  pa¬ 
triarhilor  nomazi  nu  s’au  şters  încă;  despotismul  bărbatului  n’a 
dispărut  încă  de  tot.  Şi  acum  mai  avea  parte  aproape  de  ace¬ 
leaşi  drepturi  ca  în  timpul  patriarhal,  unde  «părintele  familiei  era 
capul  familiei  şi  toţi  membri  acesteia  îi  erau  supuşi.  El  era  pentru 
familia  sa  domnitor,  judecător  şi  o  guverna  după  dictatele  minţii 
şi  dreptul  uzual».1 

Şi  totuş  avea  femeia  la  Izrailteni  o  soarte  mai  bună  ca  la 
alte  popoare  din  vechime.  Babilonenii  şi  Egiptenii,  Grecii  şi  Ro¬ 
manii  fură  întrecuţi  în  privinţa  umanităţii  de  Evreii  simpli. 

Şi  e  lucru  natural,  că  Evreii  numai  prin  moravurile  şi  in¬ 
stituţiile  lor  individuale  şi  cu  totul  deosebite,  se  puteau  menţinea 
ca  poporul  ales,  în  noianul  naţiunilor  străine,  ce  pătrundeau  în 
inima  Palestinei.  Chiar  nici  la  Romani  şi  Greci,  la  cari  domnia 
monogamia ,  nu  se  bucura  căsătoria  —  cel  puţin  mai  târziu  nu 

—  de  acea  cinste,  care-i  competea.  La  Romani,  stăpânitorii  ro¬ 
togolului  pământului  prin  puterea  armelor,  la  Greci,  stăpânii  lumii 


1  Tarnavschij  op.  cit.  pag.  23. 

prin  cultură,  şi  sclavii  trăiau  cu  mult  mai  rău  ca  la  Evrei,  de 
asemenea  nu  aveau  aceeaş  concepţie  despre  rolul  femeii. 

Insă  nu  trebue  atribuită  prea  multă  laudă  Izrailtenilor,  căci 
şi  la  ei  avea  femeia  un  rol  destul  de  trist  şi  umilit;  nici  Izrail- 
tenii  nu  cunoşteau  încă  pe  deplin  adevăratul  rol  al  femeii.  Abia 
creştinismul  delătură  acest  raport  umilit  al  femeii  şi  introduce 
egalitatea.  E  adevărat,  că  şi  femeilor  creştine  se  spune:  «Muieri, 
plecaţi-vă  bărbaţilor,  ca  Domnului,  pentrucă  bărbatul  este  cap 
muierii,  precum  Christos  este  cap  bisericii (Epist.  cătră  Efes. 
5,  22—23). 

Aşadar  şi  aici  ar  fi  o  supunere  a  femeii  faţă  de  bărbat, 
însă  nu  mai  e  femeia  sclavă  din  vechime;  ea  are  aceleaş  drep¬ 
turi  ca  bărbatul,  numai  are  să  asculte  de  el  spre  mai  buna  în¬ 
ţelegere  şi  armonie  în  vieaţa  caznică.  Aşa  înţelege  creştinizmul 
rolul  femeii.  Şi  prin  aceasta  s’a  ridicat  ca  un  luceafăr  strălucitor, 
aducând  în  lumina-i  cerească  şi  femeilor  drepturile,  cari  nu  le 
aveau  până  atunci,  dar  de  cari  erau  vrednice  ca  făpturi  ale  lui 
D-zeu,  înzestrate  cu  intelect  şi  raţiune.  Romulus  Cândea. 


HIROTONIA  CA  PEDECĂ  PENTRU  CĂSĂTORIE. 

0  chestiune  de  drept  canonic  tratată  în  limba  sârbească  de  Prea  Sfinţia  5a  episcopul  Dalmaţiei 

Dr.  Nicodim  Milaş. 

(Sfârşit), 

IV. 

E  importantă  acum  întrebarea,  cum  să  se  schimbe  acea  ordinaţiune 
canonică,  Ordînaţiunea  sună,  că  nici  subdiaconul,  nici  diaconul,  nici  presbi- 
terul  nu-i  permis  să  se  căsătorească  după  hirotonie.  Schimbarea  acestei 
ordinaţiuni  ar  trebui  să  se  facă  în  acel  înţeles,  ca  să  fie  permis  şi  subdia- 
conului  şi  diaconului  şi  presbiterului  să  se  căsătorească  după  hirotonie, 
fie  că  a  intrat  în  cler  necăsătorit,  fie  că  a  rămas  văduv  după  căsătoria  cea 
dintâi  încheiată  înainte  de  hirotonie.  Că  e  justificată  aceasta  schimbare, 
am  văzut  deja.  De  asemenea  am  văzut  că  şi  canonul,  care  conţine  aceasta 
ordinaţiune  se  poate  modifica,  ca  ori-care  alt  canon  disciplinar  bisericesc. 
Această  modificare  se  poate  face  sau  abrogându-se  de  tot  acea  lege  şi 
înlocuindu-se  cu  alta  nouă  în  înţelesul  disciplinei  din  timpurile  cele  dintâiu 
ale  bisericii  sau  stabilindu-se,  că  în  cazuri  anumite  se  pot  da  dispenze 
dela  observarea  strictă  a  acelei  ordinaţiuni  canonice. 

Corect  ar  fi,  ca  acea  lege  să  fie  abrogată  de  o  atare  autoritate,  care 
a  şi  edat-o.  Edată  a  fost  de  un  sinod  ecumenic,  deci  un  sinod  ecumenic 

ar  putea-o  sista  şi  înlocui  cu  alta  nouă.  Dar  Ia  conchiemarea  unui  sinod 
ecumenic  nu  se  poate  astăzi  gândi  nimeni,  considerând  împrejurările  po¬ 
litice  actuale,  din  lumea  ortodoxă.  S’ar  putea  rezolva  însă  întrebarea 
aceasta  şi  aşa,  dacă  singuraticele  biserici  autocefale  s’ar  înţelege  în  scris 
asupra  unei  solutiunii  comune.  Acest  fel  de  rezolvare  a  diferitelor  între¬ 
bări  bisericeşti  şi  religioase,  îl  întâlnim  nu  odată  în  istoria  bisericii.  Când 
s’a  întâmplat,  că  s’a  ivit  vre-o  întrebare  referitoare  la  credinţa  sau  disci¬ 
plina  bisericească,  care  a  avut  însămnătate  pentru  întreaga  biserică,  atunci 
ierarchii,  în  a  căror  cuprins  jurisdicţional  s’a  iscat  întrebarea,  o  supuneau 
spre  desbatere  sinodului  lor  eparhial,  iar  hotărîrea  acelui  sinod  eparhial 
o  comunicau  celorlalte  biserici  particulare,  pentru  a  o  primi  şi  ele  şi  a  o 
întrebuinţa  Ia  conducerea  bisericii.  Când  nu  se  socotea  competent  sinodul 
unei  biserici  particulare,  ca  singur  să  decidă,  atunci  să  adresa  celorlalte 
biserici  particulare,  cerându-le  părerea  şi  dacă  toate  bisericile  să  uniau 
asupra  aceleeaş  hotărîri,  atunci  ea  se  proclama  ca  fiind  adusă  în  numele 
întregii  biserici  şi  se  privea,  ca  şi  când  ar  fi  fost  proclamată  de  un  sinod 
ecumenic.1 *  Intre  altele,  astfel  s’a  primit  în  veacul  al  XVII  «Mărturisirea 
ortodoxă  a  credinţii  bisericii  catolice  şi  apostolice  răsăritene»,  în  care  unele 
obiceiuri  bisericeşti,  cari  până  atunci  aveau  numai  o  însămnătate  particu¬ 
lară  au  primit  un  caracter  bisericesc  general,  iar  unele  orânduiri  biseri¬ 
ceşti,  au  fost  schimbate  după  cum  a  pretins  starea  de  atunci  a  bisericii." 
Acesta  ar  fi  şi  cel  mai  potrivit  fel,  în  care  s’ar  putea  schimba  şi  legea  de¬ 
spre  oprirea  căsătoriei  preoţilor  văduvi,  când  adecă  o  biserică  autocefală, 
spre  ex.  cea  sârbească  sau  cea  rusească,  ar  pune  întrebarea  la  ordinea 
zilei,  iar  celelalte  biserici  autocefale  ar  aproba-o,  în  care  caz  legea  aceasta 
schimbată  ar  deveni  obligatoare  pentru  întreaga  biserică  ortodoxă. 

Schimbarea  acestei  legi  ar  putea-o  face  de  altcum  independent  şi  o 
singură  biserică  autocefală .  E  superflu  a  induce  aici  însămnătatea  şi  drep¬ 
turile  unei  biserici  autocefale  în  paralelă  cu  însămnătatea  şi  drepturile  bi¬ 
sericii  ecumenice. 3 4  Fiecare  biserică  autocefală  are  şi  puterea  sa  legisla¬ 
tivă,  deplină  şi  independentă,  dar  numai  pe  lângă  păstrarea  şi  observarea 
acelor  principii,  cari  sunt  baza  bisericii  ecumenice. 1  Despre  această  pu¬ 
tere  legislativă  a  bisericilor  autocefale  prescriu  canoanele,  că  ea,  în  legile 
ce  le  va  aduce,  trebue  să  observe  cu  stricteţă  şi  să  nu  vateme  baza  ecu¬ 
menică  a  organizatiunii  bisericeşti;  să  nu  hotărească  ceva  împotriva  spi- 


1  Dr.  N.  Milaş  „Dreptul  bisericesc"  §,  51  şi  83. 

*  De  ex.  partea  I,  87  şi  răspunsurile  următoare,  unde  se  vorbeşte  de  poruncile 
bisericeşti. 

y  Milaş  „Dreptul  bisericesc".  §.  85. 

4  „Pentrucâ  scrie  sinodul  din  Cartaginea  an.  424  papii  Celestin,  sinodul  din  Nicaea 
a  recunoscut,  că  nici  unei  autorităţi  bisericeşti  nu  îi  va  fi  detras  sfântul  duh,  prin  care 

preoţii  Iui  Christos  văd  clar  adevărul  şi  ţin  firm  la  el . ,  sau  este  cineva,  care  ar 

putea  crede,  că  Dumnezeu  poate  inspira  dreptate  în  judecata  unuia,  ori  cine  ar  fi  el, 
iar  preoţilor  mulţi  adunaţi  în  sinod  le  va  nega-o  aceasta?".  Pravile  II,  267. 

ritului  adevărat  al  bisericii  lui  Christos,  împotriva  spiritului  ortodoxiei, 
sfinţeniei,  curăţeniei  morale  şi  a  drepturilor  ierarhice;  că  acele  legi  se  pot 
referi  numai  la  părţile  secundare  ale  canoanelor  nu  şi  la  fondul  lor,  numai 
la  aplicarea  externă,  nu  şi  la  puterea  lor  internă,  numai  la  forma  regi¬ 
mului  bisericesc,  nu  şi  la  fiinţa  Iui*  Astfel  legislaţiunea  bisericilor  auto¬ 
cefale  în  sinoadele  acestora  nu  se  poate  extinde  asupra  Gestiunilor  dog¬ 
matice,  rituale  şi  spirituale  morale,  cari  sunt  întărite  pe  dreptul  dumne¬ 
zeiesc  şi  sfinţite  de  autoritatea  bisericii  ecumenice.  Cestiunile  aceste  bi¬ 
serica  ecumenică  le-a  păzit  totdeauna  strict,  ca  ele  întru  toate  să  se  pă¬ 
streze  în  bisericile  particulare  astfel,  cum  au  fost  stabilite  la  sinoadele  ecu¬ 
menice  şi  a  îndreptat  şi  cea  mai  mică  digresiune,  ce  s-ar  fi  arătat  în  pri¬ 
vinţa  aceasta  întruna  sau  altă  biserică  particulară.  In  întrebări  disciplinare 
legislaţiunea  acestor  biserici  a  trebuit  să  observe  instîtutiunile  fundamen¬ 
tale  de  drept  ale  bisericii  şi  să  permită  vre-o  schimbare  în  aceste  cestiuni 
numai  pe  lângă  păstrarea  acestor  instituţiuni  fundamentale  şi  din  consi¬ 
derare  la  trebuinţele  timpului  şi  a  locului,  având  în  vedere  totdeauna  îna¬ 
intarea  bisericii,  pacea  şi  mulţămirea  clerului  şi  a  poporului  şi  ca  nici 
odată  să  nu  fie  vre-o  pată  pe  preoţime.1  Pe  baza  acestor  prescrise  cano¬ 
nice  despre  puterea  legislativă  a  bisericilor  autocefale,  aceste  biserici  s’au 
şi  folosit  de  puterea  aceasta  a  lor  în  toate  veacurile.  O  mărturisesc  aceasta 
toate  acele  legi  nenumărate,  cari  au  fost  edate  cu  deosebire  de  sinodul 
patriarhatului  din  Constantinopol,  referitoare  Ia  episcopii  eparhiali  şi  la 
alegerea  lor,  la  raportul  lor  faţă  de  ceialalţi  episcop!  şi  faţă  de  mitropo¬ 
litul,  referitoare  la  drepturile  mitropolitane,  Ia  averea  bisericească  şi  admini¬ 
strarea  acestei  averi,  referitoare  îa  disciplina  călugărilor  şi  a  mănăstirilor, 
la  căsătorie,  la  condiţiunile  şi  piedecile  căsătoriei,  la  desfacerea  căsătoriei, 
la  disciplina  preoţilor  şi  a.  m.  d.,  cari  legi  toate  au  avut  putere  deplină, 
recunoscută  şi  de  toate  celelalte  biserici  autocefale.  -)  Şi  când  o  biserică 
autocefală  ar  vrea  să  edeie  o  nouă  orânduire  referitoare  la  căsătoria  pre¬ 
oţilor  în  înţelesul  ca  să  nu  fie  —  după  cum  pretinde  canonul  12  al  si¬ 
nodului  trulan  —  nici  o  pată  pe  preoţime,  ci  să  fie  astfel  regulată,  ca  toată 
anza  la  vre-o  scandelă  să  fie  înlăturată  şi  ca  preoţimea  să  fie  întru  toate 
cu  vază  şi  drept  model  de  vieaţă  morală  înaintea  poporului,  —  prin  aceasta 
respectiva  biserică  autocefală  nu  ar  vătăma  prescrisele  canonice  amintite,  de- 
oare-ce  nu  numai  că  nu  ar  «abroga  sau  modifica  ceeace  afost  instituit  de  apo- 


1  Mi  laş  „Dreptul  bisericesc"  pag.  482 

■'  Vezi  can.  ap.  37,  can.  antioh.  20,  can.  laodic.  40,  cati.  cartag,  95  şi  comen- 
tarele  acestor  canoane.  Aseamănă  deriziunea  patriarhului  constantinopolitan  Sisinie  din 
21  Feb,  997  (Ap.  Sînt.  V,  11-19),  a  patriarhului  Sergiu  an.  1010  In  explicarea  lui  Bal- 
samon  a  cari.  13.  din  sinodul  VII  ecumenic  (ib.  II,  614);  a  patr.  loan  XIV.  (Acta  patr. 
Cnpll.  I,  203  -216);  a  patr.  Filoteu  l  an.  1353  (ib.  I,  354);  a  patr.  Grigoriu  VI.  din  10 
Feb,  1839  (Sini.  V,  164).  Dreptul  bisericilor  autocefale  de  a  eda  legi  pentru  ţinutul  lor 
-a  întărit  la  timpul  său  şi  statul,  despre  ce  mărturiseşte  novela  împ.  Instinian  Nov.  137 
cap.  4.  (Bastilicor.  III,  1,  17) 

stoli»,  precum  zice  acelaş  canon,  ci  dinpotrivă  ar  orândui  şi  reînnoi  aceea-ce 
orânduieşte  sf.  Script  a  Test.  nou  şi  ce  s’a  ţinut  ca  regulă  în  bis.  apostolică  şi  Ia 
exemplu]  acesteia  şi  în  timpurile  următoare  ale  bisericii.  Un  exemplu  din  tre¬ 
cutul  mai  apropiat  clarifică  mai  bine  întrebarea  despre  dreptul  unei  bis.  autoce¬ 
fale,  de  a  modifica  de  sine  stătător  o  orânduire  bisericească.  Şi  acest  exemplu 
se  refere  nu  Ia  vre-o  ordinaţiune  disciplinară,  ci  la  o  astfel  de  chestiune, 
care  cade  în  domeniul  învăţăturii  dogmatice  a  bisericii.  Conform  acestei 
învăţături  botezul  trebuie  săvârşit  prin  întreita  cufundare  în  apă  a  celui  ce 
se  botează,  dar  e  recunoscut  şi  botezul  săvârşit  prin  stropirea  cu  apă,  şi 
cine  e  astfel  botezat  să  recunoaşte  de  creştin  şi  nud  iertat  să  se  boteze 
a  doua  oară.  Aceasta  e  lege  pentru  întreaga  biserică  ortodoxă.  Şi  a  fost 
lege  şi  pentru  biserica  grecească  până  în  jumătatea  a  doua  a  veacului  XVIII. 
Atunci  în  sinodul  constantinopolitan  din  anul  1756,  sub  prezidenţia  pa¬ 
triarhului  Ciril  V  s’a  hotărît,  că  nud  permis  să  se  recunoască  de  creştin 
acela,  care  a  fost  botezat  numai  prin  stropire  (şi  nu  prin  cufundare),  ci 
unul  ca  acesta,  trebuie  botezat,  ca  şi  când  nu  ar  fi  fost  botezat  de  loc. 
După  această  hotărîre  a  acelui  sinod  constantinopolitan  botezau  în  biserica 
grecească  pe  fiecare  romano-catolic,  care  voia  să  treacă  la  biserica  ortodoxă. 
Hotărîrea  aceasta  a  acelui  sinod  e  şi  astăzi  în  vigoare.*  Acesta,  precum  se 
vede,  e  un  act  important  al  puterii  legislative  din  biserica  grecească,  prin 
care  a  schimbat  ea  una  din  legile  fundamentale  ale  bisericii  ecumenice, 
îngăduind  ca  botezul  să  se  poată  face  de  doauă-ori  asupra  unei  persoane. 


Hotărîrea  aceasta  s’a  mărginit  numai  la  acea  biserică,  pentrucă  nici  una 
dintre  celelalte  biserici  autocefale  nu  o  primeşte,  ci  recunoaşte  de  creştini 
şi  pe  romano-catolici  şi  pe  protestanţi,  cu  toate  că  ei  nu  sunt  botezaţi 
prin  cufundare.  Dar  totuş  nici  o  biserică  ortodoxă  autocefală  nu  a  con¬ 
damnat  nici  nu  a  eschis  biserica  grecească  din  comunitatea  bisericii  ecu¬ 


menice  pentru  acea  orânduire,  recunoscând,  că  a  avut  motiv  îndreptăţit, 
pentru  care  a  edat-o  şi  recunoscând  totodată  şi  dreptul,  că  între  margi¬ 


nile  cuprinsului  ei,  poate  modifica  anumite  orânduiri  bisericeşti.  Iar  când 


se  recunoaşte  acest  drept  unei  biserici  autocefale  şi  în  astfel  de  cestiuni 
cari  se  bazează  pe  învăţătura  dogmatică,  cu  atât  mai  vârtos  se  poate  re¬ 
cunoaşte  el  fiecărei  biserici  autocefale,  când  se  tratează  legi  curat  disci¬ 
plinare.  Şi  că  s’a  recunoscut  totdeauna,  precum  şi  trebue  să  se  recunoască 
un  asemenea  drept,  conform  caracterului  organizaţiunii  bisericii  ortodoxe, 
am  văzut  mai  sus. 


Iar  că  opreliştea  căsătoriei  subdîaconului,  diaconului  şî  presbiterului 
este  numai  o  lege  disciplinară  bisericească,  e  lucru  dovedit.  Total  s'ar 
modifica  (abrogatio  legis)  această  lege  atunci,  când  în  locul  ei  s’ar  eda 
alta.  de  cuprinsul,  că  persoanelor  amintite  (se  înţelege  dacă  nu  au  depus 
vot  sărbătoresc  pentru  fecioria  vecinică)  li-se  permite  căsătoria,  şi  anume 
diaconului  şi  presbiterului  după  căsătorie,  iar  subdiaconului  după  hirotesie 


1  Pravile.  I,  584—586,  asemnează  I,  278. 

fie  că  au  intrat  în  cler  fiind  necăsătoriţi,  fie  că  au  rămas  văduvi  după  că¬ 
sătoria  cea  dintâi.  O  astfel  de  schimbare  are  drept  să  întreprindă  fiecare 
biserică  autocefală  pentru  cuprinsul  său,  fără  să  greşească  cu  ceva  împo¬ 
triva  principiilor  fundamentale  ale  dreptului  bisericii  ortodoxe  şi  fără  să 
treacă  ea  prin  aceasta  peste  marginile  puterii  sale  legislative  recunoscute 
de  canoane. 


Dacă  schimbarea  aceasta  ar  primî-o  toate  bisericile  autocefale,  ar 
fi  generala ;  iar  în  caz,  că  celelalte  biserici  n’ar  vrea  să  o  primească  pentru 
consideraţiile  lor  deosebite,  atunci  acea  biserică  autocefală,  care  ar  in¬ 
troduce  schimbarea  pentru  teritorul  său,  ar  rămânea  cu  o  practică  disci¬ 
plinară  deosebită  în  ce  priveşte  căsătoria  preoţilor  şi  s’ar  afla  în  aceeaş 
situaţie  în  privinţa  aceasta,  în  care  se  aflau  în  decurs  de  mai  multe  vea¬ 
curi  bisericile  din  Galatia  şi  Capadocia,  cari  cu  toate  aceste  nici  odată 
nu  au  încetat  a  fi  părţi  însemnate  şi  cu  vază  ale  bisericii  ecumenice. 

Când  nu  s’ar  intenţiona  deocamdată  abrogaţia  totală  a  acelei  legi 
referitoare  la  căsătoria  preoţilor  văduvi  —  ceeace  se  va  face  mai  curând 
sau  mai  târziu  în  întreaga  biserică  ortodoxă  —  atunci  sinoadele  biseri¬ 
cilor  autocefale,  forma!  susţinând  legea,  ar  putea  permite,  ca  în  cazuri 
anumite  —  precum  a  propus  fericitul  episcop  Jivcovici  -  -  când  e  moti¬ 
vată  trebuinţa,  episcopul  eparhial  să  poată  da  dispenze  dela  obligaţiunea 
ei,  permiţând  preotului  rămas  văduv  după  hirotonie  să  se  căsătorească 
din  nou,  —  iar  eu  mai  adaug  la  aceasta,  că  episcopul  eparhial  compe¬ 
tent  ar  trebui  să  primească  dela  sinod  dreptul,  ca  să  permită  să  se  în¬ 
soare  şi  acel  subdiacon,  diacon  sau  presbiter,  care  a  intrat  necăsătorit 
în  cler  şi  nu  a  făcut  înainte  de  aceasta  votul  fecioriei  pentru  totdeuna. 


In  chestiunea  aceasta  nu  trebue  să  trecem  cu  vederea  niciodată  acea 
împrejurare,  că  oprirea  preoţilor  de  a  se  căsători  nu  este  o  lege  a  drep¬ 
tului  dumnezeiesc  şi  că  după  învăţătura  dogmatică  a  bisericii  ortodoxe, 
taina  preoţiei  nu  eschide  taina  căsătoriei. 

Cine  are  acestea  clar  înaintea  ochilor,  pentru  acela  e  uşoară  şi  re- 
zolvirea  întrebării  despre  hirotonie  ca  pedecă  pentru  căsătorie. 

Traci.  S.  Drago  mir. 


După  exemplul  celui  ce y  pentru  adevăr  şi  pentru  dreptate  „Şi-a  în¬ 
tins  m  chir  le  pe  Cruce1,  dator  este  tot  creştinul ,  mai  ales  preotul  a  se  în - 
trepiine  şi  a  se  expune  pentru  adevăr  şi  pentru  dreptate;  iar  în  cazuri 
grave,  a  se  şi  jertfi  pentru  aceste  mari  virtuţi  morale  creştineşti 

Duhovnicul . 

PREDICĂ  LA  DUMINECA  A  Il-a  DUPĂ  RUSALII. 


(Despre  îngăduire). 


„Doamne,  mai  îngăduieşte-mă, 
şi  toate  îţi  voiu  plâti“. 


Mat  du,  JSf  26, 


Iubiţi  creştini! 

Rău  om,  păgân  chiar  numim  pe  omul  din  Sf.  Evangelie  de  azi, 
care  pentru  o  datorie  neînsemnată  a  gâtuit  pe  bietul  împreună  slujitor 
cu  el.  Da,  —  neputându-i  acesta  plăti  datoria,  —  a  fost  atât  de  nemilos, 
încât  l-a  aruncat  în  temniţă  până  va  plăti,  lăsându-i  soţia  şi  copiii  pradă 
peirei  de  foame. 

N’a  cerut  să-i  ierte  datoria  de  tot.  A  cerut  numai  îngăduire  păn’  va 
plăti.  Nemilosul  slujitor  n’a  avut  însă  inimă,  n’a  avut  îngăduire  cu  soţul 
său,  pentrucă,  după  cum  spune  Sf.  Evangelie,  «el  n’a  vrut».  El  nu  s’a  cu¬ 
getat  la  îngăduirea  nemărginită,  de  care  l-a  făcut  părtaş  cu  vre-o  câteva 
minute  înainte  stăpânul  său.  El  nu  s’a  cugetat  la  soartea,  ce  pe  el  l-ar  fi 
ajuns  cu  mai  mult  drept  prin  neîngăduinţa  domnului  său. 

Astfel  fac,  durere,  foarte  mulţi  oameni  azi,  şi  chiar  şi  în  sinul  po¬ 
porului  nostru.  Pentru  un  lucru  neînsemnat,  ce-1  au  la  fratele,  prietinul 
sau  deaproapele  lor,  dacă  nu  li-1  dă  îndată,  îl  duc  fără  milă  pe  la  judecăţi. 
Lor  nu  le  pasă,  dacă  fratele  lor  nu  e  acum  în  stare  să  plătească.  Scrupul 
nu  au,  că  deaproapele  lor  prin  cheltuelile  judecăţii  se  ruinează.  Ei  să-şi 
câştige  lucrul  lor. 

De  câteori  nu  vedem,  cum  între  oameni  pentru  lucruri  de  tot  neîn¬ 
semnate,  chiar  şi  din  vorbe,  se  nasc  certe  şi  din  certe  judecăţi,  cari  rui¬ 
nează  şi  pe  unii  şi  pe  alţii  şi  din  cari,  durere,  mai  des  numai  străinii 
câştigă.  Inzadar  ai  sfătuit  pe  unul,  înzadar  ai  îndemnat  pe  celalalt  la 
îngăduire.  Ochii  lor  împăiăngeniţi  de  lăcomie  şi  ură,  caută  numai  mijloace, 
ca  cât  mai  mult  rău  să  facă  deaproapelui.  Multe  neplăceri  şi  supărări  re¬ 
zultă  deci  din  lipsa  de  îngăduire.  Multe  procese  păgubitoare  se  nasc 


de  aici. 

Veniţi  dar,  iubiţi  creştini,  să  vedem  niţel  de  unde  provine  neîngă- 
duirea  şi  Ia  ce  lucruri  necreştineşti  ne  poate  duce  lipsa  acestei  virtuţi 
creştineşti. 

Toate  fiinţele  din  lume  au  înăscut  boldul  pentru  susţinerea  de  sine. 
Uitaţi-vă  în  jur  şi  vă  veţi  convinge,  că  dela  cel  mai  neînsemnat  verme 
începând,  toate  fiinţele,  în  folosirea  lucrurilor  priincioase  lor,  sunt  lacome. 
Le  vor  toate  pentru  sine  şi  dacă  pot,  alungă  pre  altele  dela  folosirea  lor. 

Şi  omul,  după  trup  fiinţă  din  lumea  aceasta  trecătoare,  are  din  na¬ 
ştere  acest  bold  spre  lăcomie.  Priviţi  la  copilul  mic,  încă  neînfluinţat  de 
pildele  de  jertfire  ale  mamei  lui,  şi  veţi  vedea,  cum  totul  doreşte  pentru 
sine.  îndată  ce  şi  altul  voieşte  a  se  împărtăşi  de  lucrurile,  ce  el  le  ştie 
bune  pentru  ei,  cum  prin  strigăte  şi  plâns  îşi  arată  lăcomia,  neîngăduirea 
animalică.  Lăsaţi  pe  oricare  copil  să  crească  stăpânit  şi  condus  numai 

de  boldul  lăcomiei,  neînfluinţat  de  pilde  şi  învăţături  creştineşti  şi  să  nu 
vă  miraţi,  că  crescut  mare,  va  fi  mai  bestial  decât  cele  mai  sălbatice  fiare. 
Părinţi!  nu  daţi  copiilor  voştri  pilde  de  jertfire  şi  nu  sădiţi  în  frageda  lor 
copilărie  simţul  de  jertfire  mai  întâi  faţă  de  părinţi  şi  fraţi,  apoi  faţă  de 
deaproapele  lor,  şi  veţi  avea  din  belşug  motiv  sâ  vă  plângpţi  de  lăcomia 
şi  neîngăduirea  copiilor  voştri,  nu  numai  faţă  de  fraţii  lor,  nu  numai  faţă 
de  deaproapele  peste  tot,  dar  chiar  şi  faţă  de  voi  înşivă. 

Neîngăduirea  este  deci  un  bold,  care  î$i  are  începutul  în  însuş  trupul 
nostru  pământesc,  în  vieaţa  noastră  animalică.  El  creşte  şi  devine  un  rău 
social,  devine  un  păcat  creştinesc,  dacă  prin  pilde  şi  învăţături  creştineşti, 
prin  educaţiune,  nud  sugrumăm,  nu-i  punem  stavila  recerută.  Stavilă  trebue 
să  punem  acestui  boid  nu  numai  ia  copiii  noştri,  ei  mai  ales  la  noi  înşine. 
Boldul  înăscut  al  lăcomiei  şi  prin  el  neîngăduirea  la  copiii  noştri  tocmai 
prin  pildele  de  neîngăduire,  ce  !e  dăm  noi  cei  mari,  se  întăresc  mai  mult 
în  inimile  tineretului.  Şi  astfel  de  pilde  dăm  din  belşug  copiilor  noştri. 
Să  vă  înşir  vre-o  câteva? 

Abia  a  închis  ochii  un  tată  de  familie  cu  ceva  stare,  corpul  lui  încă 
nu  s*a  răcit,  ţărâna  cea  rece  încă  nu  i-a  acoperit  trupul  şi  neîngăduirea 
între  fii  îi  în  casă.  Şi  pentru  ce?  Unul  voieşte  să-şi  însuşească  mai  mult 
decât  celalalt  din  averea  părintească  şi  dacă  celalalt  nu  sc  lasă,  cearta  e 
între  ei  şi  cu  ea  procesul  între  fraţi  e  amintirea  la  celce  i-a  crescut  şi 
hrănii  Cugete  creştineşti,  că  fratele  său  e  mai  sărac,  e  mai  tinăr,  are 
copii  mai  mulţi,  că  sora  sa  e  văduvă,  are  să  crească  copii  şi  că  le  udă 
pânea  cu  lacrimile  sărate  ale  văduviei,  zic,  astfel  de  cugete  creştineşti  nu 
trec  prin  mintea  şi  inima  lor.  Ba  neîngăduirea  $e  îndreaptă  prea  adeseori 
până  şi  faţă  de  biata  mamă,  căreia  unii  copii  nici  barem  odihna  din  casă, 
ce  legea  omenească  şi  dumnezeiască  i-o  dă,  nu  i-o  ar  îngădui.  în  loc  să 
o  mângâie  şi  să-i  aline  durerea,  în  loc  să-i  uşureze  sarcina  bătrâneţclor, 
prin  cuvinte  şi  fapte  o  amăresc,  încât  îşi  ureşte  zilele  şi-şi  doreşte  cât 
mai  îngrabă  liniştea  şi  odihna  vecinică  lângă  iubitul  ei  soţ,  sub  glia  cea  rece. 

Dumnezeule,  ce  privelişte  dureroasă!  Şi  ce  e  mai  dureros,  astfel  de 
triste  cazuri  bântuie  şi  între  noi. 

Nu  le  numesc,  pentrucă  nu  voiesc  pe  niminea  să  supăr.  Le  amin¬ 
tesc  numai,  pentrucă  să  arăt  celor  ce  mai  au  urechi  să  a  uză  şi  celor  ce 
mai  au  inimă  să  simţă,  ca  să  vadă,  ce  mare  păcat  creştinesc,  îndoit  de 
mare,  fac  ei  prin  neîngăduirea  lor.  Ei  pângăresc  şi  mânjesc  cinstea  părin¬ 
ţilor,  a  căror  amintire  şi  memorie,  a  căror  nume  ar  trebui  să  ie  umple 
în  toate  zilele  vieţii  inima  lor  cu  fiiască  mulţămire  şi  supunere  şi  cu  în¬ 
demn  spre  lucruri  folositoare  lor  şi  plăcute  lui  Dumnezeu.  Ei  îndeamnă 
pe  copiii  lor  prin  pilda  lor  necreştinească  a  se  purta  azi  mâne  asemenea, 
înveninându-le  astfel  inima  şi  sufletul  cu  îndemnuri  spre  fapte  urîte.  Ei 
nu  se  cugetă  nici  barem  Ia  aceea,  că  copiii  pilda  şi-or  însemna-o  şi  azi 
mâne  pe  ei  însuşi  în  aceeaş  osândă  îi  va  aduce.  Câtă  amărăciune,  câtă 
durere,  şi,  unde  să  mai  fac  şi  procese,  câtă  perdere  aduce  această  neîn- 


găduire,  nu  v-o  descriu.  Vi-o  puteţi  închipui  toţi,  dar  mai  ales  aceia,  cari 
aţi  avut  parte  de  astfel  de  rele  şi  aceia,  cari  cu  ochii  deschişi  priviţi  cele 
din  jurul  vostru. 

Neîngâduirea  este  însă  prea  adeseori  şi  cauza  multelor  nemulţămiri 
în  familie,  este  nu  arareori  chiar  principala  cauză  de  traiu  rău  între  soţ 
şi  soţie.  Două  petri  tari  nu  fac  făina  bună,  zice  proverbul.  Două  capete 
mari,  nu  pot  face  casă  şi  masă.  Când  bărbatul  şi  femeia  nu  se  îngăduie 
unul  pe  altul,  pacea  şi  liniştea  locaş  în  casa  lor  nu-şi  vor  lua.  Şi  unde 
pacea  şi  liniştea  lipsesc,  vieaţă  familiară  cinstită  şi  fericită  nu  poate  fi. 

Ce  să  zic  despre  certele  şi  procesele,  ce  atât  de  des  nemulţămesc 
când  pe  unul  când  pe  altul?  Căutaţi  şi  vă  veţi  convinge,  că  dintre  o 
sută  de  cazuri,  nouăzeci  şi  nouă  îşi  au  începutul  în  neîngâduirea  faţă  de 
deaproapele  şi  încă  în  neîngăduire  bazată  pe  cele  mai  neînsemnate  lucruri. 
Unul  se  ceartă  pentru  un  cuvânt  de  ocară,  pentru  o  vădită  clevetire  sau 
minciună,  ce  guri  rele  i-a  pus  la  inimă,  altul  se  judecă  pentru  o  mână  de 
fân,  pentru  o  breazdă  de  loc,  pentrucă  a  trecut  vecinul  cu  carul  prin  locul 

lui  ş.  a . Şi  se  înegresc  unul  pe  altul  încât  îţi  roşeşte  faţa  de  ruşine 

ascultându-i  cum  se  ceartă,  iar  cu  judecăţile  îşi  cheltuiesc  sudoarea  zilelor 
grele  şi  pânea  copiilor  încât  ţi-se  înduioşiază  inima  văzând  cu  ce  încă- 
păţinare  se  ruinează  unii  pe  alţii.  Şi  totuş,  toţi  vor  să  fie  creştini,  îngă- 
duirea  creştinească  însă  Ie  lipseşte.  Toţi  vor  se  fie  ucenici  ai  lui  Christos, 
dar  nici  unul  nu-1  urmează  în  pildele  sale  de  îngăduire. 


Nu-i  vorbă  şi  creştinul  va  fi  constrâns  a  folosi  cuvinte  mai  aspre. 
Sunt  chiar  şi  neînţelegeri,  cari  numai  prin  judecători  se  pot  delătura. 
Creştinul  adevărat  însă  va  folosi  cuvintele  aspre  numai  în  cazuri  de  tot 
grave,  spre  pildă  când  e  atins  el  sau  familia  sa  în  cinstea  şi  numele  său 
bun  şi  şi  atunci  cu  scopul  vădit  de  a  se  apăra.  Şi  creştinul  adevărat  va 
cere  întrevenirea  judecătorilor  lumeşti  în  daraverile  sale,  pentrucă  şi  ju¬ 
decătoriile  D-zeu  le-a  lăsat  întrevenirea  o  cere  însă  numai  dupăce  toate 
încercările  sale  de  împăciuire  cu  deaproapele,  toate  intrevenirile  prieti¬ 
nilor  săi,  nu  pot  aduce  pacea  şi  liniştea  între  el  şi  deaproapele.  Dacă 
încercările  aceste  de  împăciuire  nu  s’au  făcut,  certele  şi  judecăţile  noastre 
sunt  de  tot  necreştineşti.  Porunca  Mântuitoriului :  «Şi  de  va  greşi  ţie  fra¬ 
tele  tău,  mergi  şi  mustră  pe  dânsul  între  tine  şi  el...»  (Mateiu  18,  15); 
îndemnul  apostolului  Pavel :  «Pentruce  mai  bine  nu  suferiţi  strâmbătate? 


Pemruce  mai  bine  nu  răbdaţi  pagubă?»  astfel  neîmplinindu-le  şi  nouă 
ne  va  striga  acelaş  apostol:  «Ci  voi  înşivă  faceţi  strâmbătate  şi  aduceţi 
pagubă  şi  mai  vârtos  fraţilor.  Au  nu  ştiţi,  că  nedrepţii  împărăţia  lui  D-zeu 
nu  o  vor  moşteni.»  (I,  Cor.  6,  7). 

Certele  şi  judecăţile,  dacă  nu  sunt  afară  din  seamă  necreştineşti, 
înveninează  vieaţa  noastră,  atât  în  familie  cât  şi  afară  de  familie,  şi  fac 
ori  ce  împreună  lucrare  spre  înaintare  şi  fericire  imposibilă.  Cum  poate 
înainta  o  familie,  cum  pot  membrii  ei  învinge  greutăţile  vieţii,  când  ne- 
îngăduirea  împingându-i  la  certe  consumă  puterile  şi  voinţa  de  muncă? 

Cum  poate  o  comună  sau  un  neam  progresa,  când  puterile,  voinţa  de 
muncă  şi  sudoarea  feţei  membrilor  se  consumă  în  judecăţi  păgubitoare? 

Neîngăduirea  totdeauna  neîngădui^e  produce.  Şi  totuş  fiecare  din 
noi  ar  trebui  să  vadă,  cât  de  avizaţi  suntem  unul  la  altul,  cât  de  mult 
avem  lipsă  unul  deajutorul  celuilalt  Neîngăduitorul,  ajutorul  deaproapelui 
în  lipsele  sale  nu-1  va  avea.  In  boale  şi  în  nenorociri  lipsit  de  ajutor  în¬ 
doit  va  suferi,  dar  chiar  şi  bucuriile  neîmpărtăşite  şi  de  alţii,  nu  sunt 
adevărate  bucurii,  pentrucă  nunta  fără  neamuri  şi  prietini  nu-i  ospăţ  zice 
Românul ... 


A 

In  lumea  aceasta  omul  nu  poate  avea  neamuri  şi  buni  prietini  din 
destul.  De  suntem  sănătoşi  ori  bolnavi,  de  ne  merge  bine  sau  rău,  cu 
cât  avem  mai  multe  neamuri  şi  buni  prietini,  cu  atât  mai  bine  şi  mai 
siguri  ne  simţim.  Sufletul  şi  inima  ni-se  ridică,  puterile  ni-se  întăresc,  căci 
ne  ştim  cu  ajutor. 

Neamurile  se  susţin,  şi  bunii  prietini  se  câştigă  numai  prin  îngâ- 
duire  creştinească.  Deci  neîngăduitorul  îşi  alungă  dela  sine  neamurile 
şi-şi  respinge  prietinii,  pe  cari  scump  îi  va  plăti  atât  în  zilele  sale  grele 
cât  şi  senine. 

Veniţi  dar,  iubiţi  creştini,  să  ne  adăpăm  şî  noi  din  îngăduirea  nemăr¬ 
ginită  a  Domnului  nostru  din  Sf.  Evangelie  de  azi,  care  rugându-I  sluga 
sa,  părinteşte  i-a  îngăduit  considerabila  sumă  de  10  mii  talanţi.  Veniţi  să 
sugrumăm  boldul  neîngăduirei  în  inimile,  în  casele  şi  în  comuna  noastră, 
să  nu  fim  ca  sluga  vicleană,  ci  mâna  să  ni-o  dăm  la  frăţească  şi  creşti¬ 
nească  îngăduire  în  vorbele  şi  faptele  noastre.  Veniţi,  ca  cu  pilde  fru¬ 
moase  de  îngăduire  să  aprindem  şi  în  fragedele  inimi  ale  copiilor  noştri 
făclia  îngăduirii  frăţeşti,  însufleţindu-ne  toţi  la  lucrare  comună  spre  progres 
şi  fericire.  Veniţi  să  săpăm  adânc  în  inimile  noastre  şi  în  voinţă  tare 
creştinească  să  facem  îndemnul  apostolului  Petru:  «Toţi  să  fiţi  cu  un  cuget, 
milostivi,  iubitori  de  fraţi,  îndurători,  blânzi,  smeriţi,  nerăsplătind  rău  pentru 
rău,  ocară  pentru  ocară,  ci  dimpotrivă  binecuvântând.  Celce  voieşte  să 


iubească  vieaţa  şi  să  vadă  zile  bune,  să-şi  oprească  limba  sa  dela  rău  şi 
buzele  sale  să  nu  grăiască  vicleşug.  Să  se  depărteze  dela  rău  şi  să  facă 
bine,  să  caute  pacea  şi  s?o  urmărească.  Căci  ochii  Domnului  sunt  spre 
cei  drepţi  şi  urechile  Lui  spre  rugăciunea  lor,  iar  faţa  Domnului  este 
asupra  celorce  fac  rele.»  (I,  Petru  3,  8 “12)  Acum  şi  pururea  şi  în  veci 
vecilor.  Amin.  Dr.  /.  Stroia. 

CUVÂNTAREA 

ţinută  în  biserica  din  Roşia  (protopopiatul  Sibiiului)  la  11  Februarie 
1907  cu  ocaziunea  introducerii  preotului  Constantin  Moldovan  în 

oficiul  de  paroh. 

In  numele  Tatălui  şi-al  Fiului  şi-al  sfântului  Duh! 

Iubiţi  Creştini!  Nu  tocmai  de  mult  s’a  împlinit  un  an  de  zile  de 
când  poporul  român  din  această  comună  bisericească  a  petrecut  Ia  cele 
vecinice  pe  întâiul  paroh  al  acestei  biserici,  pe  preotul  Ioan  Bânda,  pe 
carele  Dumnezeu  sad  odihnească  şi  să-l  aşeze  în  ceata  celor  drepţi. 

De-atunci  şi  până  astăzi  cu  creştinească  răbdare  şi  cu  nădejdea  de 
mai  bine  a-ţi  purtat  vălul  cernit  al  văduviei.  Dară  preamilostivul  Dzeu-în 
nemărginita  lui  purtare  de  grijă  de  voi,  smeriţii  lui  fii  şi  rugători,  s’a  în¬ 
durat,  ca  timpul  văduviei  să  nu  fie  prea  îndelungat,  şi  astăzi  v’a  făcut 
părtaşi  de  împlinirea  făgăduinţei,  cuprinse  în  cuvintele  sfântului  evang. 
Ioan:  « Dară  întristarea  voastră  se  va.  întoarce  întru  bucurie»  (XVI — 20). 
Astăzi  adecă  a  trecut  vălul  văduviei  de  pe  această  parohie  şi  bucuria  s’a 
sălăşluit  în  sufletele  tuturor  dela  mic  până  Ia  mare,  dela  tineri  la  bătrâni, 
dela  bărbaţi  Ia  femei.  Cu*  strigăte  de  bucurie,  cu  dragoste  şi  cu  însufle¬ 
ţire,  cu  flori  şi  cu  cântări  aţi  bineventat  şi  aţi  primit  pe  noul  vostru  mire, 
pe  noul  vostru  păstor,  conducător  şi  părinte  sufletesc,  carele  vine  în  mij¬ 
locul  vostru,  tinăr  şi  cu  dorul  ferbinte  de  a  lucra  pentru  înaintarea  acestei 
parohii  şi  a  credincioşilor  ei.  Şi  această  bucurie  a  voastră  este  foarte 
îndreptăţită.  Căci  ce  bucurie  poate  fi  mai  mare,  decât  aceea,  pe  care  o 
simte  o  familie,  când  îşi  vede  pe  părintele  ei  de  mult  aşteptat? 

Bolnav  fiind  părintele  protopop  al  acestui  tract,  a  căzut  pe  mine 
soartea  de  a  vi-1  prezenta  mai  întâi  pe  acest  păstor  acum  înzăstrat  cu 
darul  preoţiei  şi  de  al  introduce  în  slujba,  în  oficiul  său.  Şi  când  înde¬ 
plinesc  această  misiune,  mă  îndreptez  mai  întâi  cătră  voi,  Iubiţilor  Creştini, 
cu  cuvintele  apostolului  Pavel,  carele  în  una  din  scrisorile  sale  (Col.  IV.  10) 
aşa  sfătuieşte  pe  Coloseni:  «şi  Mărcii,  nepotul  Ud  Var  nava,  de  carele 
aţi  luat  porunci ,  de  va  veni  la  voi ,  pr imiţi- 1  pre  dânsul».  Aşa  vă  zic  şi 
eu  voauă,  cape  părintele  Constantin,  carele  vine  dela  mai  marii  săi  cu  po¬ 
runci  de  bună  păstorire,  prim  iţi- 1 ,  cum  primesc  fiii  pe  părintele  lor  iubit. 
Sau  mai  bine  zis:  vă  rog,  ca  însufleţirea,  cu  care  astăzi  aţi  primit  pe 
noul  vostru  preot  şi  dragostea,  ce  i- aţi  arătat-o,  să  nu  înceteze  faţă 
de  el  nici  pe  viitor,  pentrucă  nu  numai  pentru  sine,  ci  mai  ales  pentru 
binele  vostru  vremelnic  şi  vecinie  este  chiemat  să  lucreze  şi  în  deosebi 
pentru  mântuirea  sufletului  vostru,  ceea  ce  este  un  mare  bine  pentru  voi, 
căci  după  cuvântul  scripturii:  « Ce  folos  că  veţi  dobândi  lumea  ’ ntreagâ 
şi  veţi  pierde  sufletul ».  Să  nu-i  detrageţi  sprijinul  vostru,  mai  ales  cei 
bătrâni  şi  fruntaşii  poporului,  căci  tinăr  fiind,  poate  —  pe  lângă  toată  în- 


400  — 


văţătura  —  nu  are  destule  experienţe  în  toate  privinţele,  iară  aceste  nu 
se  câştigă  din  carte,  ci  în  lupta  vieţii;  iară  după  vorba  lui  I.  Sirah  (37,  25) 
între  voi  « mulţi  sunt  înţelepţi  prin  propriile  experienţe »  şi  păţănii. 

împliniţi  faţă  de  noul  vostru  conducător  porunca,  ce  v’o  dă  şi  voauă 
sf.  apostol  Pavel  în  scrisoarea  cătră  Evrei  (XIII,  17):  «Ascultaţi  de  con¬ 
ducătorii  voştri  şi  vă  supuneţi  lor ,  căci  ei  priveghiazâ  pentru  sufletele 
voastre ,  ca  ceice  au  să  deie  seama ,  ca  să  facă  aceasta  cu  bucurie,  iară 
nu  suspinând ,  căci  aceasta  nu  v'ar  fi  de  folos».  Această  ascultare  sunteţi 
cu  atât  mai  vârtos  datori  să  i-o  daţi,  cu  cât  nu  este  numai  învăţătorul, 
sfătuitorul,  povăţuitorul,  este  nu  numai  duhovnicul  şi  părintele  vostru,  ci 
e  totodată  şi  trimisul  Ini  Dumnezeu,  ca  să  propoveduiască  legea  lui  în 
mijlocul  vostru,  căci  cuvântul  Mântuitoriului  nostru  Iisus  Christos,  îndreptat 
cătră  apostolii  săi,  priveşte  şi  pe  urmaşii  Iui,  adecă  pe  toţi  preoţii,  când 
zice:  « Ceice  vă  ascultă  pe  voi ,  pe  mine  mă  ascultă ,  şi  cela  ce  vă  des  pre¬ 
ţuieşte  pe  voi ,  pe  mine  mă  despreţuieşte  şi  cela  ce  mă  nesocoteşte  pe  mine , 
nesocoteşte  pe  Cela  ce.  tnya  trimis»  (Luca  X,  16)  adecă  pe  Tatăl  nostru 
cel  din  cer  şi  pentru  aceasta  la  judecata  cea  mare  îşi  va  primi  cuvenita 
răsplată. 


De  altă  parte  ţin  de  datorinţă  să  vă  pun  la  inimă  şi  aceea,  ca  în 
toate  lucrările  voastre  să  aveţi  deplină  încredere  în  Dumnezeu  şi  în  aju¬ 
torul  lui,  căci  după  cuvântul  psalmistului:  « înalt  e  Domnul  şi  spre  cei 
smeriţi  priveşte»  (ps.  137 — 7).  Ochiul  Domnului  plin  de  îngrijire  v’a  ur¬ 
mărit  şi  în  trecut.  Bătrânii  satului  îşi  vor  aduce  poate  aminte,  că  înainte 
de  aceasta  cu  53  ani,  când  întrâiul  preot  loan  Banda  a  venit  în  această 
parohie,  mai  nainte  filie  la  comuna  vecină  Cornâţel,  credincioşii  noştri 
români  formau  abia  o  mână  de  oameni,  şi  şi  aceia  erau  săraci,  fără  prin¬ 
dere,  fără  multă  temelie  şi  rădăcini  şi  numai  cu  nădejdea  în  suflet  şi  cu 
încredere  în  tăria  braţelor  lor  de  muncă  şi  în  puterea  lor  de  vieaţă. 
Dară  în  cursul  păstoririi  lui  s?a  împlinit  vorba  scripturii  «Cei  slabi  s'au 
încins  cu  putere»  (I.  Sam.  II.  4),  căci  Domnul  «tui  uită  strigătul  celor 
săraci»  (ps.  9,  13,  19)  «şi  le  ajută »  (1.  Sirach  35,  16).  Şi  iată,  cu  aju¬ 
torul  Celui  de  sus  şi  sub  conducerea  păstorului  cu  durere  faţă  de  toate 
trebuinţele  voastre:  vaţi  înmulţit  în  măsură  înseninată  ca  număr,  aţi  prins 
rădăcini  puternice  cu  vetrele  voastre  şi  v'aţi  întărit  cu  averea  câştigată. 
Şi  nădăjduim,  că  tocmai  voia  lui  Dumnezeu  a  fost,  ca  sf.  Evang.  Luca 
să  vă  încurajeze  şi  astăzi,  la  introducerea  în  oficiu  a  preotului  al  doilea, 
cu  cuvintele  dela  sfârşitul  evangeliei  sale:  « Ceice  s'au  înălţat  se  vor  co¬ 
borî,  iară  cei.  smeriţi  tot  mai  mult  se  vor  înălţa ». 

Iară  acuma  mă  îndreptez  cătră  tine,  iubite  nou  preot,  carele  de 
astăzi  înainte  îţi  legi  soartea  şi  vieaţa  de  soartea  şi  vieaţa  acestui  popor 
şi  a  bisericii  Iui,  şi  îţi  zic:  Fii  de  astăzi  înainte  păstorul  adevărat  şi 
părintele  bun  al  poporului,  ce  ţi-s’a  încredinţat,  căci  în  aceste  două  cu¬ 
vinte,  pline  de  înţeles,  culminează  chiemarea  ta  pastorală. 


—  401 


Oricât  te-ai  crede  de  tinăr  şi  fără  experienţe  şi  oricât  ţi-ar  părea  de 
grea  şi  anevoioasă  cariera  preoţească,  nu  desnădăjduî,  ci  după  cuvântul 
împăratului  David  cătră  fiul  său,  Solomon  (I.  Paralipomenon  XXVIII,  20): 
«întăreşte- te  şi  ie  îmbărbătează  şi  munceşte ;  nu  te  teme ,  nici  nu  şovăi , 
că  Domnul  Dumnezeul  meu  va  fi  cu  tine  şi  nu  te  va  lăsa  şi  nu  te  va 
părăsi  pană  ce  vei  înde  plini  tu  tot  lucrul  slujbei  casei  Domnului ,» 

Asemenea  te  încurajază  şi  cuvântul  Domnului  cătră  prorocul  Moisă, 
carele  conştiu  de  slăbiciunea  puterilor  omeneşti  se  sfia  a  primi  greaua 
însărcinare  de-a  scoate  poporul  israiltean  din  robia  Egiptenilor  şi  rugă 
pe  Dumnezeu  «să  aleagă  pe  altul putincios ,  pe  carele  vei  trimite »  (IV.  c.  13  st.). 
Atunci  Domnul,  carele  —  văzând  au  văzut  năcazul  poporului  său  în 
Egipet  şi  strigarea  tor  a  auzit  dela  cei  ce-i  silesc  pe  eh  (c.  III,  7)  Fa  în¬ 
demnat,  zicându-i:  « Pleacă  numai  acolo ,  eu  voiu  deschide  gura  ta  şi  te 
voia  învăţa ,  ce  să  grăieşti».  Deci  fii  şi  tu  cu  încredere  în  Dumnezeu  şi 
în  darul  ce  l-ai  primit  dela  arhiereul  tău;  şi  nici  un  moment  nu  pierde 
din  vedere  porunca  apostolului  Pavel  (Col.  IV.  17)  trimisă  lui  Archip  la 
sfârşitul  scrisorii  sale  cătră  Coloseni  (IV — 17):  «Vezi-ţi  de  slujba  ce  ai 
primit-o  întru  Domnul ,  ca  să-o  împlineşti ».  Caută  să  ai  şi  tu  aceeaş  dra¬ 
goste  cătră  turma  ta,  pe  care  ea  astăzi  ţi-a  arătat-o  la  primirea  în  mijlocul 
ei.  Poartă-o  Ia  păşunea  cea  mântuitoare  a  bunelor  poveţe  şi  învăţături, 
cari  întăresc  trupul,  luminează  mintea  şî  nobilitează  inima,  şi  fereşte-o 
de  otrava  învăţăturilor  rele,  cari  vin  dela  proroci  mincinoşi,  căci  vei  avea 
să' ţi  dai  seama  de  ea  înaintea  mai  marilor,  cât  şi  înaintea  lui  Dumnezeu, 
«carele  cere  oile  sale  din  mâţule  păstorilor »  (Ezechil  XXXIV.  10). 

Nu  părăsi  turma  nici  la  rău  ca  şi  la  bine;  ci  bucură-te  cu  poporul 
tău  la  bine  şî  fi  mângâitorul  lui  la  vreme  de  năcazuri,  căci  după  zisa 
sf,  Evang,  Ic  an :  « Păstorul  cel  bun  sufletul  şt-l  pune  pentru  oh  (Ioan,  X,  15). 

Să  fie  urechîa  ta  deschisă  pentru  toate  nevoile  poporenilor  tăi,  că 
în  tine  privesc  pe  singurul  povăţuitor  şi  în  tine  aşteaptă  pe  singurul  lor 
mântuitor  în  toate  nevoile  vieţii  şi  ale  grelelor  împrejurări,  în  cari  trăiesc. 

Nu  uita  niciodată,  că  mai  marii  bisericeşti  nu  te-au  trimis  în  pământ 
străin  să  propoveduieşti  cuvântul  netrecător  al  evangeliei  lui  Christos,  ci 
ţi-a  încredinţat  o  parte  din  neamul  tău,  din  sinul  căruia  ai  ieşit.  In  calea 
ta  cătră  acest  popor  te-au  însoţit  deci  cuvintele  lui  Ezechil  (111.  4 — 5) : 
«Fiule,  date  ia  casa  lui  izrail ,  şi  predică- le  cuvântul  meu .  Căci  eu  te 
trimit  nu  la  un  popor ,  care  are  un  graiu  străin  şi  o  limbă  necunoscută, 
ci  la  casa  lui  Izraih,  adecă  la  poporul  tău  propriu. 

Deci  să  priveşti  şi  ţii  între  cele  mai  de  frunte  datorinţe  ale  tale:  a 
sădi  şi  a  întări  în  sufletul  fiilor  tăi  dragostea  cătră  limba  dulce  a  casei 
noastre  româneşti,  dragostea  cătră  neamul  din  care  facem  parte,  drago¬ 
stea  cătră  vatra  părintească,  care  ne-a  legănat  tinereţele,  dragostea  cătră 
pământul  şi  ţara  în  care  ne-am  născut,  am  crescut  şi  trăim  şi  sub  glia 
cărei  ne  zac  osămintele  scumpe  ale  strămoşilor  şi  părinţilor  noştri,  dra¬ 
gostea  cătră  datinele  şi  obiceiurile  bătrâneşti  şi  cătră  moşia ,  pe  care  îna- 

intaşii  noştri  adeseori  cu  sudori  de  sânge  au  câştigat-o  şi  au  lăsat-o  cu 
limbă  de  moarte  fiilor  şi  nepoţilor,  ca  să  o  susţie  şi  mărească  şi  Înmul¬ 
ţită  să  o  lase  urmaşilor  lor. 

Aduţi  mereu  aminte,  că 

,.Un  popor  numai  prin  datini,  limbă 
„Simte,  trăieşte  şi  înfloreşte  ; 

„far  când  prin  ele  nu  mai  simţeşte 
„încet  cu  ’ncetul  piere,  să  schimbă. 

Iar  acum  să  dăm  cetire  prea  înaltelor  litere  ale  L  P.  S.  S.  arhiepi¬ 
scopului  şi  mitropolitului  nostru  foan.  (Se  cetesc.)  Pe  temeiul  acestei  gra- 
mate  arhiereşti  te  declar  deci  de  paroh  pe  vieaţă  al  parohiei  ortodoxe- 
române  din  Roşia,  fiind  învestit  cu  toate  drepturile  împreunate  cu  această 
demnitate. 

Iară  în  urmă  —  drept  semn  şi  simbol  al  puterii  preoţeşti  —  îţi  predau 
cheile  bisericii  acesteia,  dorindu-ţi  din  parte-mi  mulţi  ani  de  mănoasă  pă¬ 
storire;  dorindu-ţi,  ca  —  precum  prin  aceste  chei  vei  avea  putinţa  de  a 
deschide  această  biserică  şi  a  te  apropia  de  altarul  ei  —  aşa  să  te  în¬ 
vrednicească  Dumnezeu  să  ai  tactul  cuvenit  şi  darul,  ca  prin  cheile  fer¬ 
mecate  ale  cuvântului,  ce-1  vei  propoveduî,  să  poţi  pătrunde  la  sufletul  şi 
la  inima  credincioşilor  tăi,  căci  —  ştiindu-te  aproape  de  inima  lor  —  să 
fii  sigur,  că  cuvântul  tău  nu  va  fi  «cuvântai  celui  ce  strigă  în  pustie», 
nu  va  fi  ca  sămânţa,  ce  cade  pe  pământ  pietros,  încât  paserile  cerului 
o  mănâncă;  ci  va  fi  sămânţa  care  cade  în  pământ  mănos,  care  produce 
roade  cu  belşug. 

Ştiind  vorbi  dela  inima  ta  şi  la  inima  poporului  păstorit  de  tine, 
cuvântul,  ce  va  ieşî  din  gura  ta,  va  fi  aşa  precum  zice  lisus  Navi  (55. 10—11): 
«Că  precum  ploaia  şi  zăpada ,  ce  cade  din  cer ,  nu  se  mai  întoarce ,  tot 
aşa ,  acolo,  ci  umezeşte  pământul,  îl  face  roditor ,  încolţeşte  plantele ,  şi  ne 
dă  sămânţă ,  din  care  avem  pânea  cea  de  toate  zilele :  aşa  să  fie  şi  cu¬ 
vântul ,  ce  va  ieşi  din  gura  ta .  «Să  nu  se  întoarcă  iarăş  gol  la  mine;  ci 
să  împlinească  ceeace  îmi  place ,  şi  sâ-i  succeadâ ,  aceea  la  ce-l  trimiţi * 

Cu  aceste  te  binecuvânt  pe  tine  şi  poporul  tău,  rugând  şi  din  par¬ 
te-mi  pe  Dumnezeu  cu  cuvintele  psalmistului  (XXVII.  9):  « Mântuieşte 
poporul  Tău  şi  binecuvântă  moştenirea  Ta ,  şi-i  paşte  pe  ei  şi  îi  ridică  pe 
eh  acum  şi  pururea  şi  în  vecii  vecilor.  Amin. 


Dr  E*  Miron  Cristea . 

ULTIMELE  AGITAŢIUNI  DIN  SÂNUL  CATOLI¬ 
CISMULUI. 

De  mult  timp  biserica  catolică  n’a  dat  atât  de  mult  de  lucru 
presei  europene  ca  în  lunile  acestea  din  urmă.  Sunt  mai  mult 
de  trei  luni  de  când  huesc  ziarele  în  nişte  chestiuni  cari  cu 
iuţeala  fulgerului  s’au  precipitat  una  după  alta,  şi,  ca  şi  un  com¬ 
bustibil,  au  alimentat  zarva. 

La  18  Aprilie  acest  an,  Papa  Piu  X  creă  mai  mulţi  cardinali, 
cu  care  ocaziune  rosti  un  discurs  aspru  contra  mişcării  moderne 
în  teologia  catolică. 

Această  mişcare  modernă  se  cuprinde  în  aceia,  că  nu  puţini 
teologi  catolici,  mai  cu  seamă  în  Francia,  au  cam  părăsit  liniile 
tradiţionale  ale  doctrinei  catolice  şi  caută  un  fel  de  înoire  sau 
de  acomodare  cu  teoriile  moderne.  Mişcarea  se  face  simţită  mai 
mult  pe  terenul  criticei  biblice  şi  istoriei  bisericeşti.  Ea  e  influenţată, 
fără  îndoială,  de  critica  înaintată  protestantă,  şi  reprezintă  idei  ce 
nu  convin  de  loc  învăţăturii  îndatinate,  precum:  Mântuitorul 
Christos,  ca  «fiu  al  timpului»,  n’a  fost  scutit  în  doctrina  sa  de 
concepţiunile  greşite  ale  timpului  său;  evanghelia  lui  loan  nu  e 
o  operă  de  cuprins  istoric,  pe  care  să  ne  putem  baza  în  studiul 
vieţii  Domnului,  ci  mai  mult  un  tratat  mistic  speculativ,  influinţat 
de  filozofia  neoplatonică  cu  doctrina  despre  logos;  învierea  Mân¬ 
tuitorului  nu  trebue  luată  în  sens  literal,  ca  o  sculare  trupească 
din  morţi,  ci  numai  ca  o  revivificare  a  spiritului  Lui  în  inima 
apostolilor  şi  credincioşilor  săi,  ceace-i  asigură  o  stare  de  veşnică 
prezenţă,  de  rămânere  şi  vieţuire  în  interiorul  lor;  Papatul  nu  e 
un  sistem  dogmatic  instituit  de  D-zeu,  ci  un  fapt  apărut  sub 
influinţa  factorilor  istoriei  şi  desvoltat  numai  sub  priinţa  împre¬ 
jurărilor  timpului. 

Faţă  de  toate  acestea  ia  poziţiune  cuvântarea  amintită  a  lui 
Piu  X.  Negreşit  că'ea  trezi  sensaţiune  şi  dădu  de  lucru  ziarelor 
a  mai  pune  în  vorbă  chestiunea  catolicismului  reformist. 

Dar  foarte  curând  după  aceasta  interesul  crescu,  cu  el  însă 
şi  pasiunea  şi  înverşunarea,  printr’o  nouă  afacere,  care  întră  în 
acţiune  şi  lărgi  brazda  focului.  E  vorba  de  afacerea  Schell-Commer 
care  de  luni  de  zile  se  resfaţă  în  largi  coloane  pe  paginile  ziarelor. 

Schell,  mort  acum  vre-o  doi  ani,  a  fost  profesor  de  teologie 
la  universitatea  din  AVurzburg.  El  contează  ca  un  mare  savant 
în  sânul  teologiei  catolice  de  azi,  dar  pentru  ideile  lui  liberale, 
cărţile  i-au  fost  puse  Ia  indexul  lucrărilor  oprite  a  se  ceti. 

Nu  de  mult  un  comitet  de  distinse  personalităţi  catolice,  în 
frunte  cu  Arhiepiscopul  de  Bamberg,  Dr.  von  Abert  şi  Episcopul 
de  Passau,  Dr.  von  Henzle,  vrură  să-i  ridice  un  monument  Dar 
Monseniorul  Commer  dela  facultatea  de  teologie  din  Viena  publică 
tot  în  acelaş  timp  un  tratat  în  care  combătea  doctrinele  lui  Schell 
şi  le  denunţa  ca  periculoase  pentru  catolici.  Deci  un  fel  de  contra- 
manifestare  conservativă  faţă  de  manifestarea  comitetului  de  ridicare 
a  momentului,  care  părea  cu  atitudini  liberale. 

Această  lucrare  a  lui  Commer  a  fost  mărul  discordiei  şi  o 
adevărată  dinamită  care  a  produs  multă  ură,  duşmănie  şi  amărăciune. 

Piu  X  o  laudă  într’o  scrisoare  cătră  autorul  ei,  blamând  în 
acelaş  timp  pe  membri  comitetului ;  iar  ceilalţi  o  acopăr  de  ocări, 
de  care  nu  scapă  nici  camarila  iezuită,  care  a  îndemnat  pe  Papa 
să  se  pronunţe  în  chestiuni  pe  care  nu  le  ştie. 

A  urmat  o  serie  de  isbucniri  pasionate,  de  împunsături  dure¬ 
roase  şi  împroşcări  înveninate. 

Profesorul  Merkle  din  Wurzbug  numi  teologi -hiene  pe  inimile 
înguste  care  n’au  o  scântee  de  dragoste  pentru  Schell  şi,  ca  şi 
hienele,  nu-1  lăsa  nici  în  mormânt.  Unii  au  interpretat  aceste 
cuvinte  ca  aplicându-se  şi  lui  Piu  X,  care  în  scrisoarea  cătră 
Commer  a  vorbit,  de  sigur  şi  de  erorile  lui  Schell. 

* 

Această  chestiune  ardea  în  toiul  ei,  când  alta  izbucni  dela 
Miinster,  suind  tonul  încriminărilor  şi  turnând  gaz  peste  foc. 

Un  număr  de  laici  catolici  din  Anglia  şi  Germania  alcătuiseră 
în  taină  o  ligă,  ca  la  un  moment  dat,  să  apară  cu  o  petiţiune 
monstră  cătră  papă,  spre  a  modifica  unele  din  vechiturile  organi- 
zaţiunii  romane  şi  în  special  a  îndulci  procedura  Indexului  (căr¬ 
ţilor  oprite)  dacă  nu  a  o  desfiinţa. 

Ceiace  traduc  în  această  chestiune  după  Journal  de  Geneve 
(17  Iulie  st.  n.  1907),  va  lămuri  cum  stau  lucrurile  şi  cu  asta: 

«Emoţiunea  produsă  de  această  scrisoare  (a  lui  Piu  X  cătră  Commer) 
de  abia  se  liniştise,  când  un  organ  oficios  al  Vaticanului,  Cornspondetiza 
romana,  publica  o  serie  de  documente  de  cel  mai  mare  interes.  Mai  întâi 

e  o  petiţiune  care  trebuia  adresată  Papii  pentru  reforma  Indexului;  apoi 
statutele  unei  ligi  secrete,  care  trebuia  constituită  printre  catolicii  {arilor 
anglo-saxone  pentru  împrăştierea  ideilor  reformiste.  Dar  ceia-ce  cu  dreptul 
a  emoţionat  Sfântul  Scaun  în  clipa  dintâi,  e  că  printre  iniţiatorii  acestei 
asociaţiuni  tainice  se  află  persoane  însemnate  din  partidul  catolic  german, 
deputaţi  ai  «centrului»  până  la  baronul  de  Hertling ;  vice-prezident  al 
Reichstagului  şi  poate  personalitatea  catolică  cea  mai  cu  vază  din  Germania 
în  acest  moment 


Cred  că  Vaticanul  a  cam  exagerat  importanţa  acestei  ligi,  în  care 


s’a  văzut  un  complot  internaţional  contra  Sf.  Scaun.  întovărăşirea  pentru 
reforma  indexului  n’avea  nimic  neonorabil.  E  îndeobşte  cunoscut  astăzi, 
chiar  printre  catolicii  cei  mai  devotaţi  Romei,  că  aşa  cum  funcţionează 
acum,  Congregaţiunea  Indexului  nu  mai  răspunde  cerinţelor  de  faţă  şi 
avea  nevoie  de  o  reorganizare  pe  deaîntregul.  Dacă  liga  germană  a  vrut 
să  se  învăluîască  în  taină,  —  fără  îndoială  pentru  a  ajunge  mai  sigur  la 
scopul  propus.  Dar  aici  amicii  prea  zeloşi  ai  Vaticanului  au  ţinut  să  mă¬ 


rească  şi  să  exagereze  lucrurile,  fără  îndoială  pentru  a  îndreptăţi  măsurile 


de  înăbuşire  care  ar  putea  fi  luate. 


Polemicele  relative  la  documentele  descoperitoare  publicate  de  Cor - 


mpondenţa  romana  durau  încă,  când  un  act  nou  al  Sf.  Scaun  arăta  bine 
puternica  hotărîre  a  papii  de  a  sfârşi  cu  modernismul  Data  asta  cea 
ochită  era  Italia.  Monseniorul  Fracassini,  director  al  seminarului  din  Pe- 


rugia  şi  unul  din  profesorii  de  escgesă  cei  mai  stimaţi,  fu  pus  în  retragere. 
Episcopul  de  Perugia,  amicul  Monseniorului  Fracassini,  nu  se  potriva  dela 
început  poruncilor  Vaticanului,  dar  un  ordin  direct  al  papii  a  venit  să-l 
oblige.  Aici  se  recunoaşte  ca  învăţământul  Mons  Fracassini  nu  conţinea 
nimic  contrar  ortodoxiei,  dar  i-se  impută,  dacă  nu  doctrine,  cel  puţin  ten- 
denţe  opuse  direcţiunilor  bine  cunoscute  ale  sf.  Scaun  în  materie  de  ese- 
gesă.  Destituirea  Mons  Fracassini  a  produs  în  Italia  o  adâncă  impresiune. 


De  altmintrelea  ne-am  înşela  foarte  ipult  dacă  ne-am  închipui  că  la 
Vatican  nu  se  ştie  nemulţămirea  şi  întărâtarea  iscată  la  mulţi  catolici  de 
măsurile  de  înăbuşire  îndreptate  contra  tuturor  reprezentanţilor  unei  critici 
mai  mult  sau  mai  puţin  largi,  contra  tuturor  acelora,  cari  în  ideile  sau 
învăţământul  lor,  se  depărtează  de  catolicismul  ultraconservator  şi  tradiţional. 
Dar  papa  are  convingerea  că  îndeplineşte  o  datorie  de  conştiinţă  şi  nimic 
nu-1  va  face  să  deie  înapoi. 

De  curând  am  avut  prilejul  să  mă  întreţin  despre  acest  subiect  cu 
un  personagiu  care  ocupă  la  Vatican  o  situaţiune  oficială  şi  care  e  în 
măsură  de  a  cunoaşte  cugetarea  intimă  a  papii  şi  sfătuitorilor  săi- 

—  Nu-i  o  greşală  de  tactică  din  partea  sf.  Scaun,  spuneam  eu,  de 
a  considera  ca  un  bloc  şivoiul  modernist  şi  a  nu  face  nici  o  deosebire 
între  tendenţele  şi  aspiraţiunile  care-şi  fac  drum  ?  Mişcarea  care  se  ma¬ 
nifestă  astăzi  în  sânul  catolicismului  e  cea  mai  însemnată  care  s’a  produs 
dela  reformă  încoace.  Ea  ţânteşte  în  general  să  revizuiască  şi  să  stabi- 

lească  pe  o  bază  trainică  titlurile  istorice  ale  bisericii  catolice,  să  le  ali¬ 


nieze  şi  armonizeze  cu  datele  ştiinţei  şi  criticei  moderne  şi  de  asemenea 
să  reformeze  ici  şi  colo  mentalitatea  catolică,  potrivind-o  cu  cerinţele  con¬ 
ştiinţei  contemporane.  Dar  această  mişcare,  ca  toate  marile  mişcări  istorice 
nu  e  egală  şi  uniformă;  ea  e  foarte  felurită  şi  complexă:  îşi  are  dreapta 
centrul  său,  stânga  şi  extrema  stângă. 


Alăturea  de  revendicările  prea  din  cale  afară  sau  prea  îndrăzneţe 
care  e  bine  că-s  înăduşite  —  vorbesc  din  punct  de  vedere  catolic  —  se 
găsesc  de  sigur  aspiraţiuni  legitime  şi  raţionale  de  care  ar  fi  înţelept  şi 
folositor  să  se  ţie  seamă.  Dar  impresiunea  dată  de  actele  Sf.  Scaun  este 
că  el  cuprinde  totul  în  aceeaş  osândă ;  nimic,  absolut  nimic  nu  se  îngădue 
trebuinţei  de  a  reforma,  înoî  şi  adapta,  care  se  face  simţită;  în  toate 
punctele  şi  chestiunile  se  sileşte  să  menţie  tradiţiunea  în  integritatea  sa 
aşa  cum  este,  chiar  dacă  această  tradiţiune  apare  foarte  învechită,  roasă, 
fără  legătură  cu  datele  criticei  şi  cerinţele  zilei  de  azi.  Nu  e  aceasta  o 
greşală?  N’ar  fi  mai  drept  şi  mai  conform  cu  spiritul  Bisericii  romane  de 
a  face  o  alegere,  şi  din  manifestările  numeroase  şi  felurite,  pe  care  le 
îmbracă  ceeace  se  numeşte  modernism,  a  primi  ceeace  e  bun,  raţional,  le¬ 
gitim,  şi  în  loc  de  a  voi  să  respingă  curentul  de  azi,  să  caute  —  cum  făcea 
Leon  XIII  să-l  moaie,  să-l  călăuzească,  să-i  dea  direcţie? 

—  Nu,  mi-se  răspunse.  Momentul  de  a  opera  alegerea  de  care 
vorbiţi  n’a  venit  încă.  Modernismul  e  cel  mai  mare  pericol  care  a  ame¬ 
ninţat  vreodată  biserica.  Pentru  dânsa  îi  o  chestiune  de  vieaţă  şi  de  moarte 
de  a  zdrobi  această  mişcare,  sau  cel  puţin  de  a  o  reduce  la  neputinţă. 
Numai  dupace  aceasta  se  va  îndeplini,  se  va  căuta  să  se  deie  satisfacţiune 
trebuinţelor  legitime  de  care  vorbiţi.  Pentru  un  moment  e  de  lipsă  sâ 
alergăm  cât  mai  iute  pentru  a  mântui  dogma  şi  disciplina  ameninţate  de 
inovaţiuni  prea  îndrăzneţe. 

Mărturisesc  că  acest  răspuns  nu  m’a  prea  convins,  dar  dă  cheia  ati¬ 
tudinii  actuale  a  sf.  Scaun.  In  lupta  sa  contra  modernismului  Piu  X  nu 
va  face  nici  o  concesiune  şi  va  rămânea  neînduplecat,  pentrucă  are  con¬ 
vingerea  că  face  bisericii  un  serviciu  capital!» 


# 


Va  să  zică  am  văzut  trei  chestiuni  care  agită  în  momentul 
de  faţă  sferele  bisericii  catolice :  cazul  Schell-Commer,  Liga  secretă 
contra  Indexului  şi  mişcarea  modernistă  în  genere  de  care  vor¬ 
beşte  corespondentul  din  Roma  al  lui  Journal  de  Geneve .  Chestiunea 
din  urmă  le  îmbrăţişează  pe  toate,  ea  stă  la  baza  celor  două  de 
mai  nainte.  Acestea  două  sunt  numai  izbucniri  trecătoare,  mişcarea 
modernistă  însă  e  permanentă,  va  dura  încă  şi  va  ascuţi  multa 
vreme  pasiunile. 

Dar  cu  acestea  nu  s’a  terminat.  Ele  au  grăbit  ivirea  altei 
chestiuni,  produsă  tot  de  mişcarea  modernistă:  publicarea 
Syllabus-u lui  lui  Piu  X. 

Critica  biblică  înaintată,  reprezentată  în  Francia  prin  Loisy, 
Houtin,  le  Roy  etc.,  ale  căror  cărţi  sunt  osândite  de  congrega- 
ţiunea  Indexului,  făcuse  să  se  prevadă  de  mult  încă  publicarea 
unui  catalog  de  erori  osândite  de  Sf.  Scaun.  Ciocnirile  din  urmă 
au  grăbit  însă  această  acţiune  de  înăduşire  a  ereziei,  şi  aşa  iată-ne 
la  4  Iulie  acest  an  cu  noul  Syllabus  al  Iui  Piu  X,  osândind  65 
de  propoziţiuni  eretice,  extrase  cea  mai  mare  parte  din  scrierile 
esegeţilor  francezi. 

Deci  tot  mişcarea  modernistă  e  cauza  generală  care  poartă 
vina  pentru  publicarea  Syllabus-ului.  Ea  va  mai  aduce  încă  multe 
nădufuri  cercurilor  diriguitoare  şi  cine  ştie  cum  se  va  terminal... 

Iată  tot  după  corespondentul  din  Roma  al  lui  Journal  de 
Geneve  (23  Iulie  st.  n.  1907)  amănunte  mai  multe  despre  noul 
Syllabus : 


«De  mult  timp  se  vorbea  de  publicarea  unui  nou  Syllabus  al  lui 
Piu  X,  care  trebuia  să  semnaleze  şi  să  lovească  erorile  principale  ale  mo¬ 
dernismului.  Acest  document  a  apărut  chiar  acum  şi  mă  grăbesc  să  adaug 
că  n’are  toată  importanta  care  i-se  atribuia  mai  nainte. 

Syllabus- ul  lui  Piu  X  nu  posedă  nici  lărgimea,  nici  complexitatea 
celui  al  lui  Piu  IX.  El  ţinteşte  mai  numai  erorile  privitoare  la  chestiunile 
de  esegesă  biblică  şi  istoria  originilor  Bisericii.  Nici  o  pomeneală  de  vre-o 
chestiune  de  ordine  politică  şi  socială.  Deci,  Ia  dreptul  vorbind,  nu  se  poate 
spune  că  noul  Syllabus  aruncă  osânda  peste  tot  ceia-ce  se  cheamă  mo¬ 
dernism;  el  priveşte  numai  una  din  feţele  lui  şi  poate  nu  cea  mai  sem¬ 
nificativă.  De  altfel  cele  mai  multe  din  osândele  formulate  de  ultimul 
document  pontifical  erau  deja  cunoscute  din  timpul  punerii  la  index  a 
cărţilor  abatelui  Loisy. 


Cel  lovit  e  mai  cu  seamă  acesta  din  urmă.  Se  poate  spune  fără 
esagerare  că  din  65  de  propoziţiuni  respinse  de  Syllabus-u]  lui  Piu  X, 
50  cel  puţin  sunt  scoase  din  cărţile  abatelui  Loisy.  Chipul  său  de  a  privi 
inspiraţiunea  cărţilor  sfinte,  afirmările  sale  asupra  caracterului  mistic  şi 
neistoric  al  Evangheliei  a  patra,  asupra  cuprinsului  curat  eshatologic  a 
predicării  lui  lisus,  asupra  echivalenţei  titlurilor  de  Mesia  şi  Fiu  al  lui 
Dumnezeu,  atribuite  de  Evanghelie  lui  Christos,  asupra  originei  pauline 
a  teoriei  Rescumpărării,  —  tot  ceiace  constitue  sistemul  «loysist»,  formează 
singur  trei  sferturi  din  propoziţiunile  osândite  de  Syllabus.  Propoziţiunile 
25  şi  26  ochesc  ideile  desvoltate  de  curând  de  dl  Roy  în  cartea  sa:  Ce 
e  dogma?  (Qu’est-ce  qu'un  dogme?)  Propoziţiunea  22:  «Dogmele  Bisericii 


nu  sunt  adevăruri  căzute  din  cer,  ci  o  interpretare  subiectivă  de  fapte 
religioase  determinate»,  fusese  susţinută  de  abatele  Bonajuti,  unul  din  prin¬ 
cipalii  profesori  ai  seminarului  Apolinariu  în  Roma,  ceea  ce  i-a  adus  acum 
câteva  luni  destituirea  din  partea  lui  Piu  X.  Propoziţiunea  21 :  «Revela- 
ţiunea  care  formează  obiectul  credinţei  catolice  n?a  fost  formată  prin  pre- 
dicarea  apostolilor»,  avea  de  asemenea  adepţi  printre  esegeţii  italieni ; 
voi  cita  între  alţii  pe  Lanzone  şi  Fracassini.  Propoziţiunea  care  afirmă  că 
Cristos  din  credinţă  e  foarte  deosebit  de  Crîstos  cel  din  istorie  e  comună 
unui  mare  număr  de  esegeţi  francezi  şi  italieni.  Tot  aşa  se  poate  spune 
de  aceea  care  atribue  Evangheliei  a  patra  numai  un  caracter  simbolic. 

Şi  acum  care-i  valoarea  acestui  Syllabus  din  punct  de  vedere  dog¬ 
matic?  In  acest  punct  părerile  sunt  foarte  diferite  printre  teologii  catolici. 

In  primul  moment  trebue  se  observăm  că  noul  Syllabus  e  un  simplu 
decret  al  congregatiunii  Indexului  şi  nu  poartă  semnătura  papii  h  Acest 
fapt  singur  micşorează  mult  însemnătatea  lui.  Astăzi  e  pretutindenea  admis, 
chiar  de  Sf.  Scaun,  că  deciziunile  congregaţiunilor  romane  n*au  un  caracter 
dogmatic  şi  nu  angajează  întru  nimic  infalibilitatea  pontificală.  Tocmai 
pentru  acest  motiv  nu  se  poate  invoca  ca  un  argument  contra  infalibilităţii 
papale,  proclamată  de  Piu  IX,  decretul  Sf.  Oficiu  care  osândi  în  sec.  XVII, 
teoria  lui  Galilei  despre  învârtirea  pământului.  Syillabus-u\  lui  Piu  X  deci 
ca  şi  al  lui  Piu  IX,  nu  obligă  de  loc  infalibilitatea  pontificală.  E  adevărat 
că  noul  Syllabus  cuprinde  propoziţiunea  următoare,  care  e  respinsă:  «Tre¬ 
buiesc  socotiţi  scutiţi  de  greşală  acei  care  nu  dau  absolut  nici  o  însem¬ 
nătate  decretelor  congregatiunii  Indexului  şi  altor  congregaţiuni  romane». 
Dar  caracterul  extrem  al  acestei  propoziţiuni  aşa  cum  e  formulată  sare 
în  ochi.  Nu  cred  să  fie  catolici  cari  să  nu  deie  absolut  «nici  o  impor¬ 
tanţă»  decretelor  Indexului  şi  altor  congregaţiuni  romane. 

Adevărata  chestiune  nu  e  de  a  nega  s’au  afirma,  ci  de  a  mărgini 
această  importanţă.  Tocmai  asta  însă  n?o  face  noul  Syllabus  şi  nu  schimbă 
nimic  din  vechea  stare  de  lucruri.  Ca  şi  înainte  de  publicarea  Syllabus- ului 
lui  Piu  X,  rămâne  stabilit  că  deciziunile  congregaţiunilor  romane,  cuprin¬ 
zând  şi  pe  cele  ale  Indexului,  nu  obligă  infalibilitatea  pontificală. 


Propoziţiunea  citată  mai  sus  cu  privire  la  acest  subiect  naşte  altă 
reflexiune.  Anume  că  cele  mai  multe  din  părerile  sau  teoriile  respinse 
de  Syllabiis-ul  lui  Piu  X  nu  reproduc  totdeauna  exact  cugetarea  autorilor 
osândiţi.  Formula  întrebuinţată  de  Index  o  exagerează  adeseori  şi  o  în¬ 
trece,  ceiace  e  încă  un  motiv  de  a  reduce  însemnătatea  ultimului  document 


la  adevărata  sa  valoare. 


Părerile  esegesei  nouă  îşi  păstrează  în  multe 


puncte  toată  valoarea  lor,  chiar  după  ultimul  Syllabus . 


Syllabus- ul  lui  Piu  X  are  de  sigur  importanţă  ca  arătător  al  tenden- 


ţelor  care-şi  scot  capul  în  Vaticanul  actual  pentru  a  menţinea  în  integri- 


J  Totuş  alte  ziare  au  vestit  că  decretul  pe  ziua  de  3  Iulie  a  eşit  din  congrega- 
ţiu ne,  iar  la  4  a  fost  iscălit  de  papă. 


tatea  lor  toate  poziţiunile  catolicismului  tradiţional  şi  ultraconservator. 
Dar  această  importanţă  nu  trebue  exagerată.  Noul  Svllabus,  ca  şi  Syllabus- u) 
lui  Piu  IX  e  numai  o  operă  de  circumstanţă  şi  de  caracter  mai  mult  po¬ 
lemic  decât  doctrinal  şi  dogmatic.  Va  putea  întârzia  prefacerea  care  se 
îndeplineşte  în  sânul  catolicismului  perrtru  a  potrivi  credinţa  şi  tradiţiunea 
cu  datele  criticei  şi  ştiinţei,  dar  n’o  va  împedeca.  După  Syllabus- ul  lui 
Piu  IX,  deşi  mult  mai  reacţionar  decât  acesta  al  lui  Piu  X,  multora  li-se 
părea  că  erau  tăiate  legăturile  dintre  biserică  şi  aspiraţiunile  legitime  ale 
spiritului  modern.  Dar  a  venit  Leon  XIII  care  a  restabilit  comunicaţiunile 
şi  a  arătat  că  catolicismul  se  poate  concorda  perfect  cu  cuceririle  cele  mai 
scumpe  şi  mai  preţioase  ale  civilizaţiunii  contemporane. 

De  exemplu  în  importanta  chestiune  a  raporturilor  dintre  biserică  şi 
stat,  libertatea  conştiinţei  şi  a  culturilor,  etc.,  Enciclicele  lui  Leon  XIII  au 
redus  la  adevărata  lor  valoare  unele  afirmaţiuni  prea  înaintate  ale  Sylla- 
bus- ului  lui  Piu  IX,  şi  au  pus  în  adevărata  ei  lumină  doctrina  catolică. 

Leon  XIII  a  arătat,  că  în  ciuda  tuturor  lucrurilor,  se  află  în  catoli¬ 
cism  o  incontestabilă  putere  de  propăşire,  înoire  şi  adaptare.  Această 
putere  are  să  poată  fi  înăduşită  câtva  timp,  dar  suprimată  nu.  Deci  pe 
nedreptul  s’ar  exagera  între  catolici  s’au  necatolici  caracterul  reacţionar  al 
Syllabus-u\m  lui  Piu  X  şi  rezultatele  sale.  Papa  osândeşte  cu  grămada 
toate  tendenţele  şi  teoriile  esegesei  nouă.  Printre  aceste  tendenţe  şi  teorii 
unele  par  periculoase  şi  excesive  chiar  multor  esegeţi  catolici  ai  şcoalei 
zise  largi  şi  progresiste.  Altele  pot  părea  posibile  să  fie  primite,  dar  mo¬ 
mentul  de  a  face  alegerea  n’a  venit  încă. 

Fără  îndoială,  e  rezervat  unui  succesor  al  lui  Piu  X  să  facă  pentru 
Syllabus-x\\  său  opera  de  control  şi  aliniere  pe  care  Leon  XIII  a  făcut-o 
pentru  Syllabus- ul  lui  Piu  IX». 

Nervositatea  printre  catolici  era  destul  de  mare  din  cauza 
celorlalte  chestiuni  menţionate  mai  nainte.  Publicarea  Syllabus-ului 
puse  vârf,  alimentând  atmosfera  de  nervositate,  ciudă  şi  furie  de 
care  multe  cercuri  sunt  cuprinse. 

Şi  să  nu  se  creadă  că  a  încetat  un  motiv  al  tulburării  pentruca 
să  înceapă  altul.  Nu,  toate  există  la  olaltă  făcând  o  zarvă  şi  o 
turburare  haotică.  Spiritele  sunt  foarte  aprinse,  iar  discuţiunile, 
care  de  trei  luni  nu  mai  încetează,  foarte  înverşunate  şi  pornite 
spre  păruială. 


Aceste  înfăţişări  în  sânul  bisericii  catolice  fără  îndoială  că 
nu-s  edificatoare.  Ele  dau  nota  procesului  de  desagregare  doctri- 
nală  care  încet-încet  se  îndeplineşte  în  cuprinsul  ei,  împărţind 
lumea  în  taberi  opuse,  cu  toată  unitatea  administrativă.  Dupăcum 
în  sânul  protestantismului  există  azi  două  direcţiuni:  tradiţională 

şi  liberală,  de  asemenea  şi  în  sânul  catolicismului.  Se  înţelege 
că  reformiştii  catolici  nu-s  mulţi  faţă  cu  grosul  opus,  dar  ei  fac 
parte  din  elita  intelectuală  care,  oricât  îi  va  înăduşi  Syllabus ,  tot 
trag  ceva  în  cumpănă.  Şi  dacă  momentan  nu  pot  face  nimica, 
curentul  lor  creşte,  pregătind  multe  temeri  celor  din  Vatican. 

Ce  va  aduce  viitorul  nu  se  ştie.  Situaţiunea  de  faţă  este  însă 
că  în  sânul  lumii  învăţate  şi  conducătoare  catolice  există  separa- 
ţiuni  şi  plesnituri  adânci  care  nu  se  pot  înlătura  nici  cu  isgoniri, 
(Tyrel!  în  Anglia),  nici  cu  interziceri  de  a  preda  (prof.  Renz  în 
Munster),  nici  cu  excomunicări  şi  nici  chiar  cu  rugurile  de  odi¬ 
nioară,  cari  secerau  pentru  Christos. 

S’a  suspendat  revista  reformistă  Demain  din  Lyon,  dar  oamenii 
şi  cetitorii  ei  vor  exista,  producând  generaţiuni  după  chip  şi 
asemănare. 

Fără  îndoială,  dupăcum  observă  şi  Journal  de  Geneve,  se  află 
între  reformişti  şi  oameni  prea  extremi.  Dar  tocmai  aceasta  dove^ 
deşte  cât  de  puternică  e  criza  actuală  şi  cât  de  slabă  apare  per¬ 
spectiva  de  a  o  birui  fără  concesiuni.  In  asemenea  împrejurări 
ceeace  e  mai  necesar  sunt  conducătorii  pricepuţi.  Ii  are  catolic 
cismul?...  Certurile  actuale  par  a  răspunde  negativ,  dar  viitorul 
va  vorbi  mai  limpede. 

Heidelberg,  19  Iulie  (1  August)  1907. 

Arhitn.  Iuliu  Scriban .  , 

J  '  , 


MIŞCAREA  LITERARĂ. 

Douăzeci  de  ani  de  la  înfiinţarea  societăţii  studenţilor  în  teologie . 
Bucureşti,  tip.  Regală,  1907,  pag.  103.  E  o  broşură  ocazională,  tipărită  de 
numita  societate  literară,  din  prilejul  împlinirii  alor  două  decenii  dela  în¬ 
temeierea  ei.  Afară  de  istoricul  pe  scurt  al  societăţii,  cărticica  aceasta  cu¬ 
prinde  o  seamă  de  lucrări,  mai  mari  şi  mai  mărunte,  din  domeniul  litera¬ 
turii  bisericeşti,  datorite  foştilor  şi  actualilor  membri  ai  societăţii. 

Astfel,  dintre  studiile  de  natură  teoretică,  sunt  vrednice  a  fi  relevate 
acela  al  prof.  Mihălcescu  despre  religiunea  Chinezilor,  care  e  un  bun  ar¬ 
ticol  de  informaţie;  un  studiu  larg  şi  documentat  al  diac.  Popescu  Mălă- 
eşti  despre  însemnătatea  şi  autoritatea  cărţilor  Vechiului  Testament  şi  un 
tratat  al  învăţatului  arhimandrit  I.  Scriban  despre  voinţa  liberă  şi  prede- 
stinaţiunea  dumnezeiască. 

Dintre  celelalte  articole  mai  mărunte,  multe  la  număr,  remarcăm  cel 
a!  lui  O.  Pope  scu-Bre  asta,  despre  «când  şi  cum  s'a  introdus  limba  română 
în  biserica  românească»,  —  şi  două  articolaşe  din  condeiele  alor  doi  tineri 
clerici  de-ai  noştri  din  Ardeal:  un  fragment  din  monografia  istorică-literară 
despre  ziaristica  noastră  bisericească,  care  ar  merita  publicată  în  întregime, 
de  O.  Ghibu,  şi  altul  «La  denii»  de  clericul  Ion  Duma,  care,  sub  haina 
unei  povestiri  poetice,  îndrumă  la  bogăţia  frumuseţii  celei  nesecate  şi  ne¬ 
asemănate  a  poeziei  noastre  religioase.  Mai  amintim,  în  sfârşit  articolaşul 
dlui  (.  Cih.  lavin,  care  arată  înrâurirea  şi  folosul  sufletesc,  cc  se  poate 
scoate  din  literatura  novelistică  a  lui  Slavici  şi  Agârbiceanu,  cari  ne  înfăţi¬ 
şează,  în  chip  atât  de  cuceritor,  figurile  adevăraţilor  preoţi  de  ispravă, 
cum  e  popa  Trandafir  şi  Popa  Pârvu.  Autorul  are  toată  dreptatea,  că  de 
literatura  aceasta  de  «preoţi  luptători»  noi  avem  mare  trebuinţă,  dar  — 
noi  credem  —  că  şi  mai  mare  trebuinţă  avem  de  înşişi  acei  «preoţi  lup¬ 
tători»,  cari  să  trăiască  aevea  şi  să  lupte  pentru  înălţarea  celor  mulţi  şi 
umiliţi.  încredinţaţi  păstoririi  lor.  De  aceea,  alături  cu  literatura  de  imagi¬ 
naţie,  care,  fără  îndoială,  clădeşte  şi  ea  temeliile  culturii  sufleteşti,  însă  pe 
încetul,  în  mod  latent  şi  liniştit  —  trebue  ca  însaş  creşterea  în  seminarii 
preoţimii  noastre  să-şi  formuleze  de  ţântă  supremă:  înzestrarea  popo¬ 
rului  cu  preoţi  luptători.  Iar  preoţi  luptători  vor  ieşi  din  clerici  bine  pre¬ 
gătiţi,  conştienţi  de  rolul  lor  în  desvoltarea  istorică  şi  în  pregătirea  sorţii 
poporului,  şi  însufleţiţi  deopotrivă  de  mântuitoarele  principii  ale  evange- 
:iei,  ca  şi  de  dragostea  şi  alipirea  nestrămutată  faţă  de  popor,  cu  toate 
nevoile,  nădejdile  şi  frământările  lui  sufleteşti.  Idealul  acestei  creşteri  se 
va  atinge,  când  în  fiecare  sat  românesc  din  Ardeal  va  fi  un  preot  de  is¬ 
pravă  ca  Tauda  şi  ca  Pârvu  i  Glt .  Tulbure . 

f)r  Via  di  mir  Dimitriemci :  Nasareuismuf  istoria  şi  jiinla  lui ; 
irad .  rom .  de  losif  Bălan ,  profesor ,  Caransebeş,  iqo6>  pag .  2$ o* 

Dl  losif  Bălan,  profesor  la  Caransebeş,  aduce  un  bun  serviciu  prin 
'-aducerea  dsale  din  sârbeşte,  preoţimii,  bisericii  şi  neamului  nostru.  Scopul 
acestei  cărţi  e  de  a  da  preoţim  ei  o  armă  de  apărare  în  potriva  lăţirei 
eresului  nazarinean,  care  propovedueşte  o  credinţă  greşită,  răsărită  din 
cele  mai  estravagante  secte  protestante,  având  o  morală  falşă  şi  necorăs- 
punzâtoarc,  nici  legii  naturale  nici  celei  divine.  Principiile  fanatice  ale 
acestor  eretici  nimicesc  chiar  şi  cele  mai  intime  legături  dintre  oameni, 
cari  şi  «pieile- roşii»  le  respectă,  legăturile  familiare.  (Cf.  Vezi  cap  IV.  al 
acestei  cărţi:  «Scene  si  tablouri  din  vieata  Nazarenilor »).  Cartea  aceasta, 
bazată  pe  o  informaţie  bogată,  critic  şi  bine  aleasă,  ne  arată  întregul 
proces  de  desvoltare  precum  şi  fiinţa  acestui  eres  născut  în  veacul  al 
XlX-tea  sau  mai  bine  zis  consolidarea  şi  lăţirea  lui  prin  preotul  Samail 
Enric  Frohlicfi .  Se  discută  cu  multă  pătrundere  şi  erudiţiune  principiile 
de  credinţă  şi  morala  nazarenilor  precum  şi  vederile  lor  cu  privire  la  ri¬ 
tualul  bisericii  ortodoxe  arătându-se  falşitatea  punctelor  lor  de  pornire 
precum  şi  a  concluziilor  la  cari  ajung.  In  urmă  ni-se  dau  deosebite  scene 


# 


—  412  — 


şi  tablouri  din  vieaţa  acestor  eretici  blânzi  la  faţă,  dar  vicleni  fără  seamăn, 
precum  şî  măsurile  ce  până  acum  s’au  luat  împotriva  lor.  Cartea  se  îm¬ 
parte  în  8  capitole;  1:  Originea  numirii  Nazarean ;  II:  Direcţiunile  de  cre¬ 
dinţă,  în  cari  e  rădăcina  sectei  nazarene;  III :  întemeietorul  nazarenismulai ; 
IV:  Istoria  lăţirei  sectei  nazarene;  V:  Mărturisirea  nazarenilor,  organi¬ 
zaţia  şi  obiceiurile  lor ,  cel  mai  extins  capitol;  VI:  Scene  şi  tablouri  din 
vieaţa  nazarenilor;  VII:  Măsurile  de  până  acum  luate  în  contra  na  zare - 
nismului  şi  VIII:  Meditaţiuni  finale. 

Lăţirea  eresului  nazarinean  între  credincioşii  bisericii  noastre  e  o 
arătare  simptomatică  şi  periculoasă,  căci  rupând  o  seamă  de  credincioşi 
din  sinul  bisericii  strămoşeşti,  îi  scoate  din  mijlocul  tradiţiilor  noastre  bi¬ 
sericeşti  culturale  şi  naţionale,  şi  îi  expune  pierzării  în  inassa  străinilor 
de  aceeaş  credinţă.  Schimbându-şi  unul  legea  îşi  perde  legătura  intimă  cu 
căminul  părintesc,  legăturile  familiare,  căci  după  învăţătura  nazareană  e  mai 
de  aproape  un  nazarean,  ca  un  tată,  care  trăeşte  în  legea  adevărată,  iar  prin 
aceasta  slăbind  instinctul  de  conservare  şi  adăugând  şi  principiile  nazarene 
comuniste,  uşor  se  perd  mulţi  de  ai  noştri  ca  spicul  smuls  din  rădăcină. 

Fiind  aceasta  o  pierdere  incalculabilă,  a  preoţimei  noastre  e  datoria 
ca  pe  toate  căile,  cu  blândeţă  şi  chibzuială,  lucrând  cu  statornicie  şi  in- 
tenzitate,  să  caute  să  saneze  acest  rău.  Stilul  cărţii  e  cam  greoiu,  limba 
nu  este  pe  unele  locuri  destul  de  frumoasă. 

Fiindcă  orice  rău  e  mai  uşor  de  vindecat  atunci  când  îi  cunoşti  sor¬ 
gintea,  căile  de  propagare  şi  scopurile  ce  le  urmăreşte,  recomandăm  cu 
căldură  preoţimei  noastre  traducerea  dlui  L  Bălan,  ca  o  bună  călăuză 
întru  apărarea  turmei  de  lupi  şi  întru  păzirea  seminţei  de  amestecul  cu 
neghină.  V.  P> 


* 


Dările  de  seamă  promise  pentru  acest  număr,  trebue  să  rămână, 
din  lipsă  de  spaţ  pentru  numărul  viitor. 


INFORMAŢIUNI. 

f  Dr .  Va  si  Ie  Găina .  Ca  un  fier  roşu  ne-a  pătruns  inimile,  vestea  ne¬ 
aşteptată,  că  Dr.  Vasile  Găina,  vrednicul  şi  eruditul  profesor  al  facultăţii 
teologice  din  Cernăuţi,  a  încetat  din  vieaţa  subit.  în  31  August  n.  II  ştiam 
în  floarea  vieţii,  plin  de  bărbătească  vigoare,  lucrând  cu  o  rară  pricepere 
şi  tragere  de  inimă  pentru  înajntarea  ştiinţii  teologice,  pentru  binele  bi¬ 
sericii  şi  al  neamului  nostru.  înzestrat  cu  o  ştiinţă  vastă  şi  temeinică,  cu 
minte  luminată  şi  inimă  caldă,  acest  bărbat  întFadevăr  superior  ne  în- 
dreptâţia  Ia  cele  mai  mari  speranţe  de  aici  înainte.  Moartea  lui  înainte 
de  vreme  înseamnă  o  pierdere  ireparabilă  pentru  şcoala  înalta  al  cărei 
dascăl  sărbătorit  a  fost,  pentru  ştiinţa  noastră  teologică,  pe  care  a  îm¬ 
bogăţit-o  prin  lucrări  de  o  trainică  valoare,  cu  deosebire  însă  pentru 
biserica  şi  neamul  nostru  din  ţărişoara  Bucovinei,  întru  a  cărui  înaintare 
şi -a  depus  puterile  şi  străduinţele  cele  mai  frumoase  ale  marelui  şi  no¬ 
bilului  său  suflet.  Dumnezeu  să-l  odihnească  în  pace! 

Asupra  vieţii  şi  activităţii  scumpului  defunct  vom  reveni  în  numărul  viitor, 

Prelaţi  decedaţi .  In  17  Iulie  a.  c.  a  răposat  patriarhul  sârbesc  din 
Carloviţ,  George  Brancovici,  în  etate  de  77  ani.  înmormântarea  s'a  făcut 
în  22  Iulie  cu  solemnitate  mare,  fiind  de  faţă  un  reprezentant  al  Majestăţii 
Sale  Regelui  nostru,  altul  al  Regelui  sârbesc  Petru,  un  reprezentant  al 
Principelui  de  Muntenegru  şi  reprezentanţi  ai  bisericilor  surori.  Este  cu¬ 
noscută  campania  ce  s’a  pornit  împotriva  patriarhului  din  partea  majori¬ 
tăţii  sinodului  sârbesc  din  anul  acesta,  cu  scopul  de  a-1  scoate  din  scaunul 
patriarhal.  Moartea  însă  l-a  scăpat  de  judecata  lumii  acesteia.  Ca  urmaş 
al  său  se  presupune  că  va  fi  ales  episcopul  Vârşeţului  Zmeianovici. 

In  20  Iulie  a  murit  în  urma  unui  atac  de  apoplexie  arhiepiscopul 
şi  mitropolitul  ortodox  din  Seraievo  (Bosnia)  în  etate  de  67  ani. 

Un  institut  biblic  românesc .  In  introducerea  ce  o  face  părintele 
Constantin  Mo r aria ^  din  Pătrăuţi  (Bucovina)  la  lucrarea  sa  întitulată 
„Virtutea  creştină,  tom.  II,  Virtuţile  cardinale",  a  cărei  publicare  s'a  în¬ 
ceput  în  „Biserica  ortodoxă"  Nr.  4  a.  c.  —  stărue  cu  căldură  pentru  în¬ 
fiinţarea  unui  institut  biblic  românesc,  în  care  s’ar  putea  tipări  sf.  Scriptură 
în  mii  de  exemplare  pentru  a  se  vinde  ieftin  şi  răspândi  lesne  printre 
poporul  dela  sate,  oferindu-i  astfel  hrana  sufletească  de  lipsă  şi  cel  mai 
desăvârşit  îndreptar  pentru  vieaţa  sa  morală. 

Propunerea  aceasta  este  cât  se  poate  de  salutară  şi  o  sprijinim  şi  noi 
cu  toată  căldura,  făcând  apel  la  toţi  binevoitorii  şi  doritorii  ridicării  mo¬ 
rale  a  poporului  nostru  să  contribue  pentru  înfiinţarea  grabnica  a  amin¬ 
titului  institut  biblic.  Un  început  frumos  s’a  făcut  deja  prin  contribuţia 
familiilor  Dimitrie  Bilcescu  şi  Alimăneşteanu  cu  5,000  lei.  Propunerea 
vom  discuta-o  încă  în  această  revistă. 

Revista  bisericeascâ-literară  „  Candela* ,  care  apare  la  Cernăuţi  a 
împlinit  al  25-lea  an  de  când  s'a  înfiinţat  Ia  iniţiativa  arhiepiscopului  şi 
mitropolitului  Dr.  Silvestru  Morariu-Andricviciu.  Condusă  de  bărbaţi  în¬ 
văţaţi  această  revistă  s'a  ţinut  la  înălţime  în  tot  decursul  celor  25  ani  de 
existenţă,  fiind  într'adevăr  o  candelă ,  care  a  răspândit  lumina  cunoştintii 
şi  a  adevărului  dumnezeiesc  în  sinul  preoţimii  bucovinene  şi,  în  parte, 
a  preoţimii  române  de  pretutindenea.  In  jurul  „Candelei"  s'au  grupat 
scriitorii  mai  de  seamă  din  biserica  Bucovinei,  îmbrăţişând  toţi  ramii  teo¬ 
logiei  creştine  ortodoxe  şi  contribuind  prin  publicaţii  de  valoare  Ia  pro¬ 
gresul  ei.  Unele  dintre  aceste  publicaţii  au  apărut  şi  în  ediţiuni  separate. 

Nr.  7,  ca  număr  iubilar,  cuprinde  pe  lângă  un  „Cuvânt  înainte",  un 
articol  întitulat  „Lege"  de  tinărul  profesor  pentru  limba  şi  literatura  rom. 
dela  univ,  din  Cernăuţi,  Dr.  Sextil  Puşcariu;  biografia  arhiep.  şi  mitrop. 
Dr.  Silvestru  Morariu-Andrieviciu,  întemeietorul  şi  primul  protector  al 
„Candelei";  biografia  actualului  ei  protector,  arhiep.  şi  mitrop.  D.  Vladimir 
de  Repta,  —  amândouă  scrise  de  regretatul  prof.  Dr.  Vasiîe  Găina;  ur¬ 
mează  în  şir  biografiile  redactorilor:  Dr.  Vasile  Mitroianovici,  arhipresb. 
ArtemieBerariu  şi  Dr*  Emilian  Voiuţschi,  scrise  de  Prof.  Dr.Teod.Tarnavschi, 
Dr.  Ştefan  Saghin  şi  Dr.  Ioan  Cornoiu.  Prof.  Dr.  Petru  Barbu  combate  unele 
erori  şi  prejudiţii,  din  cauza  cărora  sufere  catehizarea  la  noi.  Păr.  Dim.  Dan 
scrie  despre  „Fundatorul  bis.  din  mănăst.Suceviţa",  şi  Dr.  G.  Ciuhandu  (Arad) 
ne  dă  un  foarte  interesant  şi  temeinic  studiu  despre  „Chestiunea  ritului  ră¬ 
săritean  în  desvoltarea  sa  până  azi,  pe  teritorul  ungar".  La  sfârşit  se  află 
bibliografia  tuturor  publicaţiunilor  din  „Candela"  în  decursul  celor  25  ani. 

Din  parte-ne,  îi  urăm  „Candelei"  o  vieaţă  îndelungată  şi  un  viitor  strălucit ! 

Tipicul  cultuiui  religios. 


Cazuri  liturgice  şi  date  ţipi  canale  pe  lunile:  Iulie,  August  şi  Septemvrie  1907 . 

Norme  generale:  La  Utreniile  Duminecilor  de  peste  an,  tipicul,  între  altele, 
prescrie:  a  se  ceti  şi  câte  una  dintre  cele  unsprezece  Ceangăi''  ale  învierii . 

Ordinea ,  în  care  urmează  a  se  ceti  cele  unsprezece  Evangelii  la  Utrenia  Dumi¬ 
necilor  peste  tot  anul  pascal,  este  cea  următoare: 

La  Dumineca  Toniii  Evang.  l-a,  la  Dum.  Mironosiţelor  a  3  a,  la  Dum.  Slăbănogului 
a  4-a,  la  Dum.  Sa  marin  encei  a  7-a,  la  Dum.  Orbului  a  8-a,  Ia  Dum.  Sfinţilor  Părinţi 
a  10-a  şi  la  Dum.  I-a  după  Roşa  Iii  1-a, 

De  aci,  în  Duminecile  următoare,  se  continue  cetirea  acestor  Evangelii,  de  la  a 
doua  până  la  a  11-a,  în  ordinea  lor  numerică  ;  apoi,  în  aceeaş  ordine,  se  repeţesc  — 
începând  de  la  l-a  -  până  în  Dumineca  a  5-a  a  „Pâresimilor"  inchisîve. 

Paralel,  şi  în  aceeaş  ordine,  la  locul  prevăzut  de  tipic,  se  cântă  Dumineca  la 
Utrenie  şi  câte  una  din  cele  unsprezece  ,7Vos:resneu  sau  „ Sfetilne M  ale  învierii,  cari,  după 
număr  şi  după  cuprins,  sunt  compuse  în  con  glăsuire  cu  cele  11  Evangelii  ale  Utrenii 
Duminecilor.  Abatere  dela  ordinea  amintită,  în  care  se  cetesc  cele  11  Evangelii  şi  se 
cântă  cele  11  „Voscresne"  la  Utrenia  Duminecilor,  se  face  în  cazurile  următoare:  în 
Dumineca  Floriilor,  a  Paştilor  şi  a  Rosaliilor,  cum  şi  în  acele  Dumineci,  în  cavi  — 
eventual  —  ar  cădea  vre-una  din  sărbătorile  mari,  al  căror  tipic,  deşi  Duminecă  fiind, 
eschtd  cântările  Oetoihului,  cum  sunt:  Naşterea,  Botezul,  Schimbarea  la  faţă  a  Dom¬ 


nului  şi  Înălţarea  sfintei  Cruci;  căci,  în  acele  cazuri:  la  Vecernie,  la  Utrenie  şi  la  Li- 
turgie,  se  cetesc  şi  se  cântă  toate  ale  praznicului,  deci  şi  Evangelia  şi  „Sfetilna  Utreniei. 
Date  speciale  pe  lunile  Iulie  şi  August  1907: 

l-a  Iulie:  Dumin,  a  3-a  după  Rosalii,  gl.  2,  voscr.  a  3-a;  la  Liturgic:  Evang. 
dela  Mateîu  a  acestei  Dumineci. 


8  Iulie:  Dumin.  a  4-a  după  Ros.,  gl.  3,  voscr.  a  4-a;  la  Liturgic:  Evang.  dela 
Mateiu,  a  Duminecii. 

15  Iulie:  Dum.  a  5-a  după  Ros.,  gl.  4,  voscr.  a  5-a;  la  Liturgie :  Evang.  dela 
Mateiu  a  Duminecii. 


20  Iulie:  Sf.  Proroc  llie.  La  Vecernie,  la  Utrenie  şi  la  Liturgie,  toate  ale  sărbătorii, 
după  tipicul  zilii. 

22  Iulie;  Dum.  a  6-a  după  Ros.,  gl.  5,  voscr.  a  6-a;  la  Lît. :  Ev.  dela  Mat.  a  Dum. 

29  Iulie:  Dum.  a  7-a  după  Ros.,  gl.  6,  voscr.  a  7-a;  la  Liturgie:  Evang  dela 

Mateiu,  a  Duminecii. 

5  August:  Dum.  a  8-a  după  Ros.,  gl.  7,  voscr.  a  8-a;  la  Lit.  Ev.  Dum.,  dela  Mat. 

6  August:  Schimbarea  la  fată  a  Domnului.  La  Vecernie,  la  Utrenie  şi  la  Liturgie: 
Toate  ale  praznicului,  după  tipicul  Mîneiuluî. 

12  August:  Dum.  a  9-a  după  Rosalii,  gl.  8,  voscr.  a  9-a;  La  Liturg.  Evang.  dela 
Mateiu,  a  Duminecii. 

15  August:  Adormirea  Născâtoarii  de  Dumnezeu.  La  Vecernie,  la  Utrenie  şi  la 
Liturgie:  toate  ale  sărbătorii,  cum  se  găsesc  la  Minei». 

19  August:  Dumineca  a  10-a  după  Rosalii,  glas  l-iu,  voscr.  a  10-a;  la  Liturgie, 
Evang.  Duminecii  dela  Mateiu. 

26  August:  Dumineca  a  11-a  după  Rosalii,  gl.  2,  voscr.  a  11-a;  la  Liturgie,  Evang. 
dela  Mateiu,  a  Duminecii. 

29  August:  Tăierea  capului  sfântului  loan  Botezătorului.  La  Vecernie,  la  Utrenie 
şi  la  Liturgie:  toate  după  tipicul  zilei  dela  Mineiti. 

2  Septemvrie:  Dum.  a  12-a  după  Rosalii  gl.  3,  voscr.  I-a.  La  Vec.  şi  ai  Utr. :  toate 
ale  gl.  al  3-lea  şi  ale  Mineiului,  după  tip.  Duminecilor.  Apost.  şi  Evang.  Duminecii. 

8  Septemvrie:  Naşterea  Născătoarei  de  Dumnezeu .  La  Vecernie,  la  Utrenie  sila 
Liturgie:  toate  ale  sărbătorii,  cum  se  găsesc  la  Mîneiu. 

9  Septemvrie:  Dumineca  înaintea  înălţării  sfintei  Cruci:  gl.  4,  voscr.  a  2-a.  La 
Vecernie  şi  la  Utrenie:  toate  ale  glasului  şi  ale  Mineiului,  după  tipicul  Duminecilor  de 
obşte.  —  Apost.  şi  Evang.  acestei  Dumineci  şi  Irmosul  Naşterii  Născătoarei  de  Dumnezeu. 

14  Septemvrie:  înălţarea  sfintei  Cruci .  La  Vecernie  şi  la  Utrenie:  toate  după 
tipicul  zilei,  cum  se  găsesc  la  Mineiu.  La  Liturgie,  în  Ioc  de:  „Sfinte  Dumnezeule", 
cântăm  :  „Crucii  tale".  Apostol,  Evang.,  Irmos  şi  Priceasnă  ale  praznicului. 

16  Septemvrie:  Dumineca  după  Înălţarea  Crucii :  gl.  5,  voscr.  a  3-a.  La  Vecernie 
şi  la  Utrenie:  toate  ale  glasului  cu  ale  Mineiului.  La  Liturgie;  Apost.  şi  Evang.  ale 
acestei  Dumineci  şi  Irmosul  Crucii. 

23  Septemvrie;  Dumineca  a  15-a  după  Rosalii:  glas  6,  voscr.  a  4-a.  La  Vecernie 
şi  Utrenie;  toate  ale  glasului  şi  ale  Mineiului.  Apost.  şi  Evang.  acestei  Dumineci. 

39  Septemrrie :  Dumineca  a  17-a  după  Rosalii:  glas  7,  voscr  a  5-a.  La  Vecernie 
şi  la  Utrenie:  toate  ale  glasului  şi  ale  Mineiului  ca  şi  în  alte  Dumineci.  La  Liturgie: 
Apostolul  şi  Evangelia  Duminecii.  Cantor . 


